
Ανασχηματισμός χρεοκοπημένων, 

για “έ£οδο” σε αγορές αστάθειας 



Αγώνες - Απεργίες Πανιού 



Εργαζόμενοι 
«Αυξήσεις» στους 
μισθούς των 
δημοσίων υπαλλήλων 
σελ. 4 


Νον&τΐΐε 

Μαζί τα φάγανε... 
μνημονιακοί και 
εταιρία 

σελ. 11 

Γερμανία 
Συνεχίζεται η 
πολιτική κρίση 

σελ. 13 



Κομμούνα 

Δίδαγμα για την 
εργατική τάξη 

σελ. 15 


Νομιμοποιεί την απόλυση εγκύων το Ευρωπαϊκό Δικαστήριο 


Μετά από τις τελευταίες αι¬ 
σχρές αποφάσεις του Αρείου Πά¬ 
γου όπου η επίσχεση εργασίας 
ισούται με τη λύση της σύμβασης 
εργασίας και η καθυστέρηση κα¬ 
ταβολής του μισθού δεν συνιστά 
βλαπτική μεταβολή των όρων της 
σύμβασης νομιμοποιώντας ουσια¬ 
στικά την απλήρωτη εργασία, σοκ 
και δέος προκαλεί η νέα απόφαση 
του Δικαστηρίου της Ευρωπαϊκής 
Ένωσης που επιτρέπει την απόλυ¬ 
ση εγκύων εργαζόμενων. 

Απαντώντας σε ερώτημα ισπα¬ 
νικού δικαστηρίου, το Δικαστήριο 
της Ε.Ε. επικύρωσε την απόλυση 
εγκύου σε ισπανική επιχείρηση 
το 2013, στο πλαίσιο ομαδικών 
απολύσεων που έκανε η εργοδο¬ 
σία. Μάλιστα για να θεωρείται 
«νόμιμη» η απόλυση, ο εργοδότης 
οφείλει να γνωστοποιήσει τους 
λόγους που δικαιολογούν την 


απόλυση, αρκεί ο λόγος να μην εί¬ 
ναι η ίδια η εγκυμοσύνη (!). 

Η απόφαση αυτή αποδεικνύ- 
ει ότι η Ευρωπαϊκή Ένωση είναι 
ένας μηχανισμός κατάργησης και 
καταπάτησης των εργατικών δι¬ 
καιωμάτων και είναι ενδεικτική 
του μεγέθους της επίθεσης που 
δέχεται η εργατική τάξη. Πλέον 
καταργείται κάθε δίχτυ ασφα¬ 
λείας των εργαζομένων. Από την 
αυγή του πολιτισμού η προστασία 
της εγκυμοσύνης και της λοχεί¬ 
ας θεωρούνταν «ιερή» υπόθεση. 
Πρόκειται για απίστευτη σκληρό¬ 
τητα που μας θυμίζει είτε τη βαρ¬ 
βαρότητα της αρχής του καπιτα¬ 
λιστικού συστήματος όπου μέχρι 
και τα υποζύγια είχαν καλύτερη 
μεταχείριση από τους εργαζόμε¬ 
νους, είτε περιόδους πολέμου. 

Αυτή η απόφαση είναι άλλο 
ένα επεισόδιο στον πόλεμο που 


έχει κηρύξει και πραγματοποιεί 
το απάνθρωπο καπιταλιστικό σύ¬ 
στημα εναντίον των εργαζομένων 
και έρχεται να προστεθεί σε μια 
σειρά δικαστικών πραξικοπημά¬ 
των και μνημονιακών νομοθετη- 
μάτων που καταπατούν τα δικαι¬ 
ώματα των εργαζομένων, τους 
αφαιρούν κάθε μέσο προστασίας 
και τους απαγορεύουν κάθε μέσο 
πάλης με στόχο να μας μετατρέ¬ 
ψουν σε σύγχρονους «δούλους». 

Η απάντησή μας πρέπει να εί¬ 
ναι αποφασιστική και μαχητική. 
Υπερασπίζοντας τα ταξικά μας 
συμφέροντα, με την οργάνωση σε 
χώρους δουλειάς και τους αγώνες 
μας, να τσακίσουμε την αστική 
νομιμότητα και να επιβάλλουμε 
το δίκιο μας σαν νόμο. 

Αντεπίθεση των Εργαζομένων 

Μάρτιος 2018 


Να οικοδομήσουμε την Ο.Κ.Δ.Ε. & την 4η Διεθνή 

- Για την οργάνωση της αντίστασης, τη νίκη των αγώνων 
- Για τον Σοσιαλισμό , μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση τον Επαναστατικού Μαρξισμού 

Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα με τα μνημόνια, βιώνουμε καθημερινά την σκληρή επίθεση του κεφαλαίου. 
Παλιές και νέες αστικές/μνημονιακές δυνάμεις έχουν επιταχύνει την ιδιωτικοποίηση 
και διάλυση των δημόσιων υπηρεσιών, των κοινωνικών αγαθών, της υγείας, παιδείας, 
κοινωνικής ασφάλισης. Έχουν ενισχύσει τις τεράστιες ανισότητες, τον ανεξέλεγκτο 
πλουτισμό μιας χούφτας καπιταλιστών και πλουσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περιουσίας και της ζωής των 
φτωχών, βάζοντας χέρι σε λαϊκές καταθέσεις και αποταμιεύσεις, σπίτια, πρόσβαση 
σε ρεύμα, νερό, φάρμακα, στα πιο στοιχειώδη αγαθά. Οι αντιδραστικές μνημονιακές 
πολιτικές καταπατούν την ανθρώπινη αξιοπρέπεια, εκφυλίζουν το ήθος και τον πολι¬ 
τισμό της κοινωνίας, σπέρνουν οικονομική αποσύνθεση. Η απότομη φτωχοποίηση 
και εξαθλίωση μετρά εκατομμύρια ανέργους και υποαπασχολούμενους, διάλυση 
του «κοινωνικού κράτους» και κοινωνικού ιστού. Τα σκληρά, αντιδραστικά μέτρα 
(μειώσεις μισθών, κατάργηση συλλογικών συμβάσεων, όλο και χειρότερες, πιο «ελα¬ 
στικές» σχέσεις εργασίας, ποινικοποίηση και καταστολή συνδικαλισμού, απεργιών, 
αγώνων) έχουν χτυπήσει στην καρδιά της κοινωνίας, στον σκληρό πυρήνα της ερ¬ 
γατικής τάξης, με ξεκάθαρο στόχο το πλήρες τσάκισμά της. Με τη μαζική ανεργία 
και τους μισθούς πείνας, η εργατική τάξη (κυρίως οι νέοι) δυσκολεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς—κλειδιά (τράπεζες, 
ενέργεια, μέσα μεταφοράς, επικοινωνίες κ.λπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής, των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημονιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμετην εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της 4 ης Διεθνούς. Δεν έχουμε καμιά σχέ¬ 
ση με «τζάκια» και επαγγελματίες της πολιτικής, με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους, άνεργους, νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές, στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστερός στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις, «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάπτυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες, τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Λαϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος. 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4 η Διεθνή. 


2 Εργατική Πάλη 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 

170 χρόνια από το Μανιφέστο 

τον Κομμουνιστικού Κόμματος 

Δοκίμια για τους Καρλ Μαρξ 
και Φρίντριχ'Ενγκελς 

Συγγραφείς: Β. Λένιν - Λ. Τρότσκι 
Χρονολογία έκδοσης: Ιανουάριος 2018 
Σελίδες: 163 
Τιμή: 6 ευρώ 



Πάνω απ> όλα, ξεχωρίζει η θέση του Μανι¬ 
φέστου για το επαναστατικό δυναμικό του προ¬ 
λεταριάτου, που από τη θέση του στην παραγω¬ 
γή είναι η μόνη «αληθινά επαναστατική τάξη» 
- ενάντια στις θεωρίες-σειρήνες της ενσωμάτω¬ 
σης του προλεταριάτου στην αστική κοινωνία 
ή της δήθεν οριστικά αποδειγμένης αδυναμίας 
του να δώσει επαναστατικούς αγώνες. Για την 
ανάγκη της ανεξάρτητης ταξικής δράσης αλλά 
και πολιτικής του (πολιτικός αγώνας, εργατι¬ 
κά κόμματα), για τον προλεταριακό διεθνισμό. 
Αυτή την επαναστατική θεωρία/πρόγραμμα, 
ταξική ανεξαρτησία και διεθνισμό που βίασαν 
επανειλημμένα η σοσιαλδημοκρατία και ο στα¬ 
λινισμός, που πρόσφατα και πάλι αντικαταστά- 
θηκε με ελεεινές εκλογικές και κοινοβουλευτικές 
απάτες από τους διάφορους ΣΥΡΙΖΑ (και Ποδέ- 
μος, Μελανσόν κ.λπ.), με οδυνηρά αποτελέσμα¬ 
τα για τις εργαζόμενες και καταπιεσμένες μάζες. 


Σε αυτή την επετειακή έκδοση, ο αναγνώστης 
θα βρει σημαντικά κείμενα του Λένιν και του 
Τρότσκι, (1. Οι Τρεις πηγές & Τα Τρία Συστα¬ 
τικά Μέρη του Μαρξισμού-Λένιν, 2. Καρλ 
Μαρξ (Σύντομη Βιογραφική Έκθεση του Μαρ¬ 
ξισμού)-Λένιν, 3. ΦρίντριχΈνγκελς-Λένιν, 4. Ο 
Μαρξισμός και η Εποχή μας-Τρότσκι, 5. Τα 90 
Χρόνια του Μανιφέστου του κομμουνιστικού 
Κόμματος-Τρότσκι) που αν και σύντομα είναι 
αληθινά διαμάντια του διαλεκτικού και ιστο¬ 
ρικού υλισμού, συμπυκνώνοντας εξαιρετικά τα 
διδάγματα του Μανιφέστου και της πορείας 
των Μαρξ-Ένγκελς. Ακόμη στο Παράρτημα της 
έκδοσης δημοσιεύεται το κείμενο τουΈνγκελς 
Αρχές του Κομμουνισμού, που υπήρξε προδρο- 
μικό του Μανιφέστου. 

Από τον πρόλογο της έκδοσης 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 & σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλείο: “Αναγνώστης” Πυρσινέλα 11 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 
Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Γιάννενα 

Πρακτορείο ΝΕλΥδ δΤΑΝϋ, Πυρσινέλα 12Δ 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ο-ιηώΐΐ 6Γ§αίί]άρα1ί@ο]«ΐ6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 

Η άΠΟΨή ΜΑΣ 


Εργατική Πάλη 3 


Διεφθαρμένοι 
ως το μεδούλι 


Σ ύμφωνα με τη φορολογική 
δήλωση της Ράνιας Αντω- 
νοπούλου και του συζύγου 
της, η περιουσία τους φτά¬ 
νει περίπου τα 4 εκατ. δολάρια. Είναι 
δηλαδή αρκετά πλούσιοι και επιπλέον 
έχουν σπίτι στη Γλυφάδα. Παρ’ όλα 
αυτά η Αντωνοπούλου ελάμβανε μη¬ 
νιαίο επίδομα 1000 ευρώ για έξοδα κα¬ 
τοικίας! Όχι μόνο η καταδίκη, αλλά και 
ο εξευτελισμός είναι αυτονόητος για 
την κυρία ακαδημαϊκό και Αναπληρώ- 
τρια Υπουργό Εργασίας και Κοινωνικής 
Αλληλεγγύης, μαζί με τον σύζυγό της, 
επίσης ακαδημαϊκό και Υπουργό Οικο¬ 
νομίας και Ανάπτυξης. Η παραίτησή 
τους (αν και προσπάθησαν να την απο¬ 
φύγουν, με τη δικαιολογία ότι δεν έκα¬ 
ναν κάτι παράνομο, αφού το επίδομα 
προβλεπόταν από τον νόμο!) δεν τους 
σώζει από την αηδία και τη χλεύη των 
λαϊκών και εργατικών μαζών. Αυτοί που 
βάζουν οικονομικά κριτήρια ακόμη και 
για το επίδομα ανεργίας των 330 ευρώ, 
χωρίς ντροπή εισέπρατταν 1000 ευρώ 
μηνιαίως (είχαν ήδη εισπράξει 27.000 
ευρώ) αν και εκατομμυριούχοι! 

Υποκριτές και Φαρισαίοι 

Ο Τσίπρας έσπευσε να καλύψει το 
γεγονός, αποδεχόμενος τις παραιτή¬ 
σεις και κάνοντας πάλι αναφορά στο 
«ηθικό πλεονέκτημα» της αριστερός, 
λέγοντας ότι τέτοιες ενέργειες δεν χω¬ 
ράνε στις «ηθικές αξίες της παράταξής 
του»! Αλλά ποιες είναι οι ηθικές αξίες 
του Τσίπρα και του κόμματός του; 

- Αυτές που διατήρησαν όλα τα μνη¬ 
μόνια, τα οποία θα έσκιζε και θα καταρ¬ 
γούσε με έναν νόμο και ένα άρθρο. 

- Αυτές που έφεραν νέα μνημόνια, 
3° και 4°. 

- Αυτές που αυτή η άθλια κυβέρνη¬ 
ση, όπως και οι προηγούμενες, στηρίζει 
με τη βαρβαρότητα των ΜΑΤ (που θα 
καταργούσε!) για να καταστείλει τις 
εργατικές και λαϊκές κινητοποιήσεις. 


- Αυτές με τις οποίες η κυβέρνηση 
ΣΥΡΙΖΑ-ΑΝΕΛ (για πρώτη φορά με¬ 
ταπολιτευτικά) πέρασε νόμο που δη¬ 
μιουργεί τεράστια εμπόδια στη λήψη 
απόφασης για απεργία. 

- Αυτές που αύξησαν ακόμη περισ¬ 
σότερο τη φτωχοποίηση και εξαθλίωση 
του ελληνικού λαού και μεγάλωσαν 
τον πλούτο και τα προνόμια των καπι¬ 
ταλιστών και των κάθε είδους παράσι¬ 
των και μαυραγοριτών. 

- Αυτές που ξεπουλούν - σαν ακραί¬ 
οι νεοφιλελεύθεροι - όλη τη δημόσια 
περιουσία και καταστρέφουν κάθε προ¬ 
οπτική για ανάπτυξη της οικονομίας. 

- Αυτές που παίρνουν τα σπίτια του 
κόσμου για να τα προσφέρουν «έναντι 
πινακίου φακής» στα κάθε λογής κορά¬ 
κια και τα «χέρια κάθε τραπεζίτη», ενώ 
υπόσχονταν το ακριβώς αντίθετο. 

- Αυτές που το υπερήφανο ΟΧΙ του 
ελληνικού λαού μέσα σε μια νύχτα το 
έκαναν ΝΑΙ, μαζί με τη συμμορία των 
«Μένουμε Ευρώπη», των παλιών μνη- 
μονιακών και του Πρ. Παυλόπουλου. 

- Αυτές με τις οποίες στην πρόσφα¬ 
τη επίσκεψή του εγκωμίασε και έγλειψε 
τον Τραμπ, ίσως τον πιο αντιδραστικό 
Πρόεδρο των ΗΠΑ. 

- Αυτές για τις οποίες όλοι οι ιμπε¬ 
ριαλιστές (ΕΕ, ΗΠΑ, ΝΑΤΟ) εκφράζο¬ 
νται με τα καλύτερα λόγια για τον Τσί¬ 
πρα και την κυβέρνηση. 

- Αυτές που οδηγούν στη συμμε¬ 
τοχή της Ελλάδας στον αντιδραστικό 
πολεμικό άξονα, μαζί με το σιωνιστικό 
Ισραήλ και την αιματοβαμμένη δικτα¬ 
τορία του στρατηγού Σίσι στην Αί¬ 
γυπτο, αλλά και σε όλα τα πολεμικά 
σχέδια των ιμπεριαλιστών στη Μ. Ανα¬ 
τολή, τα Βαλκάνια, την Αφρική κ.λπ., 


ενέργειες που σημαίνουν τεράστιους 
κινδύνους να βρεθεί ο ελληνικός λαός 
στη δίνη ενός μεγάλου πολέμου. 

Όλοι οι μνημονιακοί είναι 
διεφθαρμένοι 

Ο ταρτούφος Τσίπρας, νομίζοντας 
ότι απευθύνεται σε ανόητους, προ¬ 
σπάθησε να ξεπλυθεί, λέγοντας ότι οι 
άλλοι μνημονιακοί είναι οι διεφθαρ¬ 
μένοι και επικαλέστηκε το σκάνδαλο 
Νον&Γΐίδ. Δεν υπάρχει καμιά αμφιβο¬ 
λία ότι όλοι οι μνημονιακοί και όλες 
οι αστικές κυβερνήσεις χωρίς εξαίρεση 
είναι διεφθαρμένες και έχουν πιει το 
αίμα του ελληνικού λαού. Όλοι τους 
είναι να τους πιάνεις με γάντια για να 
μη λερωθείς και να τους πετάξεις στον 
πλησιέστερο κάλαθο αχρήστων. Τα 
εγκλήματά τους, όπως συνήθως, ή θα 
φροντίσουν να έχουν παραγραφεί ή η 
αστική δικαιοσύνη (αυτή που έβγαλε 
τα μνημόνια συνταγματικά (!), αντισυ¬ 
νταγματικούς τους νόμους που κόβουν 
τους μισθούς των δικαστών (!), συ¬ 
νταγματική την απόλυση εγκύων γυ¬ 
ναικών (!) κ.ά.) θα τους αθωώσει, όπως 
έκανε πρόσφατα για δεύτερη φορά για 
τους 36 κατηγορούμενους, επιχειρημα¬ 
τίες και χρηματιστές, για την υπόθεση 
του Χρηματιστηρίου το 1999. 

Οι στίχοι του Μη. Μηρεχτ ταιριά¬ 
ζουν απόλυτα με την άθλια κατάστα¬ 
ση που βιώνουν οι εργαζόμενοι, τα 
φτωχά λαϊκά στρώματα και η νεολαία: 
«Και μεις τι περιμένουμε; Ότι οι κου¬ 
φοί παραχωρήσεις θα μας κάνουν; Οι 
αχόρταγοι κάτι θα μας δώσουν; Ότι οι 
λύκοι θα μας ταΐσουνε αντί να μας κα¬ 
ταβροχθίσουν; Ότι από φιλία θα μας 


προσκαλέσει η τίγρη να της βγάλου¬ 
με τα δόντια; Τέτοια περιμένουμε;» 

Να χτυπήσουμε το κακό στη ρίζα του 

Οι υπουργοί που τσέπωναν τα χί¬ 
λια ευρώ είναι αχρείοι και τους χρειά¬ 
ζεται η πιο βαριά ηθική καταδίκη. Και 
ο Τσίπρας και η παρέα του, όπως όλες 
οι προηγούμενες κυβερνήσεις, είναι δι¬ 
εφθαρμένοι και πρέπει να κάνουμε ό,τι 
μπορούμε για να τους ανατρέψουμε 
και να τους πετάξουμε εκεί που είναι 
η θέση τους, στο καλάθι των αχρή¬ 
στων. Όμως, όλα αυτά είναι σύμφυτα 
με το καπιταλιστικό σύστημα και όχι 
απλά κάποια ζιζάνια, κάποιοι φαρισαί- 
οι, διεφθαρμένοι κ.λπ. Το σύστημα που 
λειτουργεί με βάση την εκμετάλλευση 
ανθρώπου από άνθρωπο, την κλοπή 
της δουλειάς του άλλου, δεν μπορεί 
να μην έχει διεφθαρμένους και κάθε 
είδους παράσιτα και σαπρόφυτα. Ειδι¬ 
κά σε περιόδους όπου ο καπιταλισμός 
βρίσκεται σε κρίση και παρακμή, όπου 
χρειάζεται μνημόνια και μνημονιακούς 
για να επιβιώνει, όπου η αναπαραγωγή 
του γίνεται όλο και πιο δύσκολα, τότε 
τα φαινόμενα της διαφθοράς και της 
σήψης μεγαλώνουν. Ένα σύστημα που 
εξαθλιώνει τις εργατικές και λαϊκές μά¬ 
ζες...που δίνει τα σπίτια των φτωχών 
στους γύπες και τους τραπεζίτες...που 
ξεπουλάει το νερό σε απατεώνες επι¬ 
χειρηματίες...που απολύει εγκύους, θα 
βγάλει άθλια υποκείμενα σαν τον Τσί¬ 
πρα, τον Μητσοτάκη και τη συμμορία 
των «Μένουμε Ευρώπη». 

Για να απαλλαγούμε από όλα αυτά, 
για να κάνουμε δικό μας τον πλούτο 
που παράγουμε, πρέπει να χτυπήσουμε 
το κακό στη ρίζα του. Να καταστρέ¬ 
ψουμε το καπιταλιστικό σύστημα που 
γεννάει όλα αυτά και στη θέση του να 
οικοδομήσουμε μια σοσιαλιστική κοι¬ 
νωνία, που θα καταργήσει την εκμε¬ 
τάλλευση ανθρώπου από άνθρωπο. 



Η καπιταλιστική βαρβαρότητα... 

με την γλώσσα των αριθμών 


Κ αταστρατήγηση των ανθρωπίνων δι¬ 
καιωμάτων καταγράφεται σχεδόν στα 
δύο τρίτα των 113 χωρών που συμμε¬ 
τείχαν σε έρευνα που αφορά την προ¬ 
στασία του κράτους δικαίου. Για τη διαμόρφωση 
του φετινού δείκτη που δημοσιεύτηκε από το λΥοΓίά 
Ιαδΐΐοε Ργο)6ο 1 (\ν)Ρ), 3.000 εμπειρογνώμονες συ¬ 
γκέντρωσαν στοιχεία από 110.000 νοικοκυριά. Η 
ισότητα, η ελευθερία της έκφρασης, η ανεξιθρησκία, 
το δικαίωμα στην ιδιωτική ζωή και τα εργασιακά δι¬ 
καιώματα ελήφθησαν υπόψη κατά την έρευνα. Οι 
απαντήσεις των συμμετεχόντων προκαλούν ιδι¬ 
αίτερο προβληματισμό για την ποιότητα ζωής στη 
σύγχρονη εποχή. Στην κατηγορία των θεμελιωδών 
δικαιωμάτων, οι ΗΠΑ σημείωσαν πτώση πέντε θέ¬ 
σεων λόγω των διακρίσεων που σημείωσαν άνοδο 
στο Νότο τους. Η παγκόσμια αναζωπύρωση του 
εθνικισμού και των ρατσιστικών διακρίσεων και η 
γενικότερη πολιτική των αστικών κρατών ως προς 
τα ανθρώπινα δικαιώματα (όπως το δικαίωμα στην 
εργασία, στην υγεία, στην τροφή, στην εκπαίδευ¬ 
ση), θα οδηγήσουν αν δεν αντιμετωπιστούν άμεσα 
από το εργατικό κίνημα σε ένα σκοτεινό και επικίν¬ 
δυνο Κράτος Έκτακτης Ανάγκης. 


Η οικονομική ανασφάλεια τείνει να θεωρείται φυσιο¬ 
λογική κατάσταση πλέον στο Ηνωμένο Βασίλειο. 
Τουλάχιστον το 70% του εργαζόμενου πληθυσμού θε¬ 
ωρείται «μακροχρόνια χρεοκοπημένο», σύμφωνα με 
μελέτη της Βασιλικής Εταιρείας Τεχνών. Η έρευνα έγινε σε περισσό¬ 
τερους από 2.000 εργαζόμενους και διαπιστώθηκε ότι ενώ περίπου 
το 30% δήλωσαν ότι ζούσαν άνετα, το 40% δήλωσε ότι τα οικονομι¬ 
κά τους ήταν μονίμως επισφαλή, ενώ το υπόλοιπο 30% δήλωσε ότι 
δεν μπορεί να ανταποκριθεί στα βασικά. Σύμφωνα με την έκθεση, το 
32% των εργαζομένων του Ηνωμένου Βασιλείου έχει κάτω από 500 
λίρες σε αποταμιεύσεις και το 41% λιγότερες από 1.000. Σχεδόν το 
30% ανησυχεί για το ύψος των οφειλών του, ενώ το 43% δεν έχει κά¬ 
ποιον στο νοικοκυριό από τον οποίο θα μπορούσε να δανειστεί σε 
περίπτωση δυσκολίας. Οι στατιστικές για την αγορά εργασίας έδει¬ 
ξαν ότι η απασχόληση έφτασε σε υψηλά επίπεδα πέρυσι. Ωστόσο, 
η έκθεση Κ5Α καθιστά σαφές ότι οι εργαζόμενοι είναι σε χειρότερη 
κατάσταση καθώς οι πραγματικοί μισθοί μειώνονται και οι εργαζό- 
μενοι-φτωχοί αυξάνονται. Η βρετανική οικονομία θεωρείται πλέον 
«§ί§6θοηοιηγ», δηλαδή μια κατάσταση της οικονομίας στην οποία 
κυριαρχούν ευέλικτες και προσωρινές μορφές εργασίας. Περίπου 1 
εκ. άνθρωποι δουλεύουν με «συμβάσεις μηδενικού ωραρίου» (δηλα¬ 
δή χωρίς συγκεκριμένο ωράριο) και 1,7 εκ. σε προσωρινή εργασία, 
4,8 εκ. είναι... «αυτοαπασχολούμενοι» (δηλαδή με μπλοκάκι), ενώ 
περίπου 1,1 εκατομμύρια υποαπασχολούνται. 


Ο όγκος του παγκόσμιου εμπο¬ 
ρίου όπλων και στρατιωτικών 
υπηρεσιών αυξήθηκε το 2016 
κατά 1,9% σε σχέση με το 2015, 
και κατά 38% σε σχέση με πριν από 15 χρό¬ 
νια. Σε αυτό το συμπέρασμα καταλήγει το 
Σουηδικό Ινστιτούτο Ερευνών για την Ει¬ 
ρήνη, στην ετήσια έκθεσή του. Συνολικά οι 
100 μεγαλύτερες εταιρείες πούλησαν το 2016 
όπλα και οπλικά συστήματα, αξίας 374,8 δισ. 
δολαρίων. Την πρώτη θέση καταλαμβάνουν 
οι αμερικανικές εταιρείες, οι οποίες μέσα στο 
2016 αύξησαν τις πωλήσεις τους κατά 4%. 
Ο λόγος της αύξησης αυτής αποδίδεται στις 
ιμπεριαλιστικές επεμβάσεις των Αμερικανών, 
αλλά και στις αγορές μεγάλης κλίμακας από 
άλλες χώρες. Στην έκθεση επίσης γίνεται σα¬ 
φές ότι οι πωλήσεις προέρχονται κατά 57,9% 
από αμερικανικές εταιρείες. Στη δεύτερη 
θέση, έρχονται χώρες της δυτικής Ευρώπης 
και ακολουθεί η Ρωσία. Για την Ελλάδα, ήταν 
η πρώτη χρονιά μέσα στην περίοδο κρίσης 
που οι δαπάνες αυξήθηκαν σε 4,49 δισ. ευρώ 
από 4,46 δισ. το 2015. 

ΕΡΓΑΖΟΜΕΝΟΙ 


Μάρτιος 2018 


«ΑΥΞΗΣΕΙΖ» στους μισθούς 
των Δημοσίων υπαλλήλων 

■ Σοφία Καρασαρλίδου 



Μ ε άθλια ψέματα η συγκυβέρνηση 
ΣΥΡΙΖΑ-ΑΝΕΛ προπαγανδίζει ότι 
θα δώσει αυξήσεις στους δημοσίους 
υπαλλήλους με το «ξεπάγωμα της μισθολογι- 
κής εξέλιξής τους» από την 1η Ιανουάριου 2018. 
Από την άλλη, ο Σύνδεσμος Ελλήνων Βιομηχά- 
νων (ΣΕΒ) βρήκε πάλι την ευκαιρία για να το¬ 
νίσει ότι οι μισθοί στο δημόσιο είναι «υψηλό¬ 
τεροι» από τον ιδιωτικό τομέα και οι δημόσιοι 
υπάλληλοι πολυπληθείς. Βρήκανε λοιπόν την... 
«πραγματική αιτία της οικονομικής κρίσης», 
το... «υπερβολικό κόστος των δημοσίων υπαλ¬ 
λήλων», που ούτε λίγο ούτε πολύ «κατασπα- 
ράσσει την ανάπτυξη και την οικονομία». Και οι 
δύο πλευρές, από τη μια η κυβέρνηση και από 
την άλλη ο ΣΕΒ, ο καθένας για δικούς του σκο¬ 
πούς, επιχειρούν να παρουσιάσουν μια ψεύτικη 
εικόνα για τους μισθούς των δημοσίων υπαλ¬ 
λήλων. Στόχος τους είναι να διαχωρίσουν τους 
δημόσιους υπαλλήλους από τους εργαζόμενους 
στον ιδιωτικό τομέα, να στρέψουν τους τελευ¬ 
ταίους ενάντια στους δημόσιους υπαλλήλους 
και τελικά να ρίξουν συνολικά τους μισθούς 
όλων των εργαζομένων. 

Ο ι δημόσιοι υπάλληλοι, όπως και οι ερ¬ 
γαζόμενοι στον ιδιωτικό τομέα, από 
το ξέσπασμα της οικονομικής κρίσης 
και της επιβολής των μνημονίων, έχουν υποστεί 
δραματικές μειώσεις στους μισθούς τους: κα¬ 
τάργηση του 13ου και 14ου μισθού, κατάργηση 
των επιδομάτων τους, μείωση των μισθών τους 
(έως και 40%) με τον ν. 4024/2011 (Μητσοτά- 
κη), πάγωμα της μισθολογικής τους εξέλιξης 
από το 2011 έως το 2015 (η μισθολογική εξέλι¬ 
ξη Μισθολογικά Κλιμάκια των δημοσίων υπαλ¬ 
λήλων αποτελεί κάτι αντίστοιχο με τις τριετίες 
στον ιδιωτικό τομέα και σημαίνει αύξηση στον 
βασικό μισθό έως και 25 ευρώ ανά δύο έτη για 
τους δημοσίους υπαλλήλους πανεπιστημιακής 
και τεχνολογικής εκπαίδευσης και ανά τρία για 
τους υπαλλήλους υποχρεωτικής και δευτερο¬ 
βάθμιας εκπαίδευσης). 

τη συνέχεια, η συγκυβέρνηση ΣΥΡΙΖΑ- 
ΑΝΕΛ, με τον ν. 4354/2015 για το νέο 
μισθολόγιο, ισχυρίστηκε ότι δίνει αυξή¬ 
σεις στους μισθούς των δημοσίων υπαλλήλων 
και ότι μειώνει τις «ακραίες ανισότητες» του 
προηγούμενου μισθολογίου. Στην πραγματικό¬ 
τητα, έδωσε πενιχρές αυξήσεις στους χαμηλούς 
μισθούς και μείωσε τους μεγαλύτερους μισθούς. 
Έτσι, ένα μεγάλο τμήμα των δημοσίων υπαλλή¬ 
λων είδε τους μισθούς του να μειώνονται και 
η μείωση αυτή κρατήθηκε και δίνεται ως τώρα 
ως «προσωπική διαφορά», ενώ όσοι πήραν αύ¬ 
ξηση, εκτός του ότι ήταν πενιχρή, δόθηκε σε 
τέσσερις δόσεις, 25% κάθε χρόνο και για τα 


επόμενα τέσσερα 
χρόνια, ξεκινώντας 
από το 2016. Δηλα¬ 
δή, δεν την έχουν 
πάρει ακόμα ολό¬ 
κληρη! Επιπλέον, 
και με τον νόμο για 
το μισθολόγιο των 
ΣΥΡΙΖΑ-ΑΝΕΛ, 
πάγωσε η μισθολο- 
γική εξέλιξη για τα 
επόμενα δύο χρό¬ 
νια, 2016 και 2017, 
για όλους τους δη¬ 
μόσιους υπαλλή¬ 
λους. 

πό 1/1/2018 ξεπαγώνει μεν η μισθολο- 
γική εξέλιξη των δημοσίων υπαλλήλων 
αλλά η διετία 2016-17 έχει οριστικά 
χαθεί για όλους τους δημοσίους υπαλλήλους, 
δηλαδή δεν θα προσμετρηθεί ποτέ σαν προϋ¬ 
πηρεσία. Επιπλέον περίπου 300.000 υπάλληλοι 
θα έχουν μεγαλύτερες απώλειες στις αποδοχές 
τους καθώς όταν συμπληρώσουν τον απαιτού- 
μενο χρόνο για να πάρουν το επόμενο μισθο- 
λογικό κλιμάκιο, η αύξηση που θα προκύπτει 
από αυτό θα συμψηφιστεί με τη μείωση των βα¬ 
σικών μισθών τους που προέκυψε την 1/1/2016 
και την οποία παίρνουν μέχρι σήμερα σαν 
«προσωπική διαφορά». 

Ε πιπρόσθετα, η αύξηση των ασφαλιστι¬ 
κών εισφορών που προβλέπει ο νόμος 
Κατρούγκαλου, η αύξηση κατά 0,5% 
της εισφοράς για το Μετοχικό Ταμείο που επι¬ 
βλήθηκε, η αύξηση της φορολογίας, μειώνουν 
περαιτέρω τους μισθούς των δημοσίων υπαλ¬ 
λήλων. Στη μείωση των μισθών συντελεί και 
η αξιολόγηση του ενιαίου μισθολογίου του 
δημοσίου από το 2018. Όσοι υπάλληλοι βαθ¬ 
μολογηθούν με άριστα για τρεις συνεχόμενες 
αξιολογήσεις θα ανεβαίνουν ένα μισθολογικό 
κλιμάκιο, ενώ για τους υπαλλήλους με χαμηλό 
βαθμό μετά από τρεις ετήσιες αξιολογήσεις θα 
αναστέλλεται η μισθολογική τους εξέλιξη για 
έναν χρόνο. Και βέβαια, θα υπάρχει ποσόστω¬ 
ση για τους «άριστους» που θα ανεβαίνουν μι- 
σθολογικό κλιμάκιο και η οποία αναμένεται να 
οριστεί με Υπουργική Απόφαση (από 5% έως 
15% του συνόλου των υπαλλήλων). 

Ο ι δημόσιοι υπάλληλοι μέσα από τα 
συνδικάτα και τις κινητοποιήσεις 
τους πρέπει να αντιστρέφουν την 
άθλια προπαγάνδα των νεοφιλελεύθερων ότι 
οι μισθοί τους είναι η αιτία της κρίσης τα ίδια 
άλλωστε λένε και για τους εργαζόμενους του 
ιδιωτικού τομέα. Για την κρίση ευθύνονται οι 
καπιταλιστές και το σύστημά τους που δεν κά¬ 
νουν επενδύσεις γιατί δεν τους αποφέρουν το 
επιθυμητό ποσοστό κέρδους, κερδοσκοπούν 
και πλουτίζουν κατατρώγοντας τον δημόσιο 
πλούτο και τα δικαιώματα των εργαζομένων 
συνολικά. Εργαζόμενοι στο δημόσιο και τον 
ιδιωτικό τομέα ενωμένοι πρέπει να διεκδική- 
σουν την επαναφορά μισθών-συντάξεων στα 
επίπεδα του 2009, την επαναφορά των 13ου 
και 14ου μισθών, καμιά σύνδεση μισθού «αξι¬ 
ολόγησης». Να διεκδικήσουν να καταργηθούν 
τα μνημόνια, να διαγράφει το χρέος και να φύ¬ 
γουμε από Ε.Ε. και ευρώ, ώστε να βρεθούν τα 
χρήματα για αξιοπρεπείς μισθούς. 




επίκαιρα... 

Εξέγερση κρατουμένων στις φυλακές 
Κορυδαλλού λόγω της απαγωγής Γιατζόγλου 

Περίπου στις 7 το πρωί του Σαββάτου της 24ης 
Φλεβάρη, άνδρες των ΕΚΑΜ «εισέβαλαν» στις φυλα¬ 
κές Κορυδαλλού προκειμένου να «μεταφέρουν» τον 
κρατούμενο Κωνσταντίνο Γιατζόγλου. Όταν αυτός 
αντιστάθηκε όρμησαν στο κελί του και τον χτύπησαν. 
Στη συνέχεια, του φόρεσαν χειροπέδες και τον πήραν 
σηκωτό με τη βία, βγάζοντάς τον από την πτέρυγα της 
φυλακής σε μισολιπόθυμη κατάσταση. Αν και εκείνη 
τη στιγμή η πτέρυγα της φυλακής ήταν κλειδωμένη, οι 
κρατούμενοι προσπάθησαν να αντιδράσουν. Στη συνέ¬ 
χεια, αφού η κλούβα της ομάδας μεταγωγών αναχώρη¬ 
σε, η ένταση στην Α πτέρυγα όπου κρατούνταν ο Κων¬ 
σταντίνος Γιατζόγλου κλιμακώθηκε. Στις 8 το πρωί και 
ενώ οι πόρτες άνοιξαν, οι κρατούμενοι αιφνιδίασαν τον 
υπαρχιφύλακα της Α πτέρυγας, τον ακινητοποίησαν και 
στη συνέχεια άνοιξαν τις ακτίνες Β, Γ, Δ, Ε, κατέβασαν 
τις κάμερες επιτήρησης και ελευθέρωσαν τους υπόλοι¬ 
πους κρατούμενους. Παράλληλα με την εξέγερση στις 
ανδρικές φυλακές Κορυδαλλού, κινητοποιήθηκαν και 
οι κρατούμενες και κρατούμενοι των γυναικείων φυλα¬ 
κών Κορυδαλλού καθώς και οι κρατούμενοι των φυλα¬ 
κών Μαλανδρίνου και Χανιών. 

Ο 29χρονος Κωνσταντίνος Γιατζόγλου συνελήφθη 
τον περασμένο Οκτώβριο και κρίθηκε προφυλακιστέ- 
ος για τις κατηγορίες που αφορούσαν την αποστολή 
«τρομοδέματος» στον πρώην πρωθυπουργό Λουκά 
Παπαδήμο, καθώς και των δεμάτων που είχαν βρεθεί 
στο κέντρο διαλογής των ΕΛΤΑ. Από τις 21 Φεβρου¬ 
άριου βρισκόταν σε απεργία πείνας, διεκδικώντας τη 
μόνιμη μεταγωγή του στις φυλακές Κορυδαλλού. Είχε 
μεταφερθεί από τις φυλακές Λάρισας προκειμένου να 
παραβρεθεί σε δίκη που θα πραγματοποιούνταν στην 
Αθήνα. Η δίκη του αναβλήθηκε και αποφάσισε να προ¬ 
χωρήσει σε απεργία πείνας με αίτημα την παραμονή 
του στις φυλακές Κορυδαλλού. 

Μετά την πρωινή εξέγερση οι φυλακές Κορυδαλ¬ 
λού παρέμειναν στα χέρια των κρατουμένων για του¬ 
λάχιστον πέντε ώρες. Από τις 9 έως τις 12 το μεσημέ¬ 
ρι, οι κρατούμενοι έδωσαν διορία ώστε να προσέλθει 
εκπρόσωπος του Υπουργείου και να δεσμευτεί για την 
επιστροφή του 29χρονου. Οργάνωσαν ομάδες περι¬ 
φρούρησης και δημιούργησαν μια επιτροπή 30 περίπου 
ατόμων από όλες τις ακτίνες της φυλακής. Το Υπουρ¬ 
γείο δεσμεύτηκε τελικώς να πραγματοποιηθεί η μετα¬ 
γωγή του Γιατζόγλου την επόμενη εβδομάδα, με πα¬ 
ράλληλη σύγκλιση έκτακτης συνεδρίασης προκειμένου 
να εγκριθεί οριστικά η μεταγωγή, ενώ υπήρξε προφο¬ 
ρική δέσμευση για τη μη επιβολή πειθαρχικών μέτρων 
στους κρατούμενους που συμμετείχαν στην εξέγερση. 
Όπως σχολιάζουν οι κρατούμενοι, πρόκειται για μια 
μεγάλη νίκη η οποία όμως μένει να φανεί στην πράξη. 

Οι απαγωγές κρατουμένων από τα κελιά τους και 
η βία ενάντια σε απεργούς πείνας αλλά και γενικότε¬ 
ρα ενάντια σε ανθρώπους που το κράτος ονοματίζει ως 
«εγκληματικά στοιχεία» αποτελούν όψεις του «Κρά¬ 
τους Έκτακτης Ανάγκης», του κράτους βίας απέναντι 
στην εργατική τάξη και τα φτωχά λαϊκά στρώματα που 
αποτελεί αναφαίρετο κομμάτι της επιβολής των μνη- 
μονιακών πολιτικών. Όταν κλιμακώνεται η βία στις 
φυλακές, την «πίσω αυλή» του «Κράτους Έκτακτης 
Ανάγκης», τότε να είμαστε βέβαιοι πως όταν φτάσει η 
στιγμή που οι μάσκες του συστήματος θα πέσουν, αυτή 
θα είναι η κατάσταση που θα αντικρίσουμε σε κάθε 
γειτονιά, δρόμο και εργασιακό χώρο. Μόνο οι οργανω¬ 
μένοι αγώνες των εργαζομένων, της νεολαίας και των 
φτωχών λαϊκών στρωμάτων, μέσα κι έξω από τις φυ¬ 
λακές, μπορούν να υπερασπιστούν τα δικαιώματά μας, 
απέναντι στην άγρια καταστολή της αστικής τάξης, της 
κυβέρνησης και της Ε.Ε. 

Τ ο τελευταίο διάστημα εξε¬ 
λίσσεται στη νοάαίόηε μια 
-όχι και τόσο πρωτοφα¬ 
νής- προσπάθεια από το 
ΠΑΜΕ να πάρει υπό τον έλεγχό του 
το επιχειρησιακό σωματείο της εται¬ 
ρείας (ΠΑΣΕ-νοάαίόηε). Τα μέσα που 
χρησιμοποιεί για να το πετύχει είναι οι 
γνωστές σταλινικές πρακτικές: λασπο¬ 
λογία και κατασυκοφάντηση για ό,τι 
δεν ελέγχει, ακραία διάσπαση, κατα¬ 
πάτηση κάθε λειτουργίας/διαδικασίας 
του σωματείου και φυσική βία. Στο ΔΣ 
του ΠΑΣΕ-νοά&ίόηε οι δυνάμεις του 
ΠΑΜΕ, με την παράταξή τους Ταξική 
Ενότητα (ΤΕ), κατέχουν αυτή τη στιγ¬ 
μή τέσσερεις από τις εννέα έδρες. 

Οι δυνάμεις του ΠΑΜΕ/ΤΕ διατη¬ 
ρούν στην νοάαίόπε ένα σωματείο/ 
σφραγίδα, αυτό της 360 Οοππεεΐ (θυ¬ 
γατρικής της νοά&ίόηε μετά και την 
απορρόφηση της ΗΟΕ), για να προω¬ 
θούν την ακραία διάσπαση των συνα¬ 
δέλφων και, μέσα από διπλοεγγραφές 
και νοθείες, που κανένας δεν μπορεί 
να ελέγξει ή να παρακολουθήσει, να το 
χρησιμοποιούν για να επικρατήσουν 
στο ΠΑΣΕ-νοάαίόηε, αλλά και για να 
εκλέγουν όσο το δυνατόν περισσότε¬ 
ρους αντιπροσώπους στα δευτερο¬ 
βάθμια όργανα (Εργατικά Κέντρα και 
Ομοσπονδίες) και να πολλαπλασιά¬ 
ζουν τις καρέκλες τους. Δεν διστάζουν 
στις συνεδριάσεις του ΔΣ του Σωμα¬ 
τείου, να φέρνουν αιτήσεις εγγραφής 
«εργαζομένων» που δεν υπάρχουν καν! 

Στην τελευταία προσπάθεια της 
πλειοψηφίας του ΔΣ για να καλέστεί 
ΓΣ στις 22/2, οι δυνάμεις του ΠΑΜΕ 


έδωσαν ρέστα, προκαλώντας έκτρο¬ 
πα. Στόχος τους ήταν να διαλύσουν τη 
συνέλευση, τρομοκρατώντας εργαζό¬ 
μενους και μέλη του Σωματείου, ώστε 
να μπορέσουν να επιβάλουν τα σχέδιά 
τους. Ό,τι επακολούθησε είναι ντροπή 
για το εργατικό κίνημα, την ιστορία, 
την ηθική και τις αρχές του και «βού¬ 
τυρο στο ψωμί» της εργοδοσίας. 

Ενώ η θεματολογία της ΓΣ είχε 
αποφασιστεί σε συνεδρίαση του ΔΣ 
(εξαγορά της Ογίζ από τη νοά&ίόηε, 
δίωξη μέλους του ΔΣ από την εργοδο¬ 
σία), οι δυνάμεις του ΠΑΜΕ προσπά¬ 
θησαν με εντελώς πραξικοπηματικό 
τρόπο, με φωνές, προπηλακισμούς και 
τη μεταφορά «συνδικαλιστών» αγνώ¬ 
στων λοιπών στοιχείων, να επιβάλουν 
την δική τους «ατζέντα». 

Έτσι η συνέλευση δεν ξεκίνησε καν. 
Η πλειοψηφία του ΔΣ κατήγγειλε τις 
παραπάνω πρακτικές και αποχώρη¬ 
σε μαζί με συνάδελφους. Τα μέλη του 
ΠΑΜΕ χρησιμοποίησαν τις γνωστές 
τραμπούκικες συμπεριφορές, συνε¬ 
πέστατες με τις αποκρουστικές πολι¬ 
τικές που ακολουθούν συνολικά στο 
εργατικό κίνημα. Επιστράτευσαν «ίάεε 
εοηΐΓοΙ» στις πόρτες του κτιρίου, εμπο¬ 
δίζοντας στο ΔΣ και σε σναδέλφους 
να βγουν έξω, εκτοξεύοντάς ταυτό¬ 
χρονα χυδαίες βρισιές, σπρώχνοντάς 
τους κ.ά. Ακόμα και έξω από το κτή¬ 
ριο της εταιρείας πρώην εργαζόμενοι 
στη νοάαίόηε μαζί με μέλη της διοίκη¬ 
σης του σωματείου της 360 Όοηπεεί 
προσπαθούσαν βιαίως να πάρουν τη 
σφραγίδα του Σωματείου από μέλος 
του ΔΣ. 


Τα γεγονότα στη νοά&ίόηε δεν μας 
εκπλήσσουν. Αυτός είναι ο σταλινι¬ 
σμός, τη στιγμή μάλιστα της ιστορι¬ 
κής αποσύνθεσής του. Αυτές είναι οι 
γνωστές πρακτικές που ακολουθούν 
συνολικά σε όλο το εργατικό κίνημα. 
Το ΠΑΜΕ/ΚΚΕ εκμεταλλεύεται την 
πτώση των αγώνων, την απογοήτευση 
και την αίσθηση ματαιότητας που προ- 
κάλεσε η προδοσία του πολιτικού του 
τέκνου ΣΥΡΙΖΑ στους εργαζόμενους, 
για να καλύψει διά της βίας το κενό 
που αφήνει πίσω του. 

Παρά τις ταξικές «κορώνες» και τα 
επαναστατικά κρεσέντα, έχει την κύρια 
ευθύνη για την κατάσταση στην οποία 
έχουν περιέλθει τα συνδικάτα και ο 
συνδικαλισμός. Είναι εχθρός της ελεύ¬ 
θερης συνδικαλιστικής δράσης, την 
οποία δεν μπορεί να ελέγξει, καθώς και 
της πραγματικά δημοκρατικής αντιπα¬ 
ράθεσης των απόψεων στο εσωτερικό 


του κάθε σωματείου. Ο μόνος τρόπος 
για να λύνει τις «διαφορές» του και να 
εξαφανίζει τους πολιτικούς του αντι¬ 
πάλους, είναι μέσα από τις βρωμερές 
πρακτικές της κατασυκοφάντισης, του 
διασυρμού οποιουδήτε αγωνιστή δια¬ 
φωνεί μαζί του και της φυσικής βίας. 

Απαραίτητη προϋπόθεση για να 
μπορέσει το εργατικό κίνημα να ορ¬ 
γανώσει εκ νέου τις δυνάμεις του, ει¬ 
δικά μέσα στην εποχή της επιβολής 
του μνημονιακού φασισμού και του 
ανελέητου ταξικού πολέμου που έχουν 
κηρύξει εργοδότες-κεφάλαιο-ΕΕ, είναι 
η απαλλαγή από τη λέπρα του σταλι¬ 
νισμού. Και ταυτόχρονα, η υπεράσπι¬ 
ση των βασικών αξιών και αρχών του 
εργατικού κινήματος: ενότητα, αλλη¬ 
λεγγύη, ελέυθερη αντιπαράθεση των 
απόψεων πάντα με συναδελφικότητα, 
εργατική δημοκρατία. 


Κάτω τα χέρια από τους εργαζόμενους συνδικαλιστές και τους αγωνιστές! 

Δικαιώθηκε η συνάδελφος Α. Ασλανίδη 


Τ ην Πέμπτη 1η Μαρτίου στο 
Μονομελές Πλη μμελειο- 
δικείο Αθηνών εκδικάστη- 
κε η εξ αναβολής μήνυση, 
που είχε υποβάλει προϊστάμενη της 
νοίΜοηε σε βάρος της συναδέλφου Α. 
Ασλανίδη, εργαζόμενης στη νοάαίόπε 
και εκλεγμένης συνδικαλίστριας στα 
ΔΣ του Ενιαίου Πανελληνίου Σωμα¬ 
τείου Εργαζομένων νοάαίόπε-λνίηά- 
νίοΐιΐδ και του ΠΑΣΕ ΨοίΜοηε. 

Από την Ανοιξη του 2013 οι εργα¬ 
ζόμενοι στις δύο εταιρίες νοοΜοηε και 
λνίπά, ξεκίνησαν έναν μεγάλο αγώνα 
ενάντια στην μεταφορά του τεχνικού 
προσωπικού στη θυγατρική εταιρία 
νίοίιΐδ με αφορμή το έργο του ΝεΐλνοτΕ 
51ιαπη§. Ο αγώνας αυτός κλιμακώθηκε 
τους επόμενους μήνες για να καταλή- 
ξει σε μια μερική, αλλά σημαντικότατη 


νίκη. Την μεταφορά όλων των συνα¬ 
δέλφων χωρίς την παραμικρή δυσμενή 
αλλαγή στους όρους αμοιβής και εργα¬ 
σίας τους, με την κάλυψη των Συλλο¬ 
γικών Συμβάσεων Εργασίας τους και 
με την συνδικαλιστική ενότητα με τους 
εργαζόμενους των μητρικών εταιριών. 
Να τονίσουμε ότι όλες οι αντίστοιχες 
μεταφορές εργαζομένων συνοδεύονται 
από επώδυνες μεταβολές για τους ερ¬ 
γαζόμενους, όπως απολύσεις, μειώσεις 
μισθών, αλλαγή ωραρίου κ.λπ. 

Αυτή η επιτυχία έγινε εφικτή χάρη 
στη δυναμική απάντηση των εργαζο¬ 
μένων και στις δύο εταιρίες για περίπου 
έναν χρόνο με πολύμορφες κινητοποιή¬ 
σεις, στις οποίες πρωτοστάτησε η συνά¬ 
δελφος Α. Ασλανίδη. Σε μια από αυτές 
τις δράσεις, συγκεκριμένα στην 24ωρη 
απεργία της 11/10/2013, η μεγάλη συμ¬ 


μετοχή στη νοίΜοηε θορύβησε ιδιαίτε¬ 
ρα την διοίκηση. Αποφάσισε λοιπόν να 
κινηθεί τρομοκρατικά. Έστειλε εξώδικο 
στη Διοίκηση του ΠΑΣΕ ΨοίΜοηε και 
προχώρησε σε μήνυση ενάντια στην Α. 
Ασλανίδη. Την μήνυση κατέθεσε τότε 
μια εργαζόμενη στην ίδια εταιρεία, καθ’ 
υπόδειξη της εργοδοσίας (για να αντα- 
μειφθεί λίγο αργότερα με την προαγω¬ 
γή της!), ισχυριζόμενη διάφορα ψευδή 
και ανυπόστατα, όπως ότι απωθήθηκε 
και χτυπήθηκε από την συνάδελφο! 

Πρόκειται για σκευωρία, που προ¬ 
στίθεται στις επιθέσεις της εργοδοσίας 
της νοάαίόηε σε κάθε προσπάθεια συλ¬ 
λογικής δράσης των εργαζομένων (δι¬ 
καστικές προσφυγές ενάντια σε προκη¬ 
ρυγμένες απεργίες, μαζικές απολύσεις, 
άρνηση υπογραφής Συλλογικής Σύμβα¬ 
σης Εργασίας τα τελευταία 4 χρόνια). 
Πρόσφατα έσυρε 4 μέλη του επιχειρησι¬ 
ακού Σωματείου ΠΑΣΕ ΨοίΜοηε - με¬ 
ταξύ τους και η διωκόμενη συνάδελφος 
Α. Ασλανίδη - σε «πειθαρχικό» συμ¬ 
βούλιο, επειδή οργάνωσαν κινητοποιή¬ 
σεις ενάντια σε απολύσεις. 

Την ημέρα της εκδίκασης της υπό¬ 
θεσης το Ενιαίο Πανελλήνιο Σωματείου 
Εργαζομένων νοάαίόηε-\νίηά-νίείιαδ 
και το ΠΑΣΕ νοάαίόηε προγραμμάτι¬ 
σαν στάση εργασίας από την έναρξη 
της βάρδιας έως τις 14.00 για να μπο¬ 


ρέσουν οι συνάδελφοι να παρευρεθούν 
στο δικαστήριο. Αξίζει να αναφέρουμε 
σε αυτό το σημείο με δυο λόγια, την 
απαράδεκτη στάση των μελών της 
«Ταξικής Ενότητας»/ΠΑΜΕ που θυ¬ 
μήθηκαν ξαφνικά να προγραμματίσουν 
κινητοποίηση για την εξαγορά της εται¬ 
ρίας ΌΥΤΑ από την νΟΌΑΕΟΝΕ ταυ¬ 
τόχρονα με τη στάση εργασίας! 

Η ανυποχώρητη και αγωνιστική 
στάση της συναδέλφου Α. Ασλανίδη 
και του Ενιαίου σωματείου ανάγκασαν 
την εργοδοσία να αποσύρει τη μήνυση. 
Υπεύθυνη για την αποθράσυνση των 
εργοδοτών είναι η άθλια συγκυβέρνη¬ 
ση ΣΥΡΙΖΑ-ΑΝΕΛ που συνεχίζει και 
αναβαθμίζει το έργο των παλιών μνη- 
μονιακών κυβερνήσεων. 

Με τα μέτρα για τα Εργασιακά που 
ψηφίστηκαν με το Πολυνομοσχέδιο για 
την 3η Αξιολόγηση θέλουν να τσακί¬ 
σουν τις αντιστάσεις των εργαζομένων, 
στοχεύοντας στα πιο αγωνιστικά στοι¬ 
χεία μέσα στο κίνημα. Στήνουν μια ερ¬ 
γασιακή ζούγκλα χωρίς προηγούμενο, 
ποινικοποιώντας την απεργία και κάθε 
αγωνιστική συνδικαλιστική δράση, 
απαραίτητος όρος για την εφαρμογή 
των Μνημονίων και την μετατροπή των 
εργαζομένων σε σύγχρονους δουλοπά¬ 
ροικους. 

Φοιτητέο 

Αντιμέτωποι με τη διάλυση των σχολών και των δικαιωμάτων μας 


Τ ο φοιτητικό κίνημα έρχεται 
αντιμέτωπο με μια ολομέτωπη 
επίθεση στα δικαιώματά του. 
Η επίθεση αυτή, που είχε ξε¬ 
κινήσει από τις προηγούμενες κυβερνήσεις 
και οξύνθηκε από τις μνημονιακές, έρχεται 
να αναβαθμιστεί πλέον από την συγκυ¬ 
βέρνηση ΣΥΡΙΖΑ-ΑΝΕΛ. Οι οδηγίες του 
ΟΟΣΑ και της ΕΕ, χρόνιες επιδιώξεις κάθε 
νεοφιλελεύθερου, έρχονται να πάρουν 
σάρκα και οστά μέσω του νόμου Γαβρό- 
γλου που ψηφίστηκε στις 2/8/2017, καθώς 
και του νομοσχεδίου που αφορά την ίδρυ¬ 
ση του Πανεπιστημίου Δυτικής Αττικής 
(ΠΑ.Δ.Α.) που ψηφίστηκε στις 27/2. 

Η γενικότερη λογική που διέπει αυτά 
τα νομοσχέδια, σύμφωνα και με τις οδηγί¬ 
ες των «θεσμών», είναι πως η παιδεία στην 
Ελλάδα οφείλει να λειτουργεί (;) με βάση 
τις αναπτυξιακές ανάγκες της οικονομίας, 
κάτι που πρακτικά σημαίνει πως οι σχολές 
θα κλείνουν, οι φοιτητές θα μειώνονται 
κτλ. για να ικανοποιηθούν οι δημοσιονο¬ 
μικοί στόχοι. Η επίθεση αυτή μπορεί να 
συνοψιστεί σε τρεις κύριους άξονες: 

1) Ιδιωτικοποίηση της 
τριτοβάθμιας εκπαίδευσης 

ο εκπαιδευτικός χάρτης θα συρρικνω- 
θεί σε τρομακτικό βαθμό, ώστε να προσαρ¬ 
μοστεί στη χρεωκοπημένη ελληνική οικο¬ 
νομία. Ο σχεδιασμός της κυβέρνησης είναι 
να κλείσει όλα σχεδόν τα ΤΕΙ της χώρας 
και να τα ενσωματώσει εντός των τοπικών 
ΑΕΙ (π.χ. συγχώνευση ΤΕΙ Ιονίων Νήσων 
με Ιόνιο Πανεπιστήμιο), ενώ τα πτυχία των 
ΤΕΙ θα συμπληρωθούν - αντικατασταθούν 
από διετή προγράμματα σπουδών. 


Οι συγχωνεύσεις και καταργήσεις σχο¬ 
λών και τμημάτων θα είναι στην ημερήσια 
διάταξη, ενώ όσες σχολές παραμένουν 
ανοικτές θα είναι είτε ιδιωτικές είτε μόνο 
κατ’ όνομα δημόσιες, και πάντως πλήρως 
υποβαθμισμένες. Οι περικοπές των δαπα¬ 
νών στην παιδεία ιδιαίτερα κατά τη μνημο- 
νιακή περίοδο έχουν φτάσει στον ύψιστο 
βαθμό, με αποτέλεσμα οι σχολές ήδη να 
υπολειτουργούν. Τα έξοδα φοίτησης (συγ¬ 
γράμματα, σίτιση, στέγαση κ.ά.) φορτώνο¬ 
νται όλο και περισσότερο στις πλάτες των 
φοιτητών, μέχρι να φτάσουμε στην κατά¬ 
σταση όπου θα επιβληθούν δίδακτρα και 
στα προπτυχιακά (ήδη έχουν γενικευθεί 
στα μεταπτυχιακά μέσω του ν. Γαβρόγλου). 

Παράλληλα νέες προσλήψεις εργαζο¬ 
μένων (διδακτικό και εργαστηριακό προ¬ 
σωπικό, καθαρίστριες, εργαζόμενοι σε σί¬ 
τιση κ.ά.) δεν γίνονται, ενώ οι απολύσεις 
είναι προ των πυλών αφού «τα οικονομικά 
δεν βγαίνουν». Καθώς τα τμήματα δεν θα 
είναι ικανά να δεχθούν επιπλέον φοιτη¬ 
τές, λόγω υποχρηματοδότησης αλλά και 
έλλειψης υποδομών (εστίες, λέσχες, εργα¬ 
στήρια, αίθουσες, καθηγητές), οι φοιτητές 
θα πρέπει να μειωθούν, ώστε να φτάσουν 
στους αριθμούς που θα μπορεί το κάθε 
τμήμα να απορροφήσει. Αμεσο αποτέλε¬ 
σμα θα είναι να μπουν ξανά οι διαγραφές 
φοιτητών και οι μειώσεις εισακτέων στο 
προσκήνιο. 

2) Κατάργηση επαγγελματικών/ 
εργασιακών δικαιωμάτων 

αυτή επιτυγχάνεται με δύο κυρίως τρό¬ 
πους. Πρώτον, μέσω της αποσύνδεσης των 
επαγγελματικών δικαιωμάτων από τα πτυ¬ 


χία, κάτι που γίνεται ήδη σε καθηγητικές 
σχολές μέσω της αφαίρεσης της διδακτι- 
κής/παιδαγωγικής επάρκειας από τα πτυ¬ 
χία, αλλά και στις σχολές μηχανικών με τη 
δη μιου ργ ία τάξεων/κλάσεων μηχαν ικών 
(κάτι στο οποίο συμβάλλει και το Τεχνικό 
Επιμελητήριο Ελλάδας - ΤΕΕ). Δεύτερον, 
μέσω της κατάργησης της ίδιας της έννοι¬ 
ας του πτυχίου, με την επιβολή των διετών 
προγραμμάτων σπουδών και του ατομικού 
φάκελου προσόντων. 

Τα διετή προγράμματα θα μετατρέ¬ 
ψουν πολύ γρήγορα τα πανεπιστήμια σε 
σούπερ μάρκετ γνώσεων, όπου ο φοιτη- 
τής-πελάτης θα αγοράζει το πρόγραμμα 
σπουδών που αντέχει το πορτοφόλι του. 
Η λειτουργία τους με ιδιωτικοοικονομι¬ 
κά κριτήρια είναι ήδη προδιαγεγραμμένη, 
αφού σε συνάντηση του Γαβρόγλου με δη¬ 
μάρχους της Δυτικής Αττικής, συζητήθηκε 
η παροχή κτιρίων και οικοπέδων από τους 
Δήμους με αντάλλαγμα μέρος των χρημά¬ 
των από προγράμματα ΕΣΠΑ, καθώς και 
καθορισμός του αντικειμένου των νέων δι¬ 
ετών προγραμμάτων ανάλογα με τις ανά¬ 
γκες των τοπικών παραγωγικών φορέων. 
Δηλαδή σπουδές κατόπιν παραγγελίας και 
ανάλογα με το συμφέρον του κάθε επιχει¬ 
ρηματία! 

Παράλληλα, με το Παράρτημα Διπλώ¬ 
ματος εισάγεται στα ΑΕΙ -ΤΕΙ, ο ατομικός 
φάκελος προσόντων, μέσα στον οποίο θα 
αναγράφεται και θα προσμετράται το κάθε 
αποδεικτικό κατάρτισης, τίτλος σπουδών, 
πιστοποίηση σεμιναρίων κ.λπ. που δια¬ 
θέτει. Έτσι το πτυχίο ουσιαστικά θα είναι 
ατομικό και άρα δεν θα είναι πτυχίο, αλλά 
πιστοποιητικό δεξιοτήτων, αυξάνοντας 


τον ατομικισμό και τον ανταγωνισμό, κα¬ 
θώς και το διαρκές κυνήγι «γνώσεων» εφ’ 
όρου ζωής, χωρίς καμία διασφάλιση κανε- 
νός επαγγελματικού δικαιώματος. 

3) Καταπάτηση δημοκρατικών 
και συνδικαλιστικών δικαιωμάτων 

χαρακτηριστικά αναφέρεται η συνέχι¬ 
ση της κατάργησης του πανεπιστημιακού 
ασύλου, με βάση το νόμο Γαβρόγλου, παρά 
τις διακηρύξεις του ΣΥΡΙΖΑ για το αντί¬ 
θετο. 

Είναι πια καιρός το φοιτητικό κίνημα 
να εισβάλλει ξανά στο προσκήνιο, να ζω¬ 
ντανέψει τους συλλόγους και τις γενικές 
συνελεύσεις και να πραγματοποιήσει δυ¬ 
ναμικές κινητοποιήσεις για να μπλοκάρει 
την εφαρμογή των μνημονίων στην τριτο¬ 
βάθμια εκπαίδευση και γενικότερα στην 
κοινωνία. Μέσα από την αυτοοργάνωσή 
του, το φοιτητικό κίνημα πρέπει να προχω¬ 
ρήσει στην ανασύνθεση και ανασυγκρότη¬ 
σή του, προς όφελος των επαναστατικών 
δυνάμεων. 

Παράλληλα με τον αγώνα ενάντια στη 
νεοφιλελεύθερη επίθεση, το φοιτητικό 
κίνημα έχει καθήκον να παλέψει ενάντια 
στον εθνικισμό και το μιλιταρισμό. Πρέπει 
να πρωτοστατήσει στην οικοδόμηση ενός 
αντιπολεμικού-διεθνιστικού κινήματος και 
να διακηρύξει προς τον ελληνικό λαό πως 
εχθρός του δεν είναι οι γειτονικοί λαοί, 
αλλά οι οικονομικές και πολιτικές ελίτ 
της χώρας μας και οι ιμπεριαλιστές. Μόνο 
έτσι μπορούμε να αποτρέψουμε νέες κατα¬ 
στροφικές συγκρούσεις και πολέμους και 
να ζήσουμε ειρηνικά με τους γειτονικούς 
λαούς. 


ΤΕΙ Αθήνας 

0 αγώνας των φοιτητών 
θεμέλιο για ένα νέο Φοιτητικό κίνημα 


Τ η Δευτέρα 26 Φεβρουάρι¬ 
ου ψηφίστηκε ο νόμος για 
τη δημιουργία του Πανε¬ 
πιστημίου Δυτικής Αττικής 
(ΠΑ.Δ.Α.) έξι μήνες μετά την ψήφιση του 
αντιεκπαιδευτικού νόμου Γαβρόγλου. Το 
ΠΑ.Δ.Α. είναι το πρώτο πανεπιστήμιο 
που ιδρύεται σε μνημονιακό καθεστώς 
και λειτουργεί ως «λευκό χαρτί», επιτρέ¬ 
ποντας στην κυβέρνηση ΣΥΡΙΖΑ-ΑΝΕΛ 
να εφαρμόσει όχι μόνο τις διατάξεις του 
ν. Γαβρογλου αλλά και όλους τους αντι- 
εκπαιδευτικούς νόμους τους οποίους έχει 
αποκρούσει το φοιτητικό κίνημα μέχρι 
τώρα. 

Στο νέο αυτό ίδρυμα, από τα 42 τμή¬ 
ματα παραμένουν μόνο τα 26, με ολό¬ 
κληρα αντικείμενα σπουδών να οδη¬ 
γούνται σε εξαφάνιση (βλ. ενεργειακή 
τεχνολογία), τμήματα να συγχωνεύονται 
(οδοντική τεχνολογία, αισθητική κοσμη- 
τολογία, ακτινολογία ακτινοθεραπεία, 
ιατρικά εργαστήρια, οπτική τοπομετρία) 
με αποτέλεσμα νέα τμήματα αμφιβόλου 
ποιότητας, και ίσως κενά περιεχομένου. 
Είναι δεδομένο ότι αυτό θα συνεχιστεί, 
μέχρι στο τέλος να μείνουν τα «απολύ¬ 
τως απαραίτητα». 

Η ήδη πετσοκομμένη χρηματοδό¬ 
τηση των ΤΕΙ Αθήνας και Πειραιά (για 
το ΤΕΙ Αθήνας από τα 28 εκατ. ευρώ το 
2009 έχει πέσει στα 9,1) μειώνεται κατά 
3,2 εκατ. ευρώ, οδηγώντας τα σε ακόμα 
χειρότερη κατάσταση. 

Επιπλέον, δεν υπάρχει καμιά πρόβλε¬ 
ψη για τους εκτάκτους καθηγητές (πε¬ 
ρίπου 300 εργαζόμενοι) οι οποίοι καλύ¬ 


πτουν πάνω απο το 65% των μαθημάτων. 
Έτσι και οι εργαζόμενοι αλλά και τα προ¬ 
γράμματα σπουδών μένουν στον αέρα. 

Ακόμα, στο ΠΑ.Δ.Α. θα ξεκινήσουν 
τη λειτουργία τους τα διετή προγράμμα¬ 
τα σπουδών. Σύμφωνα με το νομοσχέδιο, 
εκτός των άλλων, θα χρηματοδοτούνται 
από «κάθε νόμιμη αιτία» (που σαφέστατα 
σημαίνει δίδακτρα) και από χορηγίες ιδι¬ 
ωτών. Έτσι προκύπτει το επόμενο σημείο, 
που ορίζει ότι το αντικείμενο των νέων 
διετών προγραμμάτων θα καθορίζεται 
ανάλογα με τις ανάγκες των τοπικών πα¬ 
ραγωγικών φορέων... Δηλαδή σπουδές 
κατόπιν παραγγελίας και ανάλογα με το 
συμφέρον του κάθε επιχειρηματία. 

Καθιερώνεται Ενιαίος Αριθμός Εκ¬ 
παίδευσης, ο οποίος εκδίδεται βάσει του 
ΑΜΚΑ, και με αυτόν τον τρόπο παίρ¬ 
νει σάρκα και οστά ο ατομικός φάκελος 
προσόντων, μέσα στον οποίο παράλλη¬ 
λα με το πτυχίο του κάθε φοιτητή θα δι- 
αφαίνεται και θα προσμετράται το κάθε 
χαρτί, τίτλος σπουδών, πιστοποίηση σε¬ 
μιναρίων κ.λπ. που έχει παρακολουθήσει. 
Το πτυχίο ουσιαστικά θα είναι ατομικό 
και άρα δεν θα είναι πτυχίο, αλλά πιστο¬ 
ποιητικό δεξιοτήτων. 

Μέσα από αυτό το νομοσχέδιο η κυ¬ 
βέρνηση προσπάθησε να περάσει και 


την ίδρυση ιδιωτικών πανεπιστημίων, 
καταστρατηγώντας έτσι και το άρθρο 
16 του Συντάγματος. Παρ’ ό,τι την τε¬ 
λευταία στιγμή απέσυρε τη σχετική δι¬ 
άταξη, απέδειξε για άλλη μια φορά ότι 
είναι αποφασισμένη να νομοθετήσει και 
να εφαρμόσει ό,τι δεν κατάφεραν όλες οι 
προηγούμενες μνημονιακές και νεοφιλε¬ 
λεύθερες κυβερνήσεις. 

Το Σεπτέμβρη, μετά από πρωτοβου¬ 
λία ανένταχτων φοιτητών και της Σοσια¬ 
λιστικής Σπουδαστικής Πάλης (ΣΣΠ) δη- 
μιουργήθηκε η Πρωτοβουλία Φοιτητών 
ΤΕΙ Αθήνας Ενάντια στις Συγχωνεύσεις 
στην οποία στη συνέχεια συμμετείχε και 
ένα μέρος των ΕΑΑΚ, η ΑΡΕΝ και ένα 
μεγάλο κομμάτι ανένταχτων φοιτητών. 
Η Πρωτοβουλία αποτέλεσε το εργαλείο 
για να συγκληθούν Γενικές Συνελεύσεις 
σε συλλόγους όπου είχαν έως και 4 χρό¬ 
νια να πραγματοποιηθούν (π.χ. ΣΕΥΠ) 
και να υπερψηφιστούν αποφάσεις για 
αγώνα. Για σχεδόν δύο μήνες, ο σύλλο¬ 
γος της ΣΕΥΠ βρισκόταν σε κατάληψη, 
με καθημερινές αγωνιστικές δράσεις. 

Σε όλη τη διάρκεια του αγώνα το 
ΜΑΣ/ΠΚΣ (ΚΚΕ) άλλαζε θέση ανάλογα 
με το κοινό που είχε. Ξεκίνησε υποστη¬ 
ρίζοντας πως το ΠΑ.Δ.Α.είναι ένα θετικό 
βήμα άλλα από μόνο του δεν αρκεί (!) και 


κατέληξε λόγω της πίεσης να λέει «όχι» 
στην ίδρυση του. Λειτουργούσε διασπα¬ 
στικά με κρυφές τμηματικές συνελεύσεις 
και ξεχωριστές ολιγάριθμες δράσεις, 
που οδηγούσαν σε απογοήτευση. Αυτή 
η στάση το οδήγησε στο περιθώριο του 
αγώνα. 

Τα ΕΑΑΚ, που πρόσκεινται στην 
ΑΝΤΑΡΣΥΑ, επέλεξαν να μην συμμετέ¬ 
χουν και δεν προώθησαν τον κοινό αγώ¬ 
να, και δεν εργάστηκαν για να εξαπλωθεί 
στα υπόλοιπα ΑΕΙ και ΤΕΙ. Την ίδια στιγ¬ 
μή, τα ΕΑΑΚ που πρόσκεινται στη ΛΑΕ 
συμμετείχαν με μια «ιδιοκτησιακή» λο¬ 
γική, που τα οδηγούσε να μην σέβονται 
συλλογικές διαδικασίες (υπογραφή του 
συλλόγου σε πανό και κείμενα χωρίς να 
το γνωρίζει κανείς) και χωρίς ένα πλάνο 
αγώνα. Μόνο μετά από επιμονή της ΣΣΠ 
λειτούργησε Συντονιστικό της κατάλη¬ 
ψης, μέσα από το οποίο δημοκρατικά 
παίρνονταν οι αποφάσεις και οργανώνο¬ 
νταν οι δράσεις. 

Η μεγάλη διάρκεια του αγώνα, η πί¬ 
εση από τη διοίκηση και ο εκβιασμός για 
απώλεια του εξαμήνου οδήγησαν τον 
αγώνα σε κάμψη. Παρ’ όλα αυτά, η πρω¬ 
τοβουλία και ολόκληρος ο αγώνας απο¬ 
τελούν τεράστια παρακαταθήκη για τους 
φοιτητές του ΤΕΙ Αθήνας και συνολικά 
για το φοιτητικό κίνημα, που θα κληθούν 
σύντομα να αντισταθούν στις τραγικές 
συνέπειες που θα έχει η εφαρμογή του ν. 
Γαβρογλου και η λειτουργία του ΠΑ.Δ.Α. 
Η ψήφιση του νομοσχεδίου βάζει τον 
αγώνα τον φοιτητών σε νέες βάσεις αλλά 
σίγουρα δεν σημαίνει το τέλος του. 

ΔΗΜΟΣΙΑ ΔΩΡΕΑΝ ΥΠΟΧΡΕΩΤΙΚΗ ΔΙΧΡΟΝΗ ΠΡΟΣΧΟΛΙΚΗ ΑΓΩΓΗ 


Σ τον νόμο για την ίδρυση 
του Πανεπιστημίου Δυτικής 
Αττικής, το υπουργείο Παι¬ 
δείας πέρασε ρύθμιση για 
την Υποχρεωτική Δίχρονη Προσχολική 
Αγωγή. Η Δίχρονη Προσχολική Αγωγή 
αποτελεί πάγιο αίτημα των εκπαιδευ¬ 
τικών στα πλαίσια της υπεράσπισης 
της Δημόσιας Δωρεάν και Ενιαίας Εκ¬ 
παίδευσης, καθώς δεκάδες χιλιάδες 
προνήπια δεν βρίσκουν δημόσιο νη¬ 
πιαγωγείο να φοιτήσουν λόγω της μη 
ύπαρξης των αναγκαίων νηπιαγωγείων. 
Έτσι, για χρόνια, καταφεύγουν στον 
ιδιωτικό τομέα και στους δημοτικούς 
παιδικούς σταθμούς που λειτουργούν 
με τροφεία (δίδακτρα) ή νοιιοΗεΓ (εκ¬ 
παιδευτικό κουπόνι). 

Το υπουργείο Παιδείας εμπαίζει 
τους εκπαιδευτικούς με τη ρύθμιση για 
τη Δίχρονη Προσχολική Αγωγή. Και 
αυτό γιατί η εφαρμογή της θα είναι 
σταδιακή, αρχίζει από το σχολικό έτος 
2018-2019 και σε κάποιους δήμους που 
θα ορίζονται με Υπουργική Απόφαση 


των υπουργών Παιδείας και Οικονο¬ 
μικών. Τη μη άμεση και πανελλαδική 
εφαρμογή της Δίχρονης Προσχολικής 
Αγωγής το Υπουργείο τη δικαιολογεί 
με τα μνημόνια και τη δημοσιονομι¬ 
κή στενότητα που δεν επιτρέπουν να 
βρεθούν οι πόροι για τις υποδομές, τα 
λειτουργικά έξοδα και τους αναγκαίους 
διορισμούς εκπαιδευτικών. Αρα, η «θε¬ 
σμοθέτηση» της Υποχρεωτικής Προ¬ 
σχολικής Αγωγής υποσκάπτεται ευθέ¬ 
ως από το ίδιο το Υπουργείο, αφού δεν 
αυξάνει τις δαπάνες για να κτιστούν 
νηπιαγωγεία και να προσληφθούν εκ¬ 
παιδευτικοί. Ο κίνδυνος λοιπόν να δι¬ 
ατηρηθεί η σημερινή κατάσταση είναι 
κάτι παραπάνω από υπαρκτός. 

Από την άλλη, η Κεντρική Ένωση 
Δήμων Ελλάδας (ΚΕΔΕ) αντιδρά στην 
ρύθμιση για ευνόητους λόγους (απορ¬ 
ρόφηση ΕΣΠΑ, εκλογική πελατεία). 
Αφού μεταφέρθηκαν τα προηγούμενα 
χρόνια στους δήμους οι κρατικοί παιδι¬ 
κοί σταθμοί (από κρατικοί μετατράπη¬ 
καν σε νομικά πρόσωπα και δημοτικές 


επιχειρήσεις), άρχισαν να λειτουργούν 
με ιδιωτικοοικονομικά κριτήρια και να 
επιβάλλουν στους εργαζόμενους ελα¬ 
στικές σχέσεις εργασίας. Για χρόνια, 
στο πλαίσιο της «αποκέντρωσης», η 
πλειοψηφία των δημάρχων διεκδικεί 
και τα δημόσια νηπιαγωγεία, πράγμα 
που επιβεβαιώθηκε και στο συνέδριο 
της ΚΕΔΕ, στις 30/11 με 02/12 του 
2017. Με απόφασή της η ΚΕΔΕ ζητά 
«τη διοικητική μεταφορά των λειτουρ- 
γούντων νηπιαγωγείων στους δήμους 
και τη συγκρότηση των νέων νηπιαγω¬ 
γείων από τους δήμους». Η ΚΕΔΕ επι¬ 
χειρεί να «πάρει» τμήμα της δημόσιας 
εκπαίδευσης και να επιβάλουν πάλι τα 
ιδ ιωτικοοικονομικά κρ ιτή ρ ια (βλέπε: 
δίδακτρα, εκπαιδευτικό κουπόνι), να 
ανατρέψουν τις εργασιακές σχέσεις 
των εκπαιδευτικών και να επιβάλουν 
ελαστικές σχέσεις εργασίας. Διεκδικεί 
έτσι πρώτο ρόλο στην ιδιωτικοποίη¬ 
ση της δημόσιας δωρεάν εκπαίδευσης, 
ενώ μέσα στα σχέδιά της είναι να πάρει 
και τα δημοτικά σχολεία. 


Δυστυχώς την ΚΕΔΕ ακολουθεί και 
η πλειοψηφία της ΠΟΕ-ΟΤΑ και ο Σύν¬ 
δεσμος βρεφονηπιοκόμων, οι οποίοι 
τάσσονται ενάντια στο αίτημα για Υπο¬ 
χρεωτική Δίχρονη Προσχολική Αγωγή. 
Οι φόβοι για χάσιμο θέσεων εργασίας 
που διασπείρονται από τους δημάρ¬ 
χους είναι εκ του πονηρού, όταν μά¬ 
λιστα είναι υπό απόλυση εργαζόμενοι 
μέσω ΕΣΠΑ. Μόνο ενωμένοι εκπαιδευ¬ 
τικοί, εργαζόμενοι στους δήμους, βρε¬ 
φονηπιοκόμοι και γονείς μπορούν να 
παλέψουν για δημόσιους και δωρεάν 
παιδικούς σταθμούς που θα καλύπτουν 
τις ανάγκες των μικρότερων παιδιών 
και των οικογενειών τους, για μονιμο¬ 
ποίηση όλων όσων εργάζονται στους 
παιδικούς σταθμούς και όλων των συμ- 
βασιούχων, για αύξηση των δαπανών 
για 12χρονο Δημόσιο Δωρεάν Ενιαίο 
Σχολείο και Δίχρονη Προσχολική Αγω¬ 
γή στο δημόσιο νηπιαγωγείο. 

ΑΝΤΕΠΙΘΕΣΗ ΤΩΝ 
ΕΚΠΑΙΔΕΥΤΙΚΩΝ 


Η εκπαίδευση οδηγείται στην πλήρη ιδιωτικοποίησή της 




Μ ε την ολοκλήρωση της 
3ης αξιολόγησης, η 
συγκυβέρνηση ΣΥΡΙ- 
ΖΑ-ΑΝΕΛ, με εντολές 
της τρόικας, ψήφισε στις 15 Γενάρη 
πολυνόμο με σωρεία ακραίων νεοφι¬ 
λελεύθερων μέτρων, που τσακίζουν τα 
δικαιώματα των εργαζομένων και των 
φτωχών λαϊκών στρωμάτων. Δύο ση¬ 
μαντικές τροπολογίες του υπουργείου 
Παιδείας περιέχονται σ’ αυτόν τον πο¬ 
λυνόμο: 

1) Διαμόρφωση κριτηρίων και 
χρονοδιαγράμματος για συγχωνεύ¬ 
σεις σχολικών μονάδων. 

2) Υποχρεωτική παραμονή των εκ¬ 
παιδευτικών στο σχολείο έως 30 ώρες 
την εβδομάδα, μέσω της αναλυτικής 
απαρίθμησης εργασιών που μπορούν 
να ανατεθούν στους εκπαιδευτικούς 
από τα όργανα διοίκησης του σχολεί¬ 
ου. Η αύξηση του εργασιακού ωραρίου 
είναι ένα πρώτο βήμα, που οδηγεί με 
σιγουριά στην αύξηση και του διδα¬ 
κτικού ωραρίου κάθε εκπαιδευτικού 
(όπως απαιτούν οι «θεσμοί»), ώστε να 
μειωθούν οι ανάγκες για εκπαιδευτικό 
προσωπικό και να υπάρξει μεγαλύτερη 
μείωση των δαπανών για την εκπαί¬ 
δευση. Αυτό, σε συνδυασμό με τις συγ¬ 
χωνεύσεις, θα οδηγήσει σε απόλυση 
ακόμη περισσότερους αναπληρωτές, 
ενώ θα εκτοξεύσει τον αριθμό των υπε¬ 
ράριθμων μόνιμων εκπαιδευτικών και 
των μετακινήσεών τους. 


Επεκτείνεται ο μηχανισμός 
περικοπών 

Στο μεταξύ, η Υπουργική Απόφα¬ 
ση με θέμα: «Εγγραφές, μετεγγραφές, 
φοίτηση και θέματα οργάνωσης της 
σχολικής ζωής», μαζί με το Προεδρικό 
Διάταγμα 79 για την Πρωτοβάθμια Εκ¬ 
παίδευση, διαμορφώνουν το θεσμικό 
πλαίσιο προσαρμογής του δημόσιου 
σχολείου στη μνημονιακή πολιτική, 
ενισχύοντας τους μηχανισμούς περι¬ 
κοπών και λιτότητας και συνδέοντάς 
το με την ψήφιση των μέτρων της 3ης 
αξιολόγησης (30ωρο, συγχωνεύσεις- 
καταργήσεις σχολείων). 

Με τις τριμελείς επιτροπές εγγρα¬ 
φών μαθητών στην πρωτοβάθμια και 
τις ηλεκτρονικές αιτήσεις εγγραφών 
σε ΕΠΑΛ και ΓΕΛ που θα ολοκληρώ¬ 
νονται τον Μάιο, στοχεύουν στο «κλεί¬ 
δωμα» του αριθμού των τμημάτων που 
θα λειτουργήσουν τον Σεπτέμβρη και 
το αυτόματο κλείσιμο όσων τμημάτων 
δεν συμπληρώνουν τον προβλεπόμενο 
ελάχιστο αριθμό μαθητών. Οι μαθητές 
που θα «περισσεύουν» θα μετακινού¬ 
νται σε άλλα σχολεία, όπου θα υπάρ¬ 
χουν κενές θέσεις, έτσι ώστε να αυξη¬ 
θεί ο αριθμός μαθητών ανά τμήμα και 
να μειωθεί ο αριθμός των τμημάτων. 
Αυτό θα οδηγήσει σε περαιτέρω μείω¬ 
ση των οργανικών θέσεων εκπαιδευτι¬ 
κών, στηρίζοντας ακόμη περισσότερο 
την πολιτική αδιοριστίας που έχει επι¬ 
βληθεί στην εκπαίδευση στα οκτώ μνη- 
μονιακά χρόνια. 

Έρχεται νομοσχέδιο με τίτλο 
«Νέο Δίκτυο Δομών Υποστήριξης 
του Εκπαιδευτικού Έργου» 

Ανάμεσα στα καθήκοντα που τα όρ¬ 
γανα διοίκησης της σχολικής μονάδας 
αναθέτουν στους εκπαιδευτικούς στα 
πλαίσια του 30ωρου είναι: α) προγραμ¬ 
ματισμός και αποτίμηση του εκπαιδευ¬ 
τικού έργου, β) επικοινωνία με δομές 
υποστήριξης του εκπαιδευτικού έργου. 


Αυτά συνδέονται άμεσα με το νομο¬ 
σχέδιο που εξήγγειλε το υπ. Παιδείας 
για τις νέες δομές υποστήριξης του εκ¬ 
παιδευτικού έργου. Η αυτο-αξιολόγη- 
ση της σχολικής μονάδας είναι ο πρω¬ 
ταρχικός στόχος του νομοσχεδίου, 
ενώ επιχειρείται ο «αναπροσανατο- 
λισμός της εκπαιδευτικής πολιτικής» 
στην κατεύθυνση της «αποκέντρω¬ 
σης» του εκπαιδευτικού συστήματος 
και της «παιδαγωγικής αυτονομίας» 
της σχολικής μονάδας. 

Σε επίπεδο περιφέρειας δημιουρ- 
γείται το Περιφερειακό Κέντρο Εκπαι¬ 
δευτικού Σχεδιασμού (ΠΕ.Κ.Ε.Σ.), το 
οποίο έχει την ευθύνη για την υλοποί¬ 
ηση της εκπαιδευτικής πολιτικής, για 
την επιστημονική και παιδαγωγική κα¬ 
θοδήγηση, την οργάνωση της επιμόρ¬ 
φωσης των εκπαιδευτικών, τον προ¬ 
γραμματισμό και την αποτίμηση του 
εκπαιδευτικού έργου. 

Ο προγραμματισμός θα γίνεται 
στην έναρξη της σχολικής χρονιάς και 
θα θέτει συγκεκριμένους στόχους. Στο 
τέλος της χρονιάς θα γίνεται η αποτί¬ 
μηση για την επίτευξη ή όχι των στό¬ 
χων. Η σχολική μονάδα κοινοποιεί τον 
προγραμματισμό και την αποτίμηση 
του εκπαιδευτικού έργου στο οικείο 
ΠΕ.Κ.Ε.Σ. 

Εκπαιδευτικοί, γονείς και μαθητές 
θα είναι υπεύθυνοι για τα προβλήμα¬ 
τα της σχολικής μονάδας και θα πρέ¬ 
πει να βρουν λύσεις γι’ αυτά μέσω του 
προγραμματισμού και των στόχων που 
θα θέσουν. Έτσι, σταδιακά, θα αποκτή¬ 
σουν την «κουλτούρα» της αξιολόγη¬ 
σης, ενώ η σχολική μονάδα κατηγο¬ 
ριοποιείται, αυτονομείται (διοικητικά, 
οικονομικά και παιδαγωγικά) και με- 
τατρέπεται σε μικρή «επιχείρηση», που 
καλείται να έχει ελκυστικά προϊόντα 
προς πώληση για να έχει «πελάτες» και 
να μπορέσει να επιβιώσει. Τα ελκυστι¬ 
κά προϊόντα δεν είναι τίποτε άλλο από 
προγράμματα που εκφυλίζουν τις γνώ¬ 
σεις σε πρόσκαιρες πληροφορίες και 


δεξιότητες, που ο καθένας ανάλογα με 
το βαλάντιό του θα αγοράζει. Πρόκει¬ 
ται για το τέλος της Δημόσιας Δωρεάν 
και Ενιαίας Εκπαίδευσης και για την 
καταστροφή των μορφωτικών δικαιω¬ 
μάτων των παιδιών των εργαζομένων 
και των φτωχών λαϊκών στρωμάτων. 

Όλα αυτά για να περάσουν, απαι¬ 
τούν μια «αξιολόγηση» που στοχεύει 
να ενοχοποιήσει εκπαιδευτικούς, μα¬ 
θητές, γονείς για όλα τα χάλια της εκ¬ 
παίδευσης που επέφεραν οι μνημονια- 
κές πολιτικές, να τρομοκρατήσει και να 
απειλήσει με κατάργηση των εργασια¬ 
κών δικαιωμάτων των εκπαιδευτικών, 
να μας διαιρέσει και να στρέψει τον 
έναν ενάντια στον άλλο. Το σχολείο 
μέσα σε αυτό το πλαίσιο χάνει κάθε 
ρόλο κοινωνικοποίησης των παιδιών 
και της νεολαίας, κάθε ρόλο ενίσχυσης 
και προσφοράς περισσότερων ευκαιρι¬ 
ών στους μαθητές από τα φτωχά στρώ¬ 
ματα. Η «αξιολόγηση» θα είναι αυτή 
της αγοράς, όπου αν έχεις χρήματα θα 
αγοράζεις εκπαιδευτικές υπηρεσίες, αν 
όχι, μάλλον έχεις γεννηθεί «πνευματι¬ 
κά καθυστερημένος». 

Στο μεταξύ, ετοιμάζεται το νομο¬ 
σχέδιο για τις αλλαγές στο Λύκειο και 
το νέο σύστημα πρόσβασης στην τρι¬ 
τοβάθμια εκπαίδευση, ενώ ψηφίστηκε 
το νομοσχέδιο για τη συγχώνευση των 
ΤΕΙ Αθήνας και Πειραιά και αναμένε¬ 
ται το νέο πλαίσιο για τη διδακτική και 
παιδαγωγική επάρκεια όλων των εκ¬ 
παιδευτικών. 

Εκπαιδευτικοί, μαθητές, γονείς δεν 
πρέπει να αφήσουμε να περάσουν αυτά 
τα μέτρα. Να ανατρέψουμε την «αξιο¬ 
λόγηση» και την πλήρη ιδιωτικοποίηση 
της εκπαίδευσης. Να διεκδικήσουμε το 
δικαίωμα στη Δημόσια Δωρεάν Ενιαία 
Εκπαίδευση, στη μόρφωση και στη 
σταθερή και μόνιμη δουλειά για όλους! 

ΑΝΤΕΠΙΘΕΣΗ ΤΩΝ 
ΕΚΠΑΙΔΕΥΤΙΚΩΝ 
αηΐβρίίΗβ$ί_β1ϊρ@ΗοίηιαίΙχοηι 

Έ£οδ<χ στκ αγορές 

Το επικίνδυνο «μεγάλο κόλπο» των μνημονιακών 



Το 2017 ανακηρύχτηκε 
από τους ΣΥΡΙΖΑ-ΑΝΕΛ 
έτος στροφής στην 
ανάπτυξη, προπομπός 
της εξόδου από τα 
Μνημόνια. Ελπίζουν να 
παρουσιάσουν κάποιο 
θετικό πρόσημο στο ΑΕΠ, 
έστω και μηδαμινό, για 
να ενισχύσουν αυτό το 
παραμύθι. Τους βοηθάνε 
πολλοί από το μνημονιακό 
μπλοκ, όπως π.χ. η 
Τράπεζα της Ελλάδος 
του Στουρνάρα, που σε 
εκθέσεις ανακαλύπτει 
σταθεροποίηση, 
προοπτικές ανάκαμψης, 
θεαματικά αποτελέσματα 
της βιομηχανίας και άλλα 
ευφάνταστα. 

■ Σκεύος Σταύρος 


Η εξωραϊσμένη εικόνα για 
την οικονομία είναι η 
απαραίτητη βάση για 
το κόλπο γκρόσο των 
άθλιων και απατεώνων του ΣΥΡΙΖΑ, 
την έξοδο στις αγορές, που αλληλο- 
συμπληρώνεται με την έξοδο από τα 
Μνημόνια. Πρόκειται για μια τεράστια 
επιχείρηση εξαπάτησης του ελληνικού 
λαού, ώστε να αποδεχθεί την υποταγή 
του στα Μνημόνια. Και βέβαια ώστε 
αυτό το ελεεινό πολιτικό προσωπικό 
να επιβιώσει λαθραία, πάνω σε οικονο¬ 
μικά και κοινωνικά ερείπια. 

Το μαστίγιο των αγορών 

Για τους εργαζόμενους, άνεργους, 
νέους και φτωχούς, δεν υπάρχει ουσι¬ 
αστική διαφορά ανάμεσα στην εξόντω¬ 
σή μας από τα Μνημόνια ή από τα αρ- 
πακτικά των αγορών. Με τα Μνημόνια, 
η λεηλασία του βιοτικού επιπέδου, των 
μισθών, συντάξεων κ.λπ. οργανώνεται 
με άμεσο τρόπο. Με την «ελεύθερη» 
λειτουργία των αγορών, ιδιώτες καπι¬ 
ταλιστές, μάλιστα τα πιο ισχυρά, κερ¬ 
δοσκοπικά κομμάτια του χρηματοπι¬ 
στωτικού τομέα, ξεζουμίζουν έναν λαό 
μέσω των δανείων. Τα επιτόκια, (δηλ. 
η απόδοση αυτών των «επενδύσεων») 
είναι σημαντικά μεγαλύτερα από αν 
αυτοί ήταν υποχρεωμένοι να τοποθε¬ 
τήσουν τα κεφάλαια αυτά αλλού. Για 
να αποσπάσουν εγγυημένα αυτό το 
«διάφορο» (κέρδος), απαιτούν σιδε¬ 
ρένια «σταθερότητα» και «μεταρρυθ¬ 
μίσεις», όπως και με τα Μνημόνια. Οι 
οίκοι αξιολόγησης συμπληρώνουν τη 
δουλειά, βαθμολογώντας «έγκυρα» τις 
επιτυχίες και τους κινδύνους σ’ αυτή 
την επιχείρηση ταξικού πολέμου. Έτσι, 
η «ελευθερία» να δανείζεται μια χώρα 
στις αγορές δεν είναι παρά μια επίσης 
σκληρότατη πειθάρχηση της εργατικής 
τάξης της. Οι κυβερνητικοί πανηγυρι¬ 
σμοί, π.χ. για την κάλυψη των εκδόσε¬ 
ων ομολόγων του ελληνικού δημοσίου, 


σημαίνουν διαιώνιση του καθεστώτος 
Αποικίας Χρέους. 

Κλείνει η «καθαρή έξοδος» - 
Νέο Μνημόνιο ενόψει 

Ένα προηγούμενο διάστημα φαι¬ 
νόταν ότι η κατάσταση στις «αγορές» 
ίσως ευνοούσε τον δανεισμό του ελλη¬ 
νικού δημοσίου, καθώς υπερπληθώρα 
κεφαλαίων συνωστίζονται για να αξι- 
οποιηθούν, σπρώχνοντας το κόστος 
δανεισμού (επιτόκια) σε «υποφερτά» 
επίπεδα. 

Όμως αυτή η εικόνα, εντελώς αστα¬ 
θής άλλωστε, δείχνει να ανατρέπεται 
μετά το πρόσφατο χρηματιστηριακό 
κραχ (βλ. σχετικό άρθρο). Έτσι π.χ. 
το επιτόκιο των ελληνικών ομολόγων 
εκτινάχτηκε από 18% ως 45%, ανάλογα 
με τη διάρκειά τους. Το κόστος (έτσι κι 
αλλιώς δυσβάσταχτο και κερδοσκοπι¬ 
κό, σε βάρος του ελληνικού λαού), γί¬ 
νεται εντελώς απαγορευτικό, αν αυτή η 
κατάσταση διατηρηθεί. 

Αυτό σημαίνει ότι καταρρέει το σχέ¬ 
διο του ΣΥΡΙΖΑ και των ιμπεριαλιστών 
πατρώνων του για «καθαρή έξοδο». 
Ένα Νέο Μνημόνιο γίνεται όλο και πιο 
πιθανό, ως εγγύηση προς τους ιμπερια¬ 
λιστές της Ευρωζώνης και του ΔΝΤ για 
μια «γραμμή στήριξης» (μάλλον του 
Ε8Μ, αυτού του ευρωπαϊκού «ταμείου 
σταθερότητας»). Αυτό θέλει να δια¬ 
σφαλίσει με τις παρεμβάσεις του ο αρ¬ 
χιερέας των Μνημονίων Στουρνάρας. 
Το ίδιο ο Κυριάκος της ΝΔ, αυτός και 
για τον επιπλέον λόγο να υπονομεύσει 
την προπαγάνδα του ΣΥΡΙΖΑ για «κα¬ 
θαρή έξοδο». 

Γι’ αυτό είναι διπλά επικίνδυνο το 
κυβερνητικό σχέδιο για «μαξιλάρι» 
περίπου 19 δισ., που θα εγγυηθεί την 
έξοδο στις αγορές. Αυτό το θηριώδες 
ποσό σημαίνει μια ακόμα τρομακτική 
αφαίμαξη του χειμαζόμενου ελληνικού 
λαού, μια επιπλέον τεράστια καταστρο¬ 
φή της οικονομίας - και κινδυνεύει εν 
ριπή οφθαλμού να εξανεμιστεί στις 
αγορές. Διαφορετικά, σε κάθε περίπτω¬ 
ση, θα το καρπωθούν οι ιμπεριαλιστές 
ως εγγύηση της «γραμμής στήριξης» ή 
θα πέσει στη «μαύρη τρύπα» κάποιας 


νέας ανακεφαλαιοποίησης των τραπε¬ 
ζών (βλ. ΕΠ Φεβρουάριου για την κρί¬ 
ση των ελληνικών τραπεζών). 

Το άλλο κεφάλαιο του παραμυθιού 
της «εξόδου από τα Μνημόνια», η δι¬ 
απραγμάτευση για το χρέος (το σάπιο 
«τυράκι» που είχε συνοδεύσει την υπο¬ 
γραφή του 3 ου Μνημονίου), έχει κλεί¬ 
σει προ πολλού. Μια ουσιαστική ελά¬ 
φρυνση θα ήταν μια κάποια ανάσα για 
τον ελληνικό καπιταλισμό (όχι βέβαια 
πραγματική λύση, μιας και η οικονο¬ 
μική παρακμή του θα κινδύνευε να το 
αναδημιουργήσει πολύ σύντομα), για 
την επιβίωση του σημερινού πολιτικού 
προσωπικού. Είναι όμως ολοφάνερο 
ότι οι ευρωπαίοι ιμπεριαλιστές-δανει- 
στές δεν το συζητάνε, έχοντας κατά 
νου (ειδικά η Γερμανία) τη συνολική, 
μνημονιακού τύπου αναδιαμόρφωση 
της Ευρώπης (Σύμφωνο για το Ευρώ 
κ.λπ.), απαραίτητη για να έχουν ελ¬ 
πίδες στον κλιμακούμενο παγκόσμιο 
ανταγωνισμό, ειδικά όσο αυτός ξεσπάει 
σε ανοιχτές συγκρούσεις με τις ΗΠΑ. 
Το πολύ που θα «παραχωρήσουν» είναι 
κάποιες παρατάσεις και «διευκολύν¬ 
σεις» στην αποπληρωμή του χρέους 
(που αλυσοδένουν τον ελληνικό λαό 
σε βάθος δεκαετιών). Αυτή άλλωστε 
την έχει εγγυηθεί στο ακέραιο η τρόικα 
Τσίπρα-Τσακαλώτου-Στουρνάρα με 
το γράμμα της στο ΔΝΤ, άξιο πραγμα¬ 
τικών δωσίλογων. 

Τέλος, η επιτροπεία και κηδεμονία 
επί του ελληνικού καπιταλισμού, είτε 
με νέο Μνημόνιο είτε χωρίς, έχει κατο¬ 
χυρωθεί αμετάκλητα σε συμφωνία με 
τους ευρωπαίους ιμπεριαλιστές, μέχρι 
το 2060. Για σχεδόν όλη αυτή την πε¬ 
ρίοδο, προβλέπονται εξοντωτικά πλεο¬ 
νάσματα, που ρημάζουν την οικονομία 
(εξοντωτική φορολογία, εκμηδενισμός 
κοινωνικών και επενδυτικών δαπανών, 
απολύσεις στο δημόσιο κ.λπ.). 

Προς άμεση αποσταθεροποίηση; 

Έτσι, ο ελληνικός καπιταλισμός εί¬ 
ναι μαγκωμένος σ’ έναν διαβολικό συν¬ 
δυασμό τεράστιου χρέους (π.χ. μόνο το 
2021 προβλέπεται τεράστια αποπλη¬ 
ρωμή τοκοχρεολυσίων), εντελώς προ- 



$ 


ϊ.ϊηάά 8 


4/3/2018 7:47:13 μμ 






























Μάρτιος 2018 


Φάκελος: Οικονομία 


Εργατική Πάλη 9 


βληματικής και πανάκριβης χρηματοδότησης 
(τελειώνοντας τα ποσά της δανειακής «δια¬ 
σωλήνωσης» των Μνημονίων), υφεσιακών 
μνημονιακών μέτρων, άτεγκτης επιτροπείας 
και κηδεμονίας - και, το κυριότερο, συνεχιζό¬ 
μενης κρίσης, που βαθαίνει και χειροτερεύει. 

Αυτό το τελευταίο είναι το πιο σημαντι¬ 
κό. Η διαφημιζόμενη «σταθεροποίηση» και 
«ανάκαμψη» δεν έχει καμία σχέση όχι μόνο 
με τη δραματική πραγματικότητα που βι- 
ώνουν οι εργαζόμενοι, άνεργοι και φτωχά 
λαϊκά στρώματα, αλλά ούτε με την αληθινή 
κατάσταση της ελληνικής καπιταλιστικής οι¬ 
κονομίας και τις προοπτικές της. Η άνοδος 
των εξαγωγών αποδεικνύεται αναιμική και 
χωρίς να μπορεί να δώσει διέξοδο, αντίθετα 
το εμπορικό ισοζύγιο και η διεθνής ανταγω¬ 
νιστικότητα του ελληνικού καπιταλισμού 
επιδεινώνονται. Παρά την κάποια ανάκαμψη 
των κερδών (αφού με το φόβητρο της ανεργί¬ 
ας και της περιθωριοποίησης οι καπιταλιστές 
έχουν ρίξει τόσο πολύ τους μισθούς ή απλά 
κατακλέβουν τους εργαζόμενους, αφού δεν 
επενδύουν, αφού σαρώνει η «μαύρη», η ελα¬ 
στική εργασία και η υποαπασχόληση κ.λπ.), 
οι πραγματικές επενδύσεις και η παραγωγική 
βάση της οικονομίας φθίνουν. Η κατανάλωση 
των νοικοκυριών βασίζεται στο ροκάνισμα 
αποταμιεύσεων ή όποιων ποσών είχαν διαθέ¬ 
σιμα, κατάσταση που βαδίζει γοργά προς το 
τέλος της. Η οικονομία λειτουργεί «τοξικά», 
γεννώντας όλο και περισσότερα χρέη, όλων 
προς όλους («κόκκινα» δάνεια, χρέη σε εφο¬ 
ρία και ασφαλιστικά ταμεία, καπιταλιστών 
μεταξύ τους και στους εργαζόμενους κ.λπ.), 
οδηγώντας στην απειλή νέας κρίσης τις τρά¬ 
πεζες. Η αστάθεια στην περιοχή δίνει τον 
τελικό τόνο, μετατρέποντας σε κακόγουστο 
αστείο τις φλυαρίες για σταθερότητα, επεν¬ 
δύσεις κ.λπ., το ίδιο και οι ισχυροί κλυδωνι- 
σμοί της παγκόσμιας οικονομίας. 

Αξίζει να πούμε ότι η Αριστερά δεν κατα¬ 
νοεί καθόλου σωστά και αυτή την κατάστα¬ 
ση, επιβεβαιώνοντας την πολύ μεγάλη κρίση 
της, τη ρεφορμιστική ή αδιέξοδη πολιτική 
της. Το ΚΚΕ, ελπίζοντας μόνο σε μεγαλύτερα 
εκλογικά ποσοστά και απευχόμενο κάθε πι¬ 
θανότητα ριζοσπαστικοποίησης, αναμασάει 
τα μνημονιακά φληναφήματα περί «ανάπτυ¬ 
ξης», βάζοντας απλά «πρόσημο» ότι αυτή εί¬ 
ναι ταξική - και εκτοξεύοντας εξυπνακισμούς 
ότι με ή χωρίς Μνημόνιο, έχουμε καπιταλισμό 
(λες και δεν το ήξερε η εργατική τάξη, πριν 
της το μάθουν οι προφέσορες του Περισ¬ 
σού). Τα ίδια περίπου αναπαράγουν βασικές 
δυνάμεις της ΑΝΤΑΡΣΥΑ. Η ΛΑΕ, χαμένη 
στα «δημοκρατικά» και «πατριωτικά» μέτω¬ 
πά της, ανακαλύπτει διέξοδο π.χ. σε μια νέα 
λαϊκή κυβέρνηση με πρωταγωνιστή την ίδια! 

Η σημερινή κατάσταση στην Ελλάδα 
(οικονομικά, πολιτικά, κοινωνικά κ.λπ.) δεν 
είναι όχι μόνο σταθερή αλλά ούτε και διατη¬ 
ρήσιμη. Οι βδομάδες που απομένουν μέχρι 
τον Αύγουστο του 2018 (τυπική λήξη του 3 ου 
Μνημονίου) μπορεί να αποδειχτούν κρίσιμες, 
να επιταχύνουν τις εξελίξεις. Η κατάρρευ¬ 
ση ουσιαστικά και αυτού του “δίκχεδδ δίοΓγ” 
μπορεί να αναζωπυρώσει την κρίση, σε όλα 
τα επίπεδα, να ανοίξει τον δρόμο για μια νέα 
άνοδο της ταξικής πάλης. Εκεί πρέπει να δώ¬ 
σουμε όλες τις δυνάμεις μας, στην ενότητα 
και οργάνωση των αγώνων των εργαζομέ¬ 
νων και της νεολαίας, για να ξαναδούμε φως 
προς τη μοναδική έξοδο για την οποία αξίζει 
να παλέψουμε: την ανατροπή εκ βάθρων των 
Μνημονίων, της πολιτικής σαπίλας, της ση¬ 
μερινής άθλιας κατάστασης - και του ίδιου 
του καπιταλιστικού συστήματος, με ένα ταξι¬ 
κό Πρόγραμμα Σωτηρίας και μια Κυβέρνηση 
των Εργαζομένων._ 


Φλεβάρης 2018 

Μίνι κραχ στα χρηματιστήρια 
ή πρόγευση ενός νέου Αρμαγεδδώνα; 

■ Ηρακλής Χριστοφορίδης 



Σ τις αρχές Φλεβάρη το μίνι 
κραχ των Χρηματιστηρί¬ 
ων σε παγκόσμιο επίπεδο 
οδήγησε στην εξαφάνιση 
4-6 τρισ. δολαρίων, κάτι που σημαί¬ 
νει ότι η αξία των μετοχών όλων των 
επιχειρήσεων σε όλα τα χρηματιστή¬ 
ρια του πλανήτη μειώθηκε κατά αυτό 
το τεράστιο ποσό. Αυτό το μίνι κραχ 
θεωρήθηκε από τους επαΐοντες σαν 
μια απλή διόρθωση, μια ανάπαυλα 
για ανάσα, μετά το δεκαετές σχεδόν 
ράλι ανόδου όλων των χρηματιστη¬ 
ρίων του πλανήτη, και ειδικά των 
αμερικάνικων. Και πράγματι, ένα 
μήνα μετά, φαίνεται πως έχουν δίκιο. 
Ή περίπου δίκιο. Όντως, τον τελευ¬ 
ταίο μήνα η πτώση σχεδόν αντιστρά- 
φηκε, και το Β1οοπι6€γ§ προβλέπει 
ότι η κεφαλαιοποίηση των χρηματι¬ 
στηρίων (η αξία όλων των μετοχών 
σε όλα τα χρηματιστήρια του πλα¬ 
νήτη) βαδίζει από τα σημερινά 80 
τρισ. στα 100 τρισ.! Και γιατί όχι στα 
200; Να θυμίσουμε ότι το 2007 η κε¬ 
φαλαιοποίηση ήταν στα 62 τρισ., με 
το ξέσπασμα της κρίσης έπεσε κάτω 
από τα 30 τρισ., και έκτοτε, με σκα¬ 
μπανεβάσματα ξεπέρασε τα 80! Η 
κεφαλαιοποίηση των αμερικάνικων 
χρηματιστηρίων έφθασε στα 31 τρισ. 
ή στο πρωτοφανές 150% του αμερι¬ 
κάνικου ΑΕΠ. 

Η ιλιγγιώδης άνοδος των τιμών 
των μετοχών 

Την τελευταία δεκαετία οι σημα¬ 
ντικότεροι δείκτες όλων των μεγά¬ 
λων χρηματιστηρίων έχουν κυριο¬ 
λεκτικά εκτοξευτεί. Ο δείκτης Όο\ν 
]οηβ$ (οι 30 μεγαλύτερες βιομηχα¬ 
νικές επιχειρήσεις των ΗΠΑ) βρέ¬ 
θηκε το 2007, πριν την κατάρρευσή 
του, στο ιστορικό ρεκόρ των 13.667 
μονάδων. Κατακρημνίστηκε στις αρ¬ 
χές του 2009, με το ξέσπασμα της 
κρίσης, στις 7.384 μονάδες. Έκτο¬ 
τε γνωρίζει μια συνεχή λίγο - πολύ 
άνοδο, φθάνοντας στα τέλη Γενάρη 
του 2018 τις 26.630 μονάδες, σχεδόν 
διπλάσιος απ’ ότι ήταν την παραμο¬ 
νή της κρίσης του 2007! Ο δείκτης 
δ&Ρ 500 (οι 500 μεγαλύτερες επιχει¬ 
ρήσεις των ΗΠΑ) έφθασε στα μέσα 


του 2007 το ιστορικό ρεκόρ των 
1.453 μονάδων, έπεσε με το ξέσπα¬ 
σμα της κρίσης στις 770 και έκτοτε, 
με συνεχή άνοδο, εκτοξεύτηκε στα 
τέλη Γενάρη, στις 2.762 μονάδες, πε¬ 
ρίπου διπλάσιες του 2007. Ο δείκτης 
Να$άαη που με αντίστοιχη εξέλιξη 
έφθασε τις 2.664 μονάδες, έπεσε στις 
1.486 και με συνεχή άνοδο κατέκτη- 
σε νέο ιστορικό ρεκόρ τον Γενάρη, 
στις 7.505 μονάδες - η μόνη δια¬ 
φορά του είναι ότι αυτός τριπλασι¬ 
άστηκε σε σχέση με το παλιό ρεκόρ 
του του 2007. 

Στην Ευρώπη, ο ΕΤ8Ε 100 (αφο¬ 
ρά τις 100 μεγαλύτερες βρετανικές 
εταιρείες στο Χρηματιστήριο του 
Λονδίνου) το 2007 ήταν 6.662 μο¬ 
νάδες, έπεσε με το ξέσπασμα της 
κρίσης στο κατώτατο σημείο των 
3.811 και εν συνεχεία αυξάνει συνε¬ 
χώς, επιτυγχάνοντας νέο ρεκόρ τον 
Γενάρη: 7.290 μονάδες. Στα αντί¬ 
στοιχα χρονικά σημεία, ο δείκτης 
ΌΑΧ (οι 30 μεγαλύτερες γερμανικές 
επιχειρήσεις στο χρηματιστήριο της 
Φρανκφούρτης) κατήλθε από τις 
7.200 μονάδες στις 4.055 αλλά στη 
συνέχεια, με συνεχή άνοδο, έφθασε 
στις 13.313. Ο δείκτης ΟΛΟ 40 (οι 40 
μεγαλύτερες γαλλικές επιχειρήσεις) 
από τις 6.016 μονάδες κατρακύλησε 
στις 2.766 στις αρχές του 2009 και 
έκτοτε, με αυξομειώσεις, έχει σκαρ¬ 
φαλώσει στις 5.529, λίγο πιο κάτω 
από το μέγιστο του 2007. Ο δείκτης 
8ίοχχ600 (οι 600 μεγαλύτερες ευρω¬ 
παϊκές επιχειρήσεις) από 392 έπεσε 
στις 172 και τον Γενάρη του 2018 
έφθασε ξανά στα επίπεδα πριν την 
κρίση του 2007. 

Στην Ασία, ο δείκτης Ηαπξ 8βη§ 
(50 μεγαλύτερες εταιρίες του χρη¬ 
ματιστηρίου του Χονγκ Κονγκ) από 
29.790 το 2007 έπεσε στις 13.180 
στις αρχές του 2009, και μετά, παρ’ 
όλα τα σκαμπανεβάσματα, σκαρ¬ 
φάλωσε στις 33.154 στις αρχές του 
2018. Ο δείκτης του χρηματιστηρί¬ 
ου της Σαγκάης είχε εκτοξευτεί το 
2007 στις 5.133 μονάδες (τετραπλα- 
σιασμός του μέσου όρου της δεκαε¬ 
τίας 1995-2005), κατακρημνίστηκε 
στις 1.911 στα τέλη του 2008 αλλά 


κατόρθωσε να φθάσει τις 4,561 στα 
μέσα του 2015, και τον Γενάρη του 
2018 βρισκόταν στις 3.558 μονάδες. 
Ο δείκτης Β8Ε 8βπ5βχ (οι 30 μεγα¬ 
λύτερες ινδικές επιχειρήσεις στο 
χρηματιστήριο της Βομβάης) από 
19.111 έπεσε στις 9.289 (αρχές του 
2009) και με συνεχή άνοδο, τον Γε¬ 
νάρη του 2018 έχει σχεδόν διπλασι¬ 
αστεί στις 36.050. Τέλος, ο δείκτης 
Μλλβ/ 225 (του Χρηματιστηρίου 
του Τόκιο) από 18.019 πέφτει με το 
ξέσπασμα της κρίσης του 2007 στις 
8.013 και εν συνεχεία σκαρφαλώνει 
στις 23.631 μονάδες τον Γενάρη του 
2018. 

«Και τώρα τι κάνουμε;» 

Αυτή η θηριώδης αύξηση της τι¬ 
μής των μετοχών δεν εξηγείται προ¬ 
φανώς από την πορεία της «πραγ¬ 
ματικής οικονομίας». Οφείλεται 
στην τεράστια υπερσυγκέντρωση 
χρηματικού κεφαλαίου που δεν μπο¬ 
ρεί να αξιοποιηθεί στην οικονομία 
και στρέφεται στα χρηματιστήρια, 
αλλά και στην πολιτική των μηδε¬ 
νικών επιτοκίων και της ποσοτικής 
χαλάρωσης των κεντρικών τραπε¬ 
ζών, που προσφέρουν φθηνά δάνεια 
στις επιχειρήσεις ώστε οι τελευταί¬ 
ες να αγοράζουν τις μετοχές τους, 
και, αποκομίζοντας κέρδη από την 
αύξηση των μετοχών τους, να απο¬ 
πληρώνουν τα προηγούμενα δάνειά 
τους προς τις τράπεζες. Αλλά όλο 
αυτό κάπου τελειώνει - και σήμερα 
βρισκόμαστε ακριβώς στο τέλος, 
δηλαδή μπροστά σε έναν νέο Αρμα¬ 
γεδδώνα. Το μίνι κραχ προκλήθηκε 
επειδή υπήρξαν φήμες για αύξηση 
των επιτοκίων (όταν αυξάνουν τα 
επιτόκια οι «επενδυτές» απομακρύ¬ 
νονται από την αγορά μετοχών και 
επενδύουν σε ομόλογα δημοσίου 
ή εταιρικά). Οι ιμπεριαλιστικές κυ¬ 
βερνήσεις δεν ξέρουν τι να κάνουν. 
Αν σταματήσουν την ποσοτική χα¬ 
λάρωση (έχει ήδη σταματήσει στις 
ΗΠΑ) και προχωρήσουν σε μια έστω 
και μικρή αύξηση των επιτοκίων θα 
ξεσπάσει Αρμαγεδδώνας. Αν συνε- 
χίσουν την πολιτική των σχεδόν μη¬ 
δενικών επιτοκίων και την ποσοτική 
χαλάρωση θα ενισχύσουν περαιτέ¬ 
ρω την φούσκα των χρηματιστηρί¬ 
ων με αποτέλεσμα πολύ γρήγορα 
να σκάσει προκαλώντας έναν νέο 
Αρμαγεδδώνα. Αυτό με άλλα λόγια 
σημαίνει ότι ο καπιταλισμός βρίσκε¬ 
ται μπροστά στην μεγαλύτερη κρίση 
της ιστορίας του, τέτοια που η κρίση 
του 2007 ή του 1932 να είναι απλός 
πονοκέφαλος. Και αυτό σημαίνει ότι 
πρέπει να ανατραπεί άμεσα προτού 
μας βυθίσει στην άβυσσο. 

ΠΟΛΙΤΙΚΗ 


Μάρτιος 2018 


Νομιμοποιήθηκε η φαρμακευτική κάνναβη 

Θέλουν ελεύθερη παραγωγή και χρήση χασίς 



Μ ε ευρεία πλειοψηφία 
υπερψηφίστηκε το 
νομοσχέδιο για την 
παραγωγή φαρμακευ¬ 
τικής κάνναβης, που έφερε στην Ολο¬ 
μέλεια της Βουλής η συγκυβέρνηση 
ΣΥΡΙΖΑ-ΑΝΕΛ. Ειδικότερα, ο νέος 
νόμος δίνει τη δυνατότητα δημιουρ¬ 
γίας μεταποιητικών μονάδων καλ¬ 
λιέργειας και επεξεργασίας για την 
παραγωγή προϊόντων φαρμακευτικής 
κάνναβης. 

Η στάση των κομμάτων 

Εκτός από τα κόμματα της συγκυ¬ 
βέρνησης, υπέρ τάχθηκαν η Δημο¬ 
κρατική Συμπαράταξη και το Ποτάμι. 
Μάλιστα εξέφρασαν την άποψη ότι 
το ν/σ «δεν είναι ιδιαίτερα τολμηρό», 
υπερθεματίζοντας για την νομιμοποίη¬ 
ση της χρήσης και κατοχής κάνναβης 
αν όχι για όλους, αν μη τι άλλο από 
ασθενείς, και με δυνατότητα προσω¬ 
πικής καλλιέργειας. Καταψήφισαν 
ΝΔ, ΚΚΕ, ΧΑ και η Ένωση Κεντρώ¬ 
ων, κατηγορώντας την κυβέρνηση ότι 
εισάγει από την πίσω πόρτα την πλή¬ 
ρη αποποινικοποίηση της κάνναβης. 
Ωστόσο, πέρα από τα επικοινωνιακά 
σόου περί μετατροπής της χώρας σε 
έναν «ατέλειωτο μπάφο », οι τόνοι κι¬ 
νήθηκαν μάλλον χαμηλά, με επικρίσεις 
περί «ασαφειών και προχειρότητας» 
του ν/σ, που δεν απαντούσαν στα ατε¬ 
λείωτα ψεύδη των υποστηρικτών του, 
ούτε άγγιζαν τους σοβαρούς κινδύ¬ 
νους που ανοίγονται. Συγκεκριμένα, 
το ΚΚΕ υπογράμμιζε ότι «ανοίγει ένα 
ακόμη πεδίο κερδοφορίας για τα μεγά¬ 
λα μονοπώλια στο χώρο τον φαρμά¬ 
κου», ενώ η ΝΔ κάλεσε την κυβέρνηση 
«να διορθώσει και να επαναφέρει» το 
ν/σ! 

Προφάσεις εν αμαρτίαις 

Η απελευθέρωση της φαρμακευτι¬ 
κής κάνναβης θα είναι υποτίθεται σε 
όφελος πολλών ασθενών που υποφέ¬ 
ρουν από την έλλειψή της ή προμηθεύ¬ 
ονται παράνομα σκευάσματα. Όμως, η 
αποτελεσματικότητα της κάνναβης σε 
σχέση με άλλες ουσίες και σκευάσμα¬ 
τα, δεν έχει αποδειχθεί επιστημονικά. 
Πολλές δοκιμές είναι ακόμα στο ερευ¬ 
νητικό στάδιο. Σκόπιμα διογκώνεται 
το εύρος των φαρμακευτικών ιδιο¬ 
τήτων της κάνναβης, ενώ είναι πολύ 
συγκεκριμένες οι περιπτώσεις που εν- 
δείκνυται η χρήση της (κατά βάση αρ¬ 
θρίτιδες και σκλήρυνση κατά πλάκας), 
και πάλι αυστηρά κατόπιν συνταγο- 
γράφησης και αποκλειστικά από δημό¬ 
σιους φορείς. Μπροστά όμως στο υψη¬ 
λό κόστος διάθεσης φαρμακευτικών 
σκευασμάτων, προβάλλεται το «δικαί¬ 
ωμα» της αυτοκαλλιέργειας κάνναβης 
για ιατρικούς λόγους, όπως και ο απο¬ 
χαρακτηρισμός της από την κατηγορία 
των «σκληρών» ναρκωτικών ουσιών. 
Έτσι λοιπόν περνάμε από την ελεγχό¬ 
μενη συνταγογράφηση, που εγκρίνε- 
ται από τον γιατρό και αποσκοπεί στη 
θεραπεία ή ανακούφιση της πάθησης, 
στην ελεύθερη καλλιέργεια κατά την 
βούληση του «θεραπευόμενου». 


Προς το παρόν ο νέος νόμος προ¬ 
βλέπει τη διάθεση της φαρμακευτι¬ 
κής κάνναβης στα φαρμακεία μέσω 
κρατικού μονοπωλίου, ωστόσο μετά 
τη νομιμοποίηση της φαρμακευτικής 
κάνναβης θα ακολουθήσει το άνοιγμα 
της παραγωγής και κυκλοφορίας της 
από ιδιώτες. Όπως και τη νομιμοποί¬ 
ηση της φαρμακευτικής κάνναβης θα 
ακολουθήσει η νομιμοποίηση της βι- 
ομηχανικής/κλωστικής κάνναβης. Τα 
βήματα γίνονται βαθμιαία στο όνομα 
της «βελτίωσης του θεσμικού πλαισί¬ 
ου» και εν τέλει στην κατεύθυνση της 
πλήρους απελευθέρωσης της καλλι¬ 
έργειας και χρήσης κάνναβης. 

Τα σχεδιαγράμματα που παρουσί¬ 
ασε ο υπ. Αγροτικής Ανάπτυξης στη 
Βουλή για τα «κλειστά» θερμοκήπια 
για τη φαρμακευτική κάνναβη και οι 
εγγυήσεις για την θωράκιση της δι¬ 
αδικασίας (που ζητούνταν από την 
αντιπολίτευση και δίνονταν από την 
κυβέρνηση) είναι μόνο για το θεαθή¬ 
ναι. Η φυτική κάνναβη περιέχει πλή¬ 
θος ουσιών, οι περισσότερες με άγνω¬ 
στες δράσεις και παρενέργειες. Κανείς 
δεν είναι σε θέση να διασφαλίσει ότι 
θα ελέγχεται η απομόνωση εκείνων 
των δραστικών ουσιών με ευεργετι¬ 
κές ιδιότητες που θα μπορούσαν να 
χρησιμοποιηθούν για φαρμακευτικούς 
σκοπούς, χωρίς την παραγωγή χασίς, 
που είναι εξαρτησιογόνο και έχει ση¬ 
μαντικές επιπτώσεις στην υγεία. Πόσο 
μάλλον το ελληνικό Δημόσιο, με ρη¬ 
μαγμένους μηχανισμούς, υποστελεχω¬ 
μένο και υποχρηματοδοτούμενο, όπου 
ανθεί η διαφθορά και η διαπλοκή. 

Είναι τελείως υποκριτική η στάση 
της κυβέρνησης, που διαβεβαιώνει 
ότι «δεν υπάρχει θέμα πλήρους απο¬ 
ποινικοποίησης της κάνναβης», όταν 
το θέμα για την πλήρη απελευθέρω¬ 
ση της καλλιέργειας και της χρήσης 
κάνναβης έχει ανοίξει εδώ και καιρό. 
Στην ίδια τη συζήτηση στη Βουλή για 
την φαρμακευτική κάνναβη, υπήρξαν 
πολλές φωνές υπέρ της απελευθέρω¬ 
σης της κάνναβης για όλες τις χρήσεις. 
Λίγες μέρες πριν την ψήφιση, ο ανα¬ 
πληρωτής υπ. Αγροτικής Ανάπτυξης 
Γ. Τσιρώνης υποστήριξε την εν γένει 
απελευθέρωση της χρήσης κάνναβης, 
όπως και την ιδιοκαλλιέργεια (σε άλλο 
χρόνο ο ίδιος υπεραμύνθηκε της νομι¬ 
μοποίησης και της ηρωίνης, πάντα για 
φαρμακευτική χρήση!). Πολλοί εντός 
και εκτός κυβέρνησης τονίζουν την 
διάκριση «μαλακών» και «σκληρών» 
ναρκωτικών, και υπερθεματίζουν όπου 
σταθούν κι όπου βρεθούν για τις «θε¬ 
ραπευτικές ιδιότητες», τα «οικονομικά 
πλεονεκτήματα», τη «διατροφική αξία», 
τα «οικολογικά οφέλη», ακόμα και την 
αναγκαιότητα της «ιδίας χρήσης» της 
κάνναβης. Πολλά και εκτεταμένα είναι 
τα δημοσιεύματα που εκθειάζουν τα 
πλεονεκτήματα της κάνναβης (βλ. Εφ. 
Συντακτών 13/1/18 και 14/1/18: «Η 
κάνναβη μπορεί να μας οδηγήσει σε 
έξοδο από την κρίση», Εποχή 14/1/18: 
«Τα πολλαπλά οφέλη ενός παρεξηγη- 
μένου φυτού» κ.ά). 


Ενάντια στη ναρκοκουλτούρα 
και όλα τα ναρκωτικά - 
Αγώνας για τη ζωή 

Με την πιο απίστευτη ελαφρότη¬ 
τα διατυπώνονται επιχειρήματα που 
στερούνται βάσης, και επιστρατεύο¬ 
νται για την εξυπηρέτηση βασικά του 
στόχου για την ελεύθερη παραγωγή 
και χρήση χασίς (για κάποιους αυτός 
ο στόχος αφορά σε όλες τις ψυχότρο- 
πες ουσίες). Ειδικά η προπαγάνδα για 
τα «οικονομικά πλεονεκτήματα» της 
κάνναβης αναφέρεται κατά βάση στην 
απελευθέρωση της παραγωγής και 
χρήσης του χασίς, αφού για την βιομη- 
χανική/κλωστική κάνναβη είναι πολλά 
τα εμπόδια στην καλλιέργεια, στην 
επεξεργασία, την παραγωγή, διακίνη¬ 
ση και εμπορία. 

Εξαπλώνεται λοιπόν η εκστρατεία 
εξοικείωσης της ελληνικής κοινωνί¬ 
ας με την πλήρη απελευθέρωση της 
παραγωγής και χρήσης χασίς, μία εκ¬ 
στρατεία που αποσιωπά τις σοβαρές 
επιπτώσεις που θα έχει η αναπόφευκτη 
επέκταση της χρήσης. Το χασίς είναι 
ναρκωτικό, εξαρτησιογόνο, που επη¬ 
ρεάζει την λειτουργία του εγκεφάλου 
και ταυτόχρονα μπορεί να ανοίξει την 
πόρτα προς τα πιο σκληρά ναρκωτι¬ 


κά. Τα νεότερα στοιχεία που δείχνουν 
επιδείνωση του προβλήματος στην 
Ελλάδα και την Ευρώπη είναι άκρως 
ανησυχητικά. 

Τη ναρκοκουλτούρα την προω¬ 
θεί το ίδιο το καπιταλιστικό σύστημα 
ως μέσο εκτόνωσης των κοινωνικών 
αντιδράσεων και χειραγώγησης, ιδιαί¬ 
τερα της νεολαίας. Είναι απαραίτητο 
συμπλήρωμα στις πολιτικές φτώχειας 
και κοινωνικής ανισότητας, στο Κρά¬ 
τος Έκτακτης Ανάγκης, την κρατική 
βία και την καταστολή. Η επιλεκτική 
ανάδειξη των όποιων πλεονεκτημά¬ 
των της κάνναβης, χωρίς να αναδει- 
κνύονται όλοι οι μεγάλοι κίνδυνοι από 
την επέκταση της καλλιέργειας, συνι- 
στά εγκληματική πολιτική, ιδιαίτερα 
της άθλιας συγκυβέρνησης ΣΥΡΙΖΑ- 
ΑΝΕΛ που έφερε το ν/σ προς ψήφι¬ 
ση. Οι εργαζόμενοι, τα φτωχά λαϊκά 
στρώματα, ειδικά η νεολαία δεν πρέπει 
να δραπετεύσουμε στον «κόσμο των 
παραισθήσεων», αλλά να αγωνιστού¬ 
με για να ανατρέψουμε τα Μνημόνια 
και όλους τους υπηρέτες τους, να πα¬ 
λέψουμε για τη ζωή και την σωτηρία 
της ανθρωπότητας, απαλλαγμένη από 
κάθε ναρκωτικό, μαζί και από το χασίς. 


■ Σοφία Θεοδωροπούλου 

4η Συνδιάσκεψη 


Σ τα τέλη Μαρτίου και στις 
αρχές Απρίλη είναι προ¬ 
γραμματισμένη η 4 η πα¬ 
νελλαδική συνδιάσκεψη 
της ΑΝΤΑΡΣΥΑ, δύο χρόνια μετά 
την προηγούμενη. Οι θέσεις του Πα¬ 
νελλαδικού Συντονιστικού (ΠΣΟ), 
που είναι βάση του προσυνεδριακού 
διαλόγου, φαίνεται να στηρίζονται 
τουλάχιστον από τις δύο κύριες δυ¬ 
νάμεις, το ΝΑΡ και το ΣΕΚ (το οποίο 
δημοσιεύει και δικό του «κείμενο συμ¬ 
βολής»). Οι Θέσεις είναι ένα κείμενο 
που, όσον αφορά την πολιτική ανάλυ¬ 
ση (παγκόσμια και εγχώρια οικονο¬ 
μική και πολιτική κατάσταση, κατά¬ 
σταση και δυνατότητες του εργατικού 
κινήματος κ.λπ.) είναι αρκετά φτωχό, 
πιάνοντας όλα τα θέματα επιδερμικά. 
Το πιθανότερο είναι ότι αυτό οφείλε¬ 
ται σε μια αμοιβαία προσπάθεια «άμ¬ 
βλυνσης των γωνιών» στα κρίσιμα ζη¬ 
τήματα, κάνοντάς το όμως να μοιάζει 
περισσότερο σαν μακροσκελής προ¬ 
κήρυξη που αναφέρει τα προφανή, 
παρά σαν πολιτικό ντοκουμέντο του 
μεγαλύτερου σχήματος της εξωκοι¬ 
νοβουλευτικής αριστερός. Υπάρχουν 
επίσης κείμενα της «Ενωτικής Πρωτο¬ 


βουλίας Παρέμβασης και Διαλόγου» 
(συγκρότησε την πολιτική κίνηση 
«Μετάβαση» εντός της ΑΝΤΑΡΣΥΑ), 
που πιθανόν ενισχύεται από φυγόκε- 
ντρες τάσεις των οργανώσεων, και η 
«Πρωτοβουλία για μια ΑΝΤΑΡΣΥΑ 
Αντικαπιταλιστική και Επαναστατι¬ 
κή». Μάλλον αρκετά μικρότερες, εκ¬ 
προσωπούν ένα σχέδιο η πρώτη πιο 
«μετωπικό» (λοξοκοιτώντας κυρίως 
προς τη ΛΑΕ και κομμάτια που έφυ¬ 
γαν από τον ΣΥΡΙΖΑ), η δεύτερη πιο 
«πούρο» αντικαπιταλιστικό, περίπου 
στα πρότυπα των (πανθομολογούμε- 
να αποτυχημένων) «πλατιών κομμά¬ 
των» (βλ. ΝΡΑ στη Γαλλία). 

Παρά τις αισιόδοξες τοποθετήσεις 
στελεχών της ΑΝΤΑΡΣΥΑ, οι καλές 
μέρες αυτού του χώρου βρίσκονται 
πίσω του. Η πορεία του είναι σα¬ 
φώς πτωτική και αυτό δεν οφείλεται 
απλώς στην άσχημη κατάσταση του 
κινήματος. Όχι μόνο σε αριθμούς με¬ 
λών ή οργανώσεων (καθόλου ασήμα¬ 
ντο), αλλά και στη στοιχειώδη εμφά¬ 
νιση ως μέτωπο σε οτιδήποτε εκτός 
των εκλογών. 

Είναι μεγάλο ερωτηματικό αν η 
ΑΝΤΑΡΣΥΑ πλέον υπάρχει ουσιαστι- 

ΣΚΑΝΔΑΛΟ ΝΟΥΑΚΤΙδ: ΜΑΖΙ ΤΑ ΦΑΓΑΝΕ... ΜΝΗΜΟΝΙΑΚΟΙ ΚΑΙ ΕΤΑΙΡΙΑ 



Μ ετά από μία μαραθώνια 
συζήτηση στη Βουλή, 
ψηφίστηκε τελικά η πρό¬ 
ταση ΣΥΡΙΖΑ-ΑΝΕΛ 
για τη διενέργεια προκαταρκτικής εξέ¬ 
τασης από ειδική επιτροπή. Αυτή θα εξε¬ 
τάσει τυχόν ανάμειξη των δέκα πολιτι¬ 
κών στην υπόθεση της Νον&Γίΐδ, μεταξύ 
των οποίων δύο πρώην πρωθυπουργών, 
υπουργών και του κεντρικού τραπεζίτη. 
Οι κατηγορίες αφορούν δωροληψία, πα¬ 
θητική δωροδοκία και απιστία. Η επιτρο¬ 
πή καλείται να απαντήσει αν τα παρα¬ 
πάνω διαπράχτηκαν «κατά την άσκηση 
των καθηκόντων», περίπτωση κατά την 
οποία, βάσει του νόμου «περί ευθύνης 
υπουργών» (νόμος ξεπλύματος και προ¬ 
στασίας), απαλλάσσονται από κάθε κα¬ 
τηγορία. Αν όχι, ο φάκελος θα επιστρα- 
φεί στον ανακριτή διαφθοράς ή σε εφέτη 
ειδικό ανακριτή. Στην περίπτωση της «λί¬ 
στας Λαγκάρντ» πάντως, το ειδικό δικα¬ 
στήριο τον έριξε «στα μαλακά», με ποινή 
ενός έτους με τριετή αναστολή... 

Το «πάρτι» των μνημονιακών 
τελείωσε; 

Όλος ο μνημονιακός συρφετός από 
το βήμα της Βουλής επαναλάμβανε δι¬ 
αρκώς ότι το σκάνδαλο ήταν η «έκρηξη» 
της φαρμακευτικής δαπάνης και το «πάρ- 
τυ στην υγεία» και ότι χάρη στα μνημό¬ 
νια και την τρόικα μπήκε μια τάξη και 
μειώθηκαν οι δαπάνες. Από την πλευρά 
του ΣΥΡΙΖΑ τόνιζαν τη διαφθορά των 
συγκεκριμένων στελεχών του «παλιού 
πολιτικού συστήματος». Το χαρτί της 
«πάταξης της διαφθοράς» και της «σύ¬ 
γκρουσης με τα διαπλεκόμενα συμφέρο¬ 
ντα» χρησιμοποιείται από τον Τσίπρα για 
να κρατηθεί για λίγο ακόμα στην ζωή, για 
να διεμβολίσει την ΝΔ και να παραμείνει 
μέσα στο πολιτικό παιχνίδι. Το υψηλού 
ρίσκου αυτό παιχνίδι απαιτεί τη φθορά 
της ΝΔ και του σαπιοκάραβου του ΠΑ- 


ΣΟΚ, της ΔΗΜΑΡ και του Ποταμιού. 
Αυτό που χαλάει ελαφρώς τα σχέδια του 
ΣΥΡΙΖΑ είναι οι φήμες ότι υπάρχει και 
θέμα Κουρουπλή. 

Βέβαια ο κίνδυνος έγινε αντιληπτός 
από το ακραίο μνημονιακό κέντρο, το 
οποίο και σήκωσε το γάντι, με πρώτο 
τον Α. Σαμαρά αλλά και τους Ε. Βενιζέ- 
λο, Δ. Αβραμόπουλο, Α. Γεωργιάδη και 
Α. Λοβέρδο να φωνάζουν για σκευωρία, 
να απειλούν και να μηνύουν τους μάρτυ¬ 
ρες. Ο Σαμαράς μήνυσε ακόμη και τους 
υπεύθυνους δικαστικούς, τον πρωθυ¬ 
πουργό και τον υπουργό δικαιοσύνης. Το 
βέβαιο είναι ότι με την πολιτική γραμμή 
της «σκευωρίας» που υιοθέτησαν οι «πα¬ 
λιοί» μνημονιακοί εναντίον της γραμμής 
του «σκανδάλου» που κατέβασαν οι νεο- 
μνημονιακοί του ΣΥΡΙΖΑ επιχειρείται να 
επαναδιαμορφωθεί το πολιτικό σκηνικό, 
όπως έγινε και με τα συλλαλητήρια για 
το Μακεδονικό. 

Ένα μικρό ιστορικό 

Το καλοκαίρι του 2016 πρώην υπάλ¬ 
ληλοι της Νον&Γΐΐδ καταγγέλλουν την 
εταιρία στην Αμερική και το ΕΒΙ ξεκινάει 
έρευνα. Τον Δεκέμβρη του 2016 κατατί¬ 
θενται εκατοντάδες έγγραφα για χρημα- 
τισμό γιατρών και κατευθυνόμενη συντα- 
γογράφηση, και πολύ σύντομα ακολουθεί 
έλεγχος στα γραφεία της Νον&Γΐΐδ στην 
Αθήνα, σε κατοικίες και άνοιγμα τραπεζι¬ 
κών λογαριασμών. Ο εκδότης Μαυρίκος 
καταθέτει στο ΕΒΙ και, λίγο πριν δώσει 
δεύτερη κατάθεση, το αυτοκίνητό του 
ανατινάζεται στην Αττική οδό κάτω από 
αδιευκρίνιστες συνθήκες. 

Λίγο αργότερα, ένα υψηλόβαθμο στέ¬ 
λεχος της Νον&Γίΐδ, κάνει απόπειρα αυ¬ 
τοκτονίας και από τότε η μητρική εταιρία 
τον φυγαδεύει στην Ελβετία. Η γραμμα¬ 
τέας του αντιπροέδρου πέφτει θύμα ξυ¬ 
λοδαρμού από αγνώστους. Αυτοκίνητο 
δημοσιογράφου που κάνει ρεπορτάζ για 


την υπόθεση σπάζεται από 
αγνώστους. Σε νέα έγγρα¬ 
φα τον Δεκέμβριο του 2017 
αναφέρονται πολιτικά πρό¬ 
σωπα και από εκεί και πέρα 
η υπόθεση πάει στη Βουλή. 

Ποια είναι η ΝοναΠίδ 
και οι φαρμακευτικές 
πολυεθνικές 

Ο γερμανοελβετικός 
πολυεθνικός κολοσσός, με 
τζίρο το 2017 49,1 δισ. δολάρια, εκτός από 
την παρασκευή φαρμάκων ασχολείται 
και με την προώθησή τους με κάθε μέσο 
και με κάθε τρόπο. Ενδεικτικό είναι ότι 
το 2013 είχε δαπανήσει 9,9 δισ. δολάρια 
μόνο για μάρκετινγκ! Για την προώθη¬ 
ση δωροδοκούσε πολιτικούς, κρατικούς 
υπαλλήλους και ιατρούς. Στην εταιρία 
έχουν επιβληθεί πρόστιμα δεκάδων εκα¬ 
τομμυρίων. Όμως συνεχίζει απτόητη την 
πρακτική της, όπως φυσικά και οι αντα¬ 
γωνιστές της. Να αναφέρουμε μόνο ότι 
στην Ινδία πωλείται προς 4.000 δολάρια 
το αντιλευχαιμικό φάρμακο Οΐΐνεο, το 
οποίο έχει υπολογιστεί ότι θα μπορούσε 
να κυκλοφορήσει ως γενόσημο με κό¬ 
στος 100 δολάρια! 

Το σύστημα Φρουζή 
και τα «κορόιδα» 

Στην Ελλάδα ο Κ. Φρουζής, μάνα- 
τζερ της χρονιάς το 2013, φέρεται να είχε 
οργανώσει ένα σύστημα αμοιβών μέσω 
συνεδρίων και επισκέψεων για να ταΐζει 
συγκεκριμένα πρόσωπα (πολιτικούς ή 
υπαλλήλους σε θέσεις-κλειδιά και κά¬ 
ποιους γιατρούς) ώστε να προωθούνται 
τα φάρμακα της εταιρίας. Σε κάποιες 
περιπτώσεις φαίνεται να υπήρχε και σύ¬ 
στημα εκβιασμών. 

Μια από τις πιο χαρακτηριστικές 
υποθέσεις που υπάρχουν στη δικογραφία 
που ήρθε στο φως της δημοσιότητας εί¬ 


ναι αυτή με τα εμβόλια γρίπης το 2011: Η 
Νον&Γίίδ, από κοινού με τον τότε υπουρ¬ 
γό Υγείας Αβραμόπουλο, με την βοήθεια 
του ΚΕΕΛΠΝΟ και του δημοσιογράφου 
Νίκου Χατζηνικολάου έστησαν την αγο¬ 
ρά 16 εκατομμυρίων εμβολίων Η1Ν1 για 
μια χώρα 11 εκατομμυρίων κατοίκων, 
από τα οποία τελικά χρησιμοποιήθηκαν 
οι 350.000, δηλαδή μόλις τα 200 εκατομ¬ 
μύρια ευρώ... 

Το μεγάλο σκάνδαλο 
λέγεται μνημόνιο στην υγεία 

Η δημόσια κατά κεφαλήν δαπάνη 
υγείας μειώθηκε κατά 43,2% μεταξύ 2009 
και 2016, με αποτέλεσμα τη μετακύλιση 
του κόστους στις τσέπες των εργαζομέ¬ 
νων και των φτωχών λαϊκών στρωμάτων. 
Συγκεκριμένα, για τα φάρμακα η δημό¬ 
σια δαπάνη έχει βυθιστεί στα 2,55 δισ. 
ευρώ, από 5,1 δισ. το 2009. Εάν το ποσό 
αυτό αφαιρεθεί από το σύνολο των πω- 
λήσεων φαρμάκων το 2016 (5,82 δισ.), 
προκύπτει πως 3,27 δισεκατομμύρια 
ευρώ πληρώθηκαν πέρσι από τις τσέπες 
των ασφαλισμένων και ανασφάλιστων 
(οι δεύτεροι ξεπερνούν τα τρία εκατομ¬ 
μύρια). Ο προϋπολογισμός για τι δαπά¬ 
νες που αφορούν τα φάρμακα για τα νο¬ 
σοκομεία μέχρι και το τέλος του 2018, θα 
είναι μειωμένος κατά 1,94 δισ. 

■ Χρηστός Ζάκας 


ΑΝΤΑΡΣΥΑ 

κά ως κοινό σχήμα, κυρίως γιατί: 

α) Υπάρχει σαφής διάσταση ΝΑΡ 
και ΣΕΚ, παρά την προφανή προσπά¬ 
θεια να κρυφτεί ενόψει συνδιάσκεψης. 
Για την κατάσταση του εργατικού κι¬ 
νήματος (π.χ. το ΣΕΚ σχεδόν μιλά¬ 
ει... για άνοδο των αγώνων και της 
αριστερός!), το ρόλο των συνδικάτων 
και της γραφειοκρατίας, τη φύση του 
ΣΥΡΙΖΑ (αστική ή ρεφορμιστική) και 
της κυβέρνησής του. Τέτοιες διαφορές 
είχαν οδηγήσει π.χ. το καλοκαίρι στην 
πρωτοφανή μη λήψης απόφασης από 
το ΠΣΟ. 

β) Υπάρχει εντελώς διαφορετική 
πρακτική και τακτική τους, χωρίς να 
«συναντιούνται» πουθενά. Ξεχωρι¬ 
στοί συνδικαλιστικοί κ.ά. συντονισμοί, 
αντιπαραθετικές μεταξύ τους διαδηλώ¬ 
σεις, ξεχωριστές παρατάξεις-σχήματα, 
διαφορετικός σχεδιασμός σε συνδικα¬ 
λιστικές παρεμβάσεις (εκτός ίσως από 
λίγες εξαιρέσεις). 

γ) Είναι εντελώς διαφορετικός 
ο τρόπος που βλέπουν την ίδια την 
ΑΝΤΑΡΣΥΑ. Το ΝΑΡ έχει αποφασίσει 
(στο πρόσφατο συνέδριό του) τη συ¬ 
γκρότηση ενός «νέου κομμουνιστικού 


φορέα/κόμματος», που, αν και αρκετά 
θολός, οπωσδήποτε παρακάμπτει ή 
αφήνει σε δεύτερη μοίρα την ΑΝΤΑΡ¬ 
ΣΥΑ, συγκροτώντας ότι μπορεί γύρω 
από τον εαυτό του. Το ΣΕΚ αφήνει 
πολλά περιθώρια προς τη μεριά της 
ΛΑΕ ή κομματιών που έφυγαν (ή θα 
φύγουν;) από το ΣΥΡΙΖΑ. Η Θέση 45 
για «αδιαπραγμάτευτη αυτοτέλεια και 
ανεξάρτητη παρουσία της ΑΝΤΑΡΣΥΑ 
σε όλα τα επίπεδα (και στις εκλογές)» 
αποτελεί ίσως επιτυχία του ΝΑΡ, αλλά 
μάλλον μικρή σημασία έχει, αφού είναι 
κοινό μυστικό ότι το ζήτημα θα φέρει 
-ξανά- το επόμενο διάστημα αντιπα¬ 
ραθέσεις, και αν δοθεί μια παράταση 
ζωής στην ΑΝΤΑΡΣΥΑ, αυτό θα είναι 
για οπορτουνιστικούς, εκλογικίστι- 
κους λόγους. 

Συνολικά, οι Θέσεις, με όσα λένε - 
αλλά και όσα δεν λένε- επιβεβαιώνουν 
την κρίση της ΑΝΤΑΡΣΥΑ, που είναι 
μέρος, αποτέλεσμα, αλλά και αίτιο της 
συνολικής κρίσης στην Αριστερά. Ει¬ 
δικότερα, και συνδυαστικά με τις πρό¬ 
σφατες εμπειρίες (στάση απέναντι στα 
εκφυλιστικά γεγονότα στον γιορτασμό 
του Πολυτεχνείου - ακολουθητισμός 
απέναντι στο ΚΚΕ - ακραίος κατα¬ 
κερματισμός και παράλυση σε σημα¬ 
ντικά θέματα - θολές, διαφορετικές ή 
εντελώς οπορτουνιστικές θέσεις και 
πρακτική αντιμετώπιση θεμάτων όπως 


το Μακεδονικό και τα εθνικιστικά 
συλλαλητήρια, όπου η «ενότητα» της 
ΑΝΤΑΡΣΥΑ αποδείχτηκε κενό σχήμα 
κ.λπ.), υπογραμμίζουν την αποτυχία 
της, λίγο πριν κλείσει 10 χρόνια ζωής. 

Αυτή η άσχημη κατάσταση φαίνε¬ 
ται ότι εκδηλώνεται πλέον και με δι¬ 
άφορες ανακατατάξεις («Μετάβαση», 
πρόσφατες αποχωρήσεις από το ΝΑΡ, 
πολλαπλά παράλληλα κείμενα περί 
«ενότητας» και «μετώπων») κ.λπ. 

Τέλος, στην εσωτερική συζήτηση 
αυτού του χώρου, όπως αυτή γίνεται 
γνωστή, περισσεύει η αυταρέσκεια για 
τον πρωτοπόρο ρόλο της ΑΝΤΑΡΣΥΑ 
στους αγώνες. Τα πράγματα δεν είναι 
καθόλου έτσι. Πέρα από την αξία μεμο¬ 
νωμένων αγωνιστών ή επιμέρους κινή¬ 
σεων, σε μια σειρά από χώρους και μέ¬ 
τωπα (εργατικό, εκπαίδευση, νεολαία 
και φοιτητικό κίνημα κ.λπ.), δυνάμεις 
και μέλη της ΑΝΤΑΡΣΥΑ έχουν μια 
εντελώς αναποτελεσματική, ακατάλ¬ 
ληλη, ακόμα και εντελώς οπορτουνι- 
στική και σεχταριστική στάση. Είναι 
συχνά απ’ τις βασικές υπεύθυνες για 
την παράλυση και τον κατακερματισμό 
αγώνων, κινητοποιήσεων κ.λπ. 

Η αποτυχία του «μοντέλου» της 
ΑΝΤΑΡΣΥΑ υπογραμμίζεται ακόμα 
περισσότερο από τα εξής: 1. Φιλοδό¬ 
ξησε να μονοπωλήσει όλο τον χώρο 
αριστερά του ρεφορμισμού. 2. Οι δυ¬ 


νάμεις που συγκέντρωνε (αριθμητικά 
ή κοινωνικά) ή μάλλον τις συνάθροισε 
δεν ήταν καθόλου μικρές. Ήταν ίσως 
περισσότερες (αναλογικά) από τον 
αριθμό μελών μεγάλων ακροαριστε¬ 
ρών οργανώσεων στην Ευρώπη. Δηλα¬ 
δή σε επίπεδα από όπου θα μπορούσε, 
με το κατάλληλο υπόβαθρο, να τεθεί 
το θέμα της οικοδόμησης μιας μαζικής 
επαναστατικής δύναμης. 3. Εξέθρεψε 
εντέλει δυνάμεις που ενίσχυσαν μια 
δεξιά ρεφορμιστική στροφή (αποχω¬ 
ρήσεις και ένταξη στη ΛΑΕ, συμμαχία 
με Σχέδιο Β' κ.λπ). Έτσι, η ΑΝΤΑΡΣΥΑ 
έρχεται με τον τρόπο της να προστεθεί 
στις αποτυχίες ενός σχεδίου που κυ¬ 
ριάρχησε στην άκρα αριστερά σχεδόν 
για είκοσι χρόνια (τουλάχιστον στην 
Ευρώπη, αλλά και ευρύτερα), της οι¬ 
κοδόμησης «πλατιών» κομμάτων, με¬ 
τώπων, σχηματισμών. 

Το συμπέρασμα είναι αναντίρρητο: 
η εποχή μας απαιτεί πολύ πιο στέρεα 
υλικά, μια κομμουνιστική συγκρότηση 
που να πατάει γερά στον επαναστατικό 
μαρξισμό, για την πραγματική οικοδό¬ 
μηση μιας νέας επαναστατικής δύνα¬ 
μης. Όσο οι δυνάμεις της ΑΝΤΑΡΣΥΑ 
δεν κινούνται με αυτό το κριτήριο, η 
ανακύκλωση της κρίσης της (το λιγό¬ 
τερο) είναι βέβαιη. 

■ Γιάννης Σμ. 

Νέα όξυνση της κρίσης στα Ιμια 



Τ α Ίμια αποτελούν μία συστάδα 
νησίδων της Δωδεκάνησου. Στην 
αστική ορολογία, «Κρίση των Ιμιών» 
ονομάζεται η ένοπλη αμφισβήτηση 
της Ελληνικής θαλάσσιας κυριαρχίας που έλαβε 
χώρα τον Ιανουάριο του 1996 από την Τουρκία, 
με αφορμή την προσάραξη πλοίου στις βραχονησί¬ 
δες των Ιμιών. Κατά την διάρκεια της ολιγοήμερης 
αυτής κρίσης, οι δύο χώρες μετέφεραν στρατιωτικές 
δυνάμεις (κυρίως ναυτικές) γύρω από ταΊμια και τις 
ανέπτυξαν φτάνοντας κοντά στην ένοπλη σύρραξη. 
Τελικά με την παρέμβαση του ΝΑΤΟ και κυρίως 
των ΗΠΑ, η ένταση εκτονώθηκε και οι δύο χώρες 
απέσυραν τους στόλους τους. Τότε να θυμίσουμε 
ότι πρωθυπουργός στην κυβέρνηση ΠΑΣΟΚ ήταν ο 
Κώστας Σημίτης και ΥΠΕΞ ο Θεόδωρος Πάγκαλος. 
Η ελληνική κυβέρνηση, ταπεινωμένη, ευχαρίστησε 
τους Αμερικανούς και αποδέχτηκε την απόφαση 
του ΝΑΤΟ να κατέβει η ελληνική σημαία από τα 
Ίμια. Η Κρίση των Ιμιών ήρθε να επισφραγίσει 
την αλλαγή των συσχετισμών δυνάμεων προς 
όφελος της Τουρκίας που είχε επέλθει τα τελευταία 
περίπου 40 χρόνια. Στο τελευταίο επεισόδιο, 
τον προηγούμενο μήνα, σκάφος της τουρκικής 
ακτοφυλακής προκάλεσε ζημιές στην ελληνική 
κανονιοφόρο «Νικηφόρος». 

Το νέο επεισόδιο στα Ίμια είναι αποτέλεσμα τις 
πολιτικής που ακολουθούν οι αστικές τάξεις της 
Ελλάδας και της Τουρκίας. Η αντιπαράθεση έχει 
οξυνθεί, οι κίνδυνοι είναι μεγάλοι. Η αντιπαράθεση 
είναι και αποτέλεσμα των συγκρούσεων που 
υπάρχουν στην περιοχή ανάμεσα στις ΗΠΑ-ΝΑΤΟ 
και στην Ρωσία, συγκεκριμένα την προσπάθειά 
των ΗΠΑ για την περικύκλωση της Ρωσίας και 
την απομάκρυνσή της από την περιοχή. Οι πιέσεις 
προς τη Ρωσία οξύνονται, καθώς οι ΗΠΑ έχουν 
εξασφαλίσει τον έλεγχο Αλβανίας - Βουλγαρίας - 
Κοσσόβου-ΜακεδονίαςκαιΕλλάδας, επιδιώκοντας 
την άμεση ένταξη της Μακεδονίας στο ΝΑΤΟ στην 
σύνοδο του προσεχούς Ιουλίου. Στόχος τους είναι 
να πιέσουν αφόρητα τη Σερβία να διακόψει τις 
σχέσεις της με την Ρωσία και να ενταχθεί επίσης στο 
ΝΑΤΟ (να πάει δηλαδή στην αγκαλιά των σφαγέων 
της). Έτσι θα εξασφαλίσουν τον πλήρη έλεγχο των 
Βαλκανίων, απωθώντας τους Ρώσους, τους οποίους 
σκοπεύουν να περιορίσουν στα Ουράλια όρη. Ο 
στρατηγικός στόχος είναι να μπορούν πιο εύκολα 
οι Αμερικάνοι να εκμεταλλευτούν την ενεργειακή 
λεία που υπάρχει στην περιοχή και να φράξουν τον 
δρόμο του Μεταξιού, τον εμπορικό σχεδιασμό της 
Κίνας. Η Ρωσία είναι ο σημαντικότερος σύμμαχος 
της Κίνας και η εξουδετέρωσή της αποδυναμώνει 
ταυτόχρονα και τον Κινέζικο ιμπεριαλισμό, που 
εξαπλώνεται γοργά. 

Η ανάγκη των ΗΠΑ για την υπονόμευση της 
επιρροής της Ρωσίας στα Βαλκάνια έχει αναβαθμίσει 
τη γεωστρατηγική θέση της Ελλάδας . Η ελληνική 
αστική τάξη και η κυβέρνηση που την εκφράζει, 
από την μια πλευρά θέλει να παρουσιαστεί ως 
θύμα και από την άλλη επιχειρεί να επωφεληθεί 
με την πολιτική του «πόλου σταθερότητας», 
εξυπηρετώντας το σχεδιασμό των ΗΠΑ. Η 
πρόσφατη επίσκεψη του αμοραλιστή Τσίπρα στον 
Τραμπ απέφερε νέες επικίνδυνες συμφωνίες, με νέα 


εξοπλιστικά προγράμματα και επέκταση των βάσεων 
των Αμερικανών στην Ελλάδα. Συμφώνησαν να 
ενταχθεί η Ελλάδα στη ζώνη αποκλεισμού της 
Ευρώπης από το ρωσικό φυσικό αέριο. Επίσης 
κατέληξαν στην ενίσχυση του αντιδραστικού 
άξονα συμμαχίας Ελλάδας-Αιγύπτου-Ισραήλ με 
την Ιορδανία και την Σ. Αραβία. Για να επιτευχθούν 
αυτές οι συμφωνίες αποφασίστηκε η πιο ενεργή 
εμπλοκή των Αμερικανών στον «αντιτρομοκρατικό 
αγώνα και την ανταλλαγή πληροφοριών». Πίσω από 
όλα αυτά, και με την δαμόκλειο σπάθη του πόλεμου 
να επικρέμεται πάνω μας, κρύβεται η ενίσχυση του 
Κράτους Εκτατής Ανάγκης και η κατάργηση των 
δημοκρατικών ελευθεριών των εργαζομένων και 
της νεολαίας στην Ελλάδα. 

Η άθλια συγκυβέρνηση ΣΥΡΙΖΑ-ΑΝΕΛ στέλνει 
τους εργαζόμενους, τους άνεργους, την νεολαία και 
τα φτωχά λαϊκά στρώματα ως κρέας για τα κανόνια 
των ιμπεριαλιστών. Τα «ανταλλάγματα» που πήραν 
από τους Αμερικάνους είναι η μεσολάβησή τους 
για κάποιες συμφωνίες ελληνικών επιχειρήσεων με 
εταιρίες ενέργειας από το Ισραήλ. Υπάρχει βέβαια 
και η «εγγύηση» ότι η Η.Π.Α. θα προστατεύσουν 
τη χώρα. Η «εγγύηση» είναι αρκετά επικίνδυνη. 
Οι ΗΠΑ αντιμετωπίζουν μεγάλες κρίσεις και 
προκλήσεις διεθνώς, συνεπώς δεν θα λογαριάσουν 
την καλή πίστη και φιλία της ελληνικής αστικής 
τάξης, και αν χρειαστεί θα έρθουν σε κάποιες 
συμβιβαστικές διευθετήσεις στην περιοχή με τους 
ανταγωνιστές τους (όπως συνηθίζουν να κάνουν) 
που μπορεί να έχουν επικίνδυνα αποτελέσματα. Από 
την άλλη, η «εγγύηση» του ελληνικού καπιταλισμού 
να είναι το πρωτοπαλίκαρο των ΗΠΑ στην περιοχή 
κινδυνεύει να κοστίσει στον ελληνικό λαό την 
εμπλοκή σε πολεμικά επεισόδια και πολέμους. 

Είναι αλήθεια ότι σήμερα υπάρχουν ισχυρά 
σημάδια μιας επιθετικής πολιτικής της Τουρκίας για 
την διεκδίκηση εδαφών, στρατιωτικό μπλοκάρισμα 
στις γεωτρήσεις στην Κύπρο κ.λπ. Η προσκόλληση 
όμως της ελληνικής αστικής τάξης στους Αμε¬ 
ρικάνους οξύνει την κατάσταση αυτή. Αυτήν τη 
στιγμή η κυβέρνηση ΣΥΡΙΖΑ είναι αυτή που μας 
εμπλέκει όλο και περισσότερο σε μεγαλύτερους 
κινδύνους. Κάποτε φώναζαν «φονιάδες των λαών 
αμερικάνοι» και πέταγαν συμβολικά λουλούδια 
στην αμερικάνικη πρεσβεία. Τώρα τα λουλούδια 
αυτά έχουν μαραθεί και ο ΣΥΡΙΖΑ βρίσκεται σφιχτά 
στην αγκαλιά των Αμερικανών, φέρνοντάς μας όλο 
και πιο κοντά στη ζώνη του πολέμου. 

Η μόνη εγγύηση για τα συμφέροντα της 
εργατικής τάξης και των λαών, για μια ειρηνική 
ζωή , είναι ο παγκόσμιος αφοπλισμός των 
ιμπεριαλιστών που θα έρθει με την νίκη της 
παγκόσμιας επανάστασης. Όλοι οι εργαζόμενοι 
Έλληνες και Τούρκοι πρέπει να πολεμήσουμε 
απέναντι στις δικές μας εθνικές αστικές τάξεις. 
Ταυτόχρονα χρειάζεται και διεθνής συντονισμός 
για να τσακίσουμε όλες τις ιμπεριαλιστικές 
δυνάμεις, κυρίως τις ΗΠΑ και το ΝΑΤΟ. Πρέπει 
να επιβάλλουμε Επαναστατικές Κυβερνήσεις των 
Εργαζομένων που θα ενοποιηθούν στις Ενωμένες 
Σοσιαλιστικές Πολιτείες της Ευρώπης και όλου 
του κόσμου. 

■ Βαγγέλης Κιτσώνης 



στον κόσμο... 


Ονδούρα 

Διαρκείς είναι οι κινητοποιήσεις στην Ονδούρα από τις 26 
Νοέμβρη, οπότε ανακοινώθηκαν τα αποτελέσματα των προ¬ 
εδρικών εκλογών. Νικητής ανακηρύχτηκε, με καλπονοθεία 
και με οριακό ποσοστό, ο νυν πρόεδρος Ερνάντες, απέναντι 
στην κεντροαριστερή συμμαχία «Ενάντια στη δικτατορία», με 
αρχηγό τον Σαλβαδόρ Νασράλα. Ενώ ο Νασράλα ήταν μπρο¬ 
στά, προέκυψαν... «τεχνικά προβλήματα», με αποτέλεσμα να 
σταματήσει η καταμέτρηση των ψήφων για 36 ώρες και, όταν 
τελικά ξανάρχισε, να ανακηρυχτεί νικητής ο φιλοαμερικανός 
Ερνάντες, τον οποίο έσπευσαν να αναγνωρίσουν οι ΗΠΑ. 
Η αντιπολίτευση, και κυρίως οι εργαζόμενοι, καταγγέλλουν 
τη νοθεία, αρνούνται να αναγνωρίσουν το αποτέλεσμα και 
βγαίνουν μαζικά στους δρόμους, συγκρουόμενοι με τις δυνά¬ 
μεις καταστολής, με αποτέλεσμα 40 νεκρούς και εκατοντάδες 
τραυματίες. Μεγάλη απεργία πραγματοποιήθηκε στις 27 Γε¬ 
νάρη, μέρα ορκωμοσίας του Ερνάντες. Η αντιπολίτευση κά- 
λεσε τον ΟΗΕ και τον Οργανισμό Αμερικανικών Κρατών να 
πάρουν θέση, οργανώνοντας πορείες στα κεντρικά γραφεία 
αυτών των οργανισμών στις 10 και 24 Φλεβάρη αντίστοιχα. Σε 
ακόμα μία χώρα της Λατινικής Αμερικής επεμβαίνουν οι αμε- 
ρικανοί ιμπεριαλιστές, για να υποστηρίξουν τα συμφέροντά 
τους, ενώ το 60% του πληθυσμού ζει σε συνθήκες φτώχειας 
και θέλει να ξεφορτωθεί τις νεοφιλελεύθερες κυβερνήσεις. 

Περού 

Έναν πραγματικά απίστευτο νόμο ετοιμάζεται να εφαρμό¬ 
σει το κόμμα του πρώην δικτάτορα Φουτζιμόρι. Οι εταιρείες 
θα μπορούν να προσλαμβάνουν φοιτητές τεχνικών σχολών 
για 3 χρόνια χωρίς πληρωμή, έτσι ώστε να αποκτήσουν εμπει¬ 
ρία και να είναι «ανταγωνιστικοί» στην αγορά εργασίας. Το 
μέτρο αφορά 300.000 φοιτητές, οι οποίοι διαδήλωσαν και συ- 
γκρούστηκαν με την αστυνομία στις 3 Φλεβάρη στην πρω¬ 
τεύουσα Λίμα. Μετά τις σφοδρές αντιδράσεις, η εφαρμογή 
του νόμου έχει προσωρινά ανασταλεί και η κυβέρνηση υπα¬ 
ναχωρεί λέγοντας πως θα εξεταστούν αλλαγές. 

Παλαιστίνη - Αχεντ Ταμίμι 

Στη φυλακή έκλεισε τα 17 της χρόνια η Παλαιστίνια Αχεντ 
Ταμίμι, σύμβολο του αγώνα κατά της ισραηλινής κατοχής. 
Μεγαλωμένη στο χωριό Νάμπι Σάλεχ της Δυτικής Όχθης, 
έμαθε από τα γεννοφάσκια της τι θα πει κατοχή, αντίσταση, 
φυλακίσεις, νυχτερινές επιδρομές στα σπίτια και δολοφονίες 
συγγενών και φίλων από τον ισραηλινό στρατό κατοχής. Στην 
Παλαιστίνη, η πρόσβαση στο νερό, σε βασικά είδη, στα σχο¬ 
λεία, ακόμα και η απλή μετακίνηση εντός και εκτός ενός χω¬ 
ριού είναι αντικείμενα καθημερινού αγώνα, καθώς εδώ και δε¬ 
καετίες το Ισραήλ μεθοδικά εξοντώνει τον παλαιστινιακό λαό. 
Η Ταμίμι προφυλακίστηκε στις 19/12, αφού επιτέθηκε άφοβη 
σε πάνοπλους ισραηλινούς στρατιώτες, προσπαθώντας να 
τους βγάλει από την αυλή του σπιτιού της. Το περιστατικό συ¬ 
νέβη στις 15/12, ενώ είχαν φουντώσει οι κινητοποιήσεις των 
Παλαιστινίων μετά την απόφαση Τραμπ για αναγνώριση της 
Ιερουσαλήμ ως πρωτεύουσας του Ισραήλ. Την ημέρα εκείνη, 
ο 15χρονος ξάδερφος της Ταμίμι βρισκόταν στο νοσοκομείο 
σε κρίσιμη κατάσταση, καθώς είχε δεχτεί πλαστική σφαίρα 
στο πρόσωπο από κοντινή απόσταση. Στο αδάμαστο πνεύμα 
της Αχεντ Ταμίμι, οι Παλαιστίνιοι βρήκαν έμπνευση για τον 
αγώνα τους, κάτι που το σιωνιστικό Ισραήλ δεν μπορούσε 
να αφήσει αναπάντητο. Η ίδια, η μητέρα και η ξαδέρφη της 
προφυλακίστηκαν και οδηγήθηκαν σε στρατοδικείο, με τον 
υπουργό Παιδείας του Ισραήλ να δηλώνει ότι πρέπει να τε¬ 
λειώσει η ζωή τους στη φυλακή και γνωστό δημοσιογράφο να 
δηλώνει ότι πρέπει να τιμωρηθεί στο σκοτάδι, χωρίς μάρτυρες 
και κάμερες. Η δίκη ξεκίνησε στις 13/2 κεκλεισμένων των θυ- 
ρών, ενώ στις 25/2 έγινε νέα επιδρομή στο χωριό Νάμπι Σάλεχ 
με 9 συλλήψεις, μεταξύ των οποίων ο ξάδερφος της Ταμίμι που 
είχε τραυματιστεί. Στο πρόσωπο του 17χρονου κοριτσιού ξε- 
σπάει το βάρβαρο πρόσωπο του καπιταλισμού, που τρέμει τον 
ξεσηκωμό των «από κάτω», οι οποίοι, ειδικά στην περίπτωση 
των Παλαιστινίων, δεν έχουν τίποτα να χάσουν. Η υπόθεση 
της Ταμίμι και των Παλαιστινίων είναι υπόθεση όλων μας και 
έχει ξεσηκώσει διεθνές κύμα αλληλεγγύης, με αιτήματα την 
άμεση απελευθέρωσή της και την απόσυρση του ισραηλινού 
στρατού από τα παλαιστινιακά εδάφη. 

ΓΕΡΜΑΝΙΑ: Συνεχίζεται η πολιτική κρίση 


Μ ετά από διαπραγματεύσεις 
αρκετών εβδομάδων, το 
5ΡΌ και η Ένωση (Χρι¬ 
στιανοδημοκράτες και 
Χριστιανοκοινωνιστές) κατάφεραν να κατα¬ 
λήξουν σε συμφωνία για μια νέα κυβέρνηση 
«μεγάλου συνασπισμού». Όπως ήταν ανα¬ 
μενόμενο, οι δυσκολίες που έπρεπε να ξεπε- 
ραστούν δεν αφορούσαν στο κυβερνητικό 
πρόγραμμα αλλά στο ζήτημα του διαμοιρα- 
σμού των χαρτοφυλακίων ανάμεσα στα δύο 
κόμματα. Η ηγεσία Σουλτς διαπραγματεύτηκε 
πολύ σθεναρά την εκπροσώπηση των σοσιαλ- 
δημοκρατών στη νέα κυβέρνηση της Μερκελ, 
αποσπώντας, μεταξύ άλλων, τα υπουργεία 
Οικονομικών, Εργασίας και Εξωτερικών, δη¬ 
λαδή τα υπουργεία με τη μεγαλύτερη επιρροή 
και τους περισσότερους πόρους. 

Στην ουσία η νέα συμφωνία είναι η συνέχι¬ 
ση της πολιτικής της προηγούμενης κυβέρνη¬ 
σης, μαζί με μια σκλήρυνση της μεταναστευτι- 
κής πολιτικής και της πολιτικής ασύλου. Στην 
συμφωνία υπάρχουν και μερικές υποσχέσεις 
για παροχές - κοροϊδία, ίσα - ίσα για να μπο¬ 
ρέσει η ηγεσία του σοσιαλδημοκρατικού κόμ¬ 
ματος να δικαιολογήσει τη συμμετοχή της. 
Ακόμα και αυτές όμως είναι αμφίβολο αν θα 
υλοποιηθούν. Αντίθετα, στο προσφυγικό συμ- 
φωνήθηκε ότι δεν θα γίνονται δεκτοί κάθε 
χρόνο περισσότεροι από 180.000 - 220.000 
πρόσφυγες (συμπεριλαμβανομένων των 
ατόμων που εμπίπτουν στην επανένωση των 
οικογενειών) και ότι δεν θα μπορούν περισ¬ 
σότεροι από 1.000 πρόσφυγες κάθε μήνα να 
ζητούν επανένωση των οικογενειών τους. 
Συμφωνήθηκε ακόμα να καταργηθεί η χορή¬ 
γηση οικονομικής βοήθειας σε όλους τους 
πρόσφυγες και να αντικατασταθεί από υλική 
βοήθεια υπό προϋποθέσεις. 

Η προοπτική μιας νέας κυβέρνησης με¬ 


γάλου συνασπισμού κοντεύει να διαλύσει 
το σοσιαλδημοκρατικό κόμμα. «Λάκκο με 
φίδια» χαρακτήρισε την ηγετική ομάδα του 
8ΡΌ η Ντόρις Χαρστ, μέλος του κόμματος και 
αδελφή του Μάρτιν Σουλτς. Κατηγόρησε την 
Αντρέα Νάλες, επικεφαλής της Κοινοβουλευ¬ 
τικής Ομάδας του κόμματος και υποψήφια 
για την προεδρία του (με ομόφωνη απόφα¬ 
ση της ηγεσίας), και τον αντιπρόεδρο Όλαφ 
Σολτς, μεταβατικό πρόεδρο του κόμματος 
και μελλοντικού υπουργού Οικονομικών, ότι 
είπαν ψέματα, ότι εξαπάτησαν και ότι θέλουν 
να χρησιμοποιήσουν τον Σουλτς ως «αποδιο¬ 
πομπαίο τράγο». Βαριές κουβέντες ανταλλά¬ 
χθηκαν και ανάμεσα στον Ζίγκμαρ Γκάμπριελ, 
πρώην πρόεδρο του κόμματος και νυν υπουρ¬ 
γό Εξωτερικών, και τον Σουλτς ο οποίος επο- 
φθαλμιούσε την θέση του. Τελικά ο Σουλτς 
έχασε σε όλα τα μέτωπα και εξαναγκάστηκε 
σε παραίτηση. Τίποτα δεν θυμίζει πια σήμερα 
τον πολιτικό, που λιγότερο από ένα χρόνο 
πριν αναλάμβανε τα ηνία των Σοσιαλδημο¬ 
κρατών για να βγάλει το κόμμα από το τέλμα. 
Τότε είχε αναλάβει ομόφωνα την ηγεσία του 
κόμματος και το δΡΌ ξεπερνούσε στις δημο¬ 
σκοπήσεις τους Συντηρητικούς στην πρόθεση 
ψήφου. Στις εκλογές όμως ήρθε το το ιστορι¬ 
κά χαμηλό ποσοστό του 20% και κάπου εκεί 
τελείωσε και η ηγεσία Σουλτς. 

Ενόψει της ψηφοφορίας των περίπου 470 
χιλιάδων μελών του δΡΌ, για την επικύρωση 
της συμμετοχής του κόμματος στην κυβέρνη¬ 
ση συνασπισμού και της αλλαγής αρχηγού, 
πληθαίνουν οι φωνές διαφωνίας με τους χει¬ 
ρισμούς της ηγετικής ομάδας. Η ηγεσία του 
κόμματος ξεκίνησε ήδη εκστρατεία για να 
πειστούν τα μέλη να υπερψηφίσουν τη συμ¬ 
φωνία, χρησιμοποιώντας κάθε θεμιτό και 
αθέμιτο μέσο. Παράλληλη εκστρατεία πραγ¬ 
ματοποιούν κι οι αντίπαλοι της συνεργασίας, 
επικεφαλής των οποίων βρίσκεται ο πρόεδρος 



της νεολαίας του κόμματος, Κέβιν Κιούνερτ. 
Η παράδοση θέλει τη βάση να υπερψηφίζει 
την πρόταση. Ωστόσο κανείς δεν μπορεί να 
είναι κατηγορηματικός. Μόλις το 53,9% των 
ψηφοφόρων του σοσιαλδημοκρατικού κόμ¬ 
ματος βλέπουν θετικά τη συμμετοχή σε μια 
νέα κυβέρνηση «μεγάλου» συνασπισμού. 

Η κατάσταση δεν είναι καλή ούτε στο 
στρατόπεδο της Ένωσης. Έντονες είναι οι 
αντιδράσεις στα ηγετικά κλιμάκια του κόμ¬ 
ματος για τη «θυσία» τόσων υπουργείων προ- 
κειμένου να επιτευχθεί η συμφωνία και ειδικά 
για την απώλεια του υπουργείου Οικονομι¬ 
κών. «Μεγάλο κόστος» και «βαρύ χτύπημα» 
χαρακτηρίζει αυτή την παραχώρηση το μέλος 
του προεδρείου το κόμματος και εκπρόσωπος 
της δεξιάς πτέρυγας των χριστιανοδημοκρα¬ 
τών, Γιενς Σπάαν. Όπως υποστηρίζει ο νυν 
υφυπουργός Οικονομικών σε συνέντευξή 
του, το υπουργείο Οικονομικών έχει συμβο¬ 
λική σημασία για το κόμμα του, επειδή πα- 
ρήγαγε «αυθεντικά» χριστιανοδημοκρατική 
πολιτική. Αλλά εκτός από τη Γερμανία, το 
συγκεκριμένο υπουργείο έχει μεγάλη σημα¬ 
σία και για ολόκληρη την ευρωζώνη, τονίζει 
ο Σπάαν: «Δεν θέλω να ανοίξουν σαμπάνιες 
στον Αλέξη Τσίπρα επειδή ορισμένοι πιστεύ¬ 
ουν πως με έναν σοσιαλδημοκράτη υπουρ¬ 
γό θα υπάρξουν ξανά περισσότερα χρέη και 
λιγότερες μεταρρυθμίσεις. Κάτι τέτοιο θα 
ζημίωνε όλους μας», ανέφερε. Ο σύμβουλος 


της Μέρκελ, Αλτμάιερ, διαβεβαιώνει ότι στη 
συμφωνία προστέθηκαν όλες οι αναγκαίες 
ασφαλιστικές δικλείδες για να συνεχιστεί η 
πολιτική του Σόιμπλε. Για το κάθε ευρώ που 
θα ξοδεύεται, την κάθε απόφαση που θα λαμ- 
βάνεται στις Βρυξέλλες, θα πρέπει να αποφα¬ 
σίζει το σύνολο της κυβέρνησης, επισημαίνει. 
Αξιοσημείωτο είναι ότι η συμφωνία για τον 
«μεγάλο συνασπισμό» είναι ακόμη λιγότερο 
δημοφιλής ανάμεσα στους ψηφοφόρους των 
χριστιανοδημοκρατών: μόλις το 44,6% των 
ψηφοφόρων του κόμματος την βλέπουν με 
θετικό μάτι. 

Όπως αναφέραμε σε προηγούμενο φύλλο, 
η συνέχιση της διακυβέρνησης από τους δύο 
μεγάλους χαμένους των εκλογών δεν είναι 
μια εύκολη υπόθεση. Μένει να αποδειχθεί αν 
θα είναι βιώσιμη ή αν ο κύκλος της πολιτικής 
αστάθειας θα οδηγήσει σύντομα σε νέα προ¬ 
σφυγή στις κάλπες. Σύμφωνα με δημοσκο¬ 
πήσεις, οι σοσιαλδημοκράτες βρίσκονται για 
πρώτη φορά πίσω από το ακροδεξιό κόμμα 
Εναλλακτική για τη Γερμανία (ΑίΟ), το οποίο 
κατακτά τη δεύτερη θέση με ποσοστό 16%, 
ενώ το 8ΡΌ κυριολεκτικά καταβαραθρώνεται 
στο 15,5%, από το 20,5% των εκλογών του 
περασμένου Σεπτεμβρίου. Οι χριστιανοδημο¬ 
κράτες (ΩΌυ/Ωδυ) παίρνουν 32%, Οι Πρά¬ 
σινοι (Όίε Οπιεηεη) 13%, η Αριστερά (Όίε 
ΕίπΕε) 11% και οι φιλελεύθεροι (ΕΌΡ) 9%. 

■ Χρήστος Νομίδης 


ΙΤΑΛΙΑ: ΕΚΛΟΓΕΣ ΜΕ ΑΡ0ΜΑ ΑΚΥΒΕΡΝΗΣΙΑΣ 


Ο ιταλικός καπιταλισμός βρίσκεται σε 
κρίσιμο σταυροδρόμι, κάτω από το 
βάρος μιας μεγάλης οικονομικής 
και πολιτικής κρίσης. Η Ιταλία, σημαντική βι¬ 
ομηχανική δύναμη, μετά την είσοδό της στο 
ευρώ γνωρίζει ραγδαία πτώση και υποβάθμι- 
ση. Ειδικά μετά το 2007, το ΑΕΠ της έχει μει¬ 
ωθεί κατά 10%. Η κρίση διογκώνει την ανερ¬ 
γία (επίσημα στο 13% και 40% στους νέους) 
και παροξύνει τις κοινωνικές ανισότητες. Το 
χρέος, που χρησιμοποιήθηκε για να υποστη¬ 
ρίξει την οικονομική δραστηριότητα και την 
κατανάλωση, μεταβλήθηκε σε βόμβα στα θε¬ 
μέλια του ιταλικού καπιταλισμού. Ενώ μισθοί, 
συντάξεις και εργατικά δικαιώματα πετσοκό¬ 
βονται, το δημόσιο χρέος φτάνει τα 2,25 τρις 
ευρώ, πλησιάζοντας το 140% του ΑΕΠ. Το σύ¬ 
νολο των χρεών στην Ιταλία (δημοσίου, νοι¬ 
κοκυριών, επιχειρήσεων) έχει φτάσει το 259%, 
αυξημένο κατά 55% από το 2007. Το ιταλικό 
τραπεζικό σύστημα είναι το πιο χρεοκοπη¬ 
μένο στην Ευρώπη. Συνολικά στην ευρωζώ¬ 
νη, τα κόκκινα δάνεια υπολογίζονται σε 865 
δις ευρώ, με επίσημους υπολογισμούς (στην 
πραγματικότητα είναι πολύ περισσότερα), και 
το ένα τέταρτο ανήκει στις ιταλικές τράπεζες! 
Ενδεικτική είναι η παρέμβαση του ιταλικού 
κράτους σε τουλάχιστον τρεις περιπτώσεις 
χρεοκοπίας τραπεζών για να τις διασώσει. 

Όλα αυτά συνιστούν παρεκτροπές από τις 
αποφάσεις της ΕΕ, καθώς το δημόσιο χρέος 
ξεφεύγει από το «συμβατικό όριο χρεοκο¬ 
πίας» του 120%, το δημόσιο έλλειμμα είναι 
πάνω από 3%, ενώ η κρατική παρέμβαση δι¬ 
άσωσης τραπεζών θεωρητικά απαγορεύεται. 


Τα ηγετικά κλιμάκια της Κομισιόν φοβούνται 
πως ένα κραχ της Ιταλίας θα επιδεινώσει ρα¬ 
γδαία την κρίση της ευρωζώνης, ειδικά μετά 
το Βγ6χι 1 και την παγκόσμια ένταση των εν- 
δοϊμπεριαλιστικών ανταγωνισμών. 

Η παραίνεση της ΕΕ είναι η δημιουργία 
ενός μεγάλου συνασπισμού, στα πρότυπα 
της Γερμανίας, που θα εγγυηθεί την ιταλική 
στήριξη στην ΕΕ και στον γαλλογερμανικό 
άξονα. Οι φόβοι για έξοδο της Ιταλίας είναι 
βάσιμοι. Η Ιταλία είναι από τους μεγάλους 
χαμένους της ευρωζώνης και δέχτηκε προ¬ 
σφυγικό βάρος χωρίς στήριξη. Η άνοδος των 
αντι-ΕΕ απόψεων στην ιταλική κοινωνία και 
ο ευρωσκεπτικισμός σε μεγάλες μερίδες του 
ιταλικού κεφαλαίου έχουν σημαντική και 
πραγματική βάση. 

Απαξίωση των πολιτικών 
κομμάτων 

Ο κατακερματισμός και η απαξίωση του 
ιταλικού πολιτικού σκηνικού είναι δεδομένα 
εδώ και δεκαετίες. Η τελευταία διακυβέρνηση 
του Ρέντσι και του «Δημοκρατικού Κόμμα¬ 
τος» -με την προπαγάνδα του αδιάφθορου, 
νέου, προοδευτικού κ.λπ. και τις σκληρές νε¬ 
οφιλελεύθερες επιθέσεις, που οδήγησαν στην 
ήττα του στο δημοψήφισμα του 2016- δεν 
βελτίωσε την εικόνα της ιταλικής οικονομίας 
και παρόξυνε την πολιτική κρίση. Για τις εκλο¬ 
γές στις 4 Μάρτη, οι δημοσκοπήσεις δείχνουν 
πρώτο το «Κίνημα των 5 Αστέρων» με 26%. 
Το κόμμα του Γκρίλο έχει μια γοργή δεξιά με¬ 
τατόπιση (απάλειψε το δημοψήφισμα για το 
ευρώ από το πρόγραμμά του) και προσπαθεί 


να πείσει πως είναι έτοιμο να κυβερνήσει με 
μια τεχνοκρατικού τύπου κυβέρνηση. Το «Δη¬ 
μοκρατικό Κόμμα» του Ρέντσι έρχεται δεύτε¬ 
ρο με 22%. Η «Φόρτσα Ιτάλια» του Μπερλου- 
σκόνι συγκεντρώνει 15% και συμμαχεί με τη 
«Λέγκα του Βορρά» (13%) και τα «Αδέλφια 
της Ιταλίας» (4%), που είναι ακροδεξιά κόμ¬ 
ματα. Οι «Ελεύθεροι καιΊσοι», διάσπαση του 
Δημοκρατικού Κόμματος, παίρνουν 6% (σε 
αυτούς συμμετέχει και η «Ιταλική Αριστερά», 
σύμμαχος του Μελανσόν). 

Το «Δημοκρατικό Κόμμα» και οι φιλο-ΕΕ 
δυνάμεις φρόντισαν να αλλάξουν τον εκλογι¬ 
κό νόμο για να αποφύγουν εκλογή αυτοδύνα¬ 
μης κυβέρνησης Μ που με τον νέο νόμο απαιτεί 
40%. Αν η δεξιά συμμαχία του Μπερλουσκόνι 
δεν πιάσει αυτό το όριο, θα έχουμε περίπλο¬ 
κες αναζητήσεις κυβερνητικής ισορροπίας και 
σταθερότητας. Ο μεγάλος αριθμός των ανα¬ 
ποφάσιστων (35%, περίπου 19 εκατομμύρια) 
και τελικά της αποχής θα καθορίσει τα απο¬ 
τελέσματα. 

Η αριστερά, μετά την προδοσία και διά¬ 
λυση της «Κομμουνιστικής Επανίδρυσης», 
έχει κατακερματιστεί σε ασήμαντες ομαδο¬ 
ποιήσεις. Το ιταλικό ΚΚ μετά δυσκολίας κατε¬ 
βαίνει σε κάποιες μόνο εκλογικές περιφέρειες, 
ενώ η «Κομμουνιστική Επανίδρυση» δημι¬ 
ούργησε νέα μετωπική σύμπραξη με διάφο¬ 
ρες αριστερές οργανώσεις, την «Εξουσία στο 
λαό», που παίρνει μόλις 1,5%. Η πορεία της 
αριστερός και της επαναστατικής αριστερός, 
που στήριξαν τον ρεφορμιστικό σχηματισμό 
της «Επανίδρυσης» και τη συμμετοχή στην 
αστική κυβέρνηση Πρόντι, συνεχίζει την κα- 
τιούσα. Έχει δυνάμεις στα μεγάλα συνδικάτα, 
όμως πολιτικά είναι απαξιωμένη. Αυτό το πο¬ 
λιτικό κενό απειλούν να καλύψουν οι ακροδε¬ 
ξιό ί/φασίστες. 


Ακροδεξιά ατζέντα 

Η συμμαχία του Μπερλουσκόνι απειλεί 
να φέρει τους ακροδεξιούς στα κυβερνητικά 
έδρανα, με προεκλογικές θέσεις και υποσχέ¬ 
σεις: καταπολέμηση της μετανάστευσης και 
απέλαση μεταναστών, ασφάλεια και αστυνο¬ 
μία σε κάθε γειτονιά, ενίσχυση της εγχώρι¬ 
ας παραγωγής, αύξηση των συντάξεων κ.ά. 
Στον δρόμο του Τραμπ, έμαθαν να αλιεύουν 
ψήφους κοροϊδεύοντας τους εργάτες. Πίσω 
από την ακροδεξιά ατζέντα στην προεκλογι¬ 
κή εκστρατεία, ακολουθούν τα τάγματα των 
φασιστών. Με δύο βασικές οργανώσεις, τη 
“ΕοΓζα Νιιονα” και την “0&53. ΡοιιικΓ, αδελφή 
οργάνωση της Χρυσής Αυγής, οργανώνουν 
ψεύτικη βοήθεια για τους φτωχούς (συσσίτια, 
στέγη κ.λπ.) και τους στρατολογούν ενάντια 
σε πρόσφυγες και μετανάστες. Δεκάδες επι¬ 
θέσεις καταγράφονται ενάντια σε μετανάστες 
και αριστερούς αγωνιστές. 

Χωρίς να υποτιμάμε τον κίνδυνο των νε- 
οφασιστών, δεν πρέπει να υποτιμάμε και την 
αντιφασιστική συνείδηση των ιταλών εργα¬ 
τών και νέων. Σ’ όλες τις πόλεις που επιχειρή- 
θηκαν ακροδεξιές συγκεντρώσεις, απαντήθη¬ 
καν με μαχητικές αντιφασιστικές πορείες που 
συγκρούστηκαν με την αστυνομία, ενώ στη 
μεγάλη διαδήλωση της Ρώμης, που οργάνω¬ 
σε η «Ένωση Παρτιζάνων» και τα συνδικάτα 
με σύνθημα «ποτέ πια φασισμοί», συμμετεί¬ 
χαν σχεδόν 100.000 διαδηλωτές. Το μαχητικό 
αντιφασιστικό κίνημα μπορεί να γίνει ένας 
σημαντικός πυλώνας για την ανασυγκρότηση 
της επαναστατικής αριστερός στην Ιταλία, αν 
συνδυαστεί με μια ταξική πολιτική κάθετης 
απόρριψης των φιλοΕΕ απόψεων, των αστι¬ 
κών κυβερνήσεων με «αριστερό πρόσημο» και 
των λαϊκομετωπικών οπορτουνισμών. 

■ Α.Φ. 

ΑΦΡΙΝ 

Νέα τουρκική εισβολή στη Συρία με απρόβλεπτες συνέπειες 


Α πό τις 20 Ιανουάριου βρίσκεται 
σε πλήρη εξέλιξη η νέα τουρκι¬ 
κή εισβολή στη Συρία, τη χώρα 
όπου βρίσκονται σε ευθεία 
αντιπαράθεση όλες σχεδόν οι μεγάλες και 
περιφερειακές δυνάμεις της εποχής μας. Αυτή 
τη φορά, μπήκε στο στόχαστρο του Ερντογάν 
η κουρδική επαρχία Αφρίν. Καταρχήν στόχος, 
όπως και στην εισβολή στην Τζαραμπλούς 
το 2016, ήταν να αναχαιτιστούν οι κουρδικές 
δυνάμεις που προελαύνουν στη βόρεια Συρία, 
απειλώντας να πραγματοποιήσουν τον εφιάλ¬ 
τη του Ερντογάν, τη συνένωση των κουρδι¬ 
κών επαρχιών και τη δημιουργία της Ροτζάβα. 
Αυτή τη φορά, η επέμβαση έγινε με την απο¬ 
δοχή της Ρωσίας και την ανοχή των ΗΠΑ, της 
Ευρώπης και του Ιράν, ενώ και ο σύριος πρό¬ 
εδρος Άσαντ επιχειρεί να επωφεληθεί από τη 
νέα τροπή των πραγμάτων. 

Ο άμαχος πληθυσμός 

Οι χερσαίες δυνάμεις που υποστηρίζο¬ 
νται από την Τουρκία είναι στην πλειοψη- 
φία τους μισθοφόροι και ακραίοι ισλαμι- 
στές και δεν διστάζουν να διαπράξουν τα 
πιο αποτρόπαια εγκλήματα σε βάρος τόσο 
των κούρδων μαχητών όσο και του άμαχου 
πληθυσμού. Εξίσου ανηλεείς είναι οι βομ¬ 
βαρδισμοί των τουρκικών μαχητικών αερο¬ 
πλάνων, ενώ γίνεται λόγος και για χρήση 
χημικών όπλων. Το αποτέλεσμα είναι η ισο- 
πέδωση ολόκληρων περιοχών, εκατοντάδες 
νεκροί, ανάμεσά τους πολλά παιδιά, και 
χιλιάδες τραυματίες - παρόλο που οι εισβο¬ 
λείς δεν έχουν καταφέρει να προχωρήσουν 
παρά μερικά χιλιόμετρα μέσα στην επαρχία. 
Αξίζει να σημειωθεί ότι μεγάλο μέρος του 
σημερινού πληθυσμού της περιοχής αυτής 
είναι σύριοι πρόσφυγες άλλων περιοχών 
της χώρας που είχαν καταφύγει εκεί λόγω 
της σχετικής ηρεμίας που επικρατούσε, 
αλλά και της ίσης μεταχείρισης με τον υπό¬ 
λοιπο πληθυσμό που τους παρείχε το μο¬ 
ντέλο δημοκρατικής αυτοδιαχείρισης που 


εφαρμόζεται στις περιοχές που απελευθε¬ 
ρώνονται από τις Συριακές Δημοκρατικές 
Δυνάμεις (5ΌΕ), στις οποίες πλειοψηφούν 
οι κούρδοι μαχητές του ΥΡΟ. 

Οι βλέψεις του Ερντογάν 

Το έναυσμα που οδήγησε στην επιχεί¬ 
ρηση «Κλάδος Ελαίας», όπως με περίσσεια 
κυνισμού ονομάστηκε η εισβολή στο Αφρίν, 
ήταν η αποκάλυψη σχεδίου των Αμερικα¬ 
νών να δημιουργήσουν μια μεθοριακή δύ¬ 
ναμη 30.000 ανδρών από Κούρδους κατά 
μήκος των βόρειων συριακών συνόρων, 
δηλαδή στα νότια σύνορα της Τουρκίας. 
Η σύνδεση των τριών κουρδικών επαρχιών 
της Συρίας, που έχει σχεδόν ολοκληρωθεί, 
βρίσκεται προ των πυλών διογκώνοντας 
τους φόβους του Ερντογάν για απόσχι¬ 
ση του τουρκικού Κουδιστάν. Ωστόσο, το 
κουρδικό είναι μόνο ένα από τα τρία μέτω¬ 
πα στα οποία επιχειρεί να παρέμβει ο Ερ¬ 
ντογάν. 

Το δεύτερο αφορά το ρόλο της Τουρ¬ 
κίας στη διαμόρφωση των εξελίξεων στη 
Συρία και στην ευρύτερη Μέση Ανατολή. Η 
ενίσχυση του Ιδίδ, που έχει σχεδόν εξολο¬ 
θρευτεί, δεν απέδωσε τα αναμενόμενα, το 
καθεστώς Ασαντ, που επεδίωκε να ανατρέ¬ 
ψει, έχει πλέον τον έλεγχο του 50% της Συ¬ 
ρίας με τη βοήθεια των Ρώσων και του Ιράν, 
το Κομπάνι δεν έπεσε· αντίθετα μετέτρεψε 
του Κούρδους σε ρυθμιστικό παράγοντα 
στην περιοχή και βασικό σύμμαχο των 
ΗΠΑ στην προσπάθεια τους να βάλουν 
πόδι στη Συρία, η εισβολή στη Μανμπίζ 
οδηγήθηκε σε αποτυχία μετά από 6 μήνες 
πολιορκίας, κ,ο.κ. Η επικράτησή των Τούρ¬ 
κων στο Αφρίν, αν επιτευχθεί κόντρα στις 
μέχρι τώρα ενδείξεις, θα δώσει στον Ερντο¬ 
γάν ένα σημαντικό μοχλό πίεσης στο σκλη¬ 
ρό παιχνίδι συμφερόντων και ισχύος που 
παίζεται εδώ και οκτώ χρόνια στις πλάτες 
του συριακού λαού. Γι’ αυτό, τόσο ο ίδιος ο 
Ερντογάν όσο και άλλοι αξιωματούχοι του 


καθεστώτος φτάνουν στο σημείο να απει¬ 
λούν ότι η επέμβαση θα προχωρήσει μέχρι 
το Μανμπίζ, όπου βρίσκονται 2.000 αμερι- 
κανοί στρατιώτες και υπάρχει κίνδυνος σύ¬ 
γκρουσης με τις ΗΠΑ! 

Το τρίτο μέτωπο αφορά το εσωτερικό 
της Τουρκίας. Ήδη ο εθνικιστικός πυρετός 
που επικρατεί -με τη συμβολή και των εξε¬ 
λίξεων σε Αιγαίο και Κύπρο- έχει αναγκά¬ 
σει το σύνολο των αστικών κομμάτων (κε- 
μαλικούς, εθνικιστές και ρεπουμπλικάνους) 
να στηρίξουν τον Ερντογάν, ενόψει και των 
διπλών εκλογών του 2019. Η άγρια κατα¬ 
στολή, που έχει επιβληθεί από το πραξικό¬ 
πημα και μετά, έχει πάρει νέες διαστάσεις. 
Δεν απαγορεύεται απλώς οποιαδήποτε 
διαδήλωση διαμαρτυρίας, δεν συλλαμβά- 
νονται μονάχα σωρηδόν δημοσιογράφοι, 
δικαστικοί, πανεπιστημιακοί, συνδικαλι¬ 
στές και ακτιβιστές, αλλά άνθρωποι φυλα¬ 
κίζονται επειδή αντιτάχθηκαν στην εισβολή 
με ένα σχόλιο στο ΕαεεόοοΕ. Τα δε μέλη και 
στελέχη του φιλοκουρδικού ΗΌΡ, συλλαμ- 
βάνονται και καταδικάζονται με συνοπτι¬ 
κές διαδικασίες. 

Με τις πλάτες της Ρωσίας 

Όσο ανερμάτιστοι και ριψοκίνδυνοι κι 
αν είναι οι ελιγμοί του Ερντογάν, δεν γίνο¬ 
νται στον αέρα. Η εισβολή στο Αφρίν έγινε 
σε συνεννόηση με τον Πούτιν, ο οποίος χω¬ 
ρίς να τρέφει καμία εμπιστοσύνη στον Ερ¬ 
ντογάν, αποσκοπεί σε μια σειρά από οφέλη: 
Πρώτα και κύρια, ανακόπτεται η επέλαση 
των Κούρδων, που παρά την προσπάθεια 
να διατηρήσουν καλές σχέσεις με όλες τις 
πλευρές, αυτή την περίοδο εξυπηρετούν 
περισσότερο τους αμερικανικούς σχεδια- 
σμούς και ενισχύονται στρατιωτικά από 
την Ουάσινγκτον. Με αυτόν τον τρόπο, 
μπαίνει φρένο στην αύξηση της αμερικανι¬ 
κής ισχύος στην περιοχή, αλλά και στο εν¬ 
δεχόμενο ομοσπονδοποίησης της Συρίας, 
που θα προέκυπτε ντε φάκτο με τη συνέ¬ 


νωση των κουρδικών επαρχιών σε μια ενι¬ 
αία περιοχή. Οξύνεται, επιπλέον, η ένταση 
μεταξύ Τουρκίας - ΗΠΑ, που κλιμακώνεται 
διαρκώς εδώ και ενάμισι χρόνο. Μια πιθανή 
ρήξη θα αποτελούσε καίριο πλήγμα για του 
Αμερικανούς, ενώ θα οδηγούσε την Τουρ¬ 
κία ακόμα βαθύτερα στη σφαίρα επιρροής 
της Ρωσίας. 

Το δίλημμα των ΗΠΑ 

Η Τουρκία αποτελεί έναν παραδοσιακό 
σύμμαχο που οι ΗΠΑ δεν θέλουν να χά¬ 
σουν, και το ίδιο ισχύει και για το τουρκικό 
καθεστώς. Μέχρι πρόσφατα πολεμούσαν 
μαζί τον Ασαντ και ενίσχυαν τον 1515. Σε 
αυτή τη συγκυρία, ωστόσο, η στήριξη των 
Κούρδων του ΡΥΌ (Κόμμα Δημοκρατι¬ 
κής Ένωσης) και των στρατιωτικών τους 
δυνάμεων αποτελεί για τους Αμερικάνους 
μονόδρομο, αν θέλουν να παραμείνουν στο 
παιχνίδι στη Συρία, απέναντι στον άξονα 
Ρωσίας - Ασαντ - Ιράν. Τα συμφέροντά 
τους λοιπόν αντιστρατεύονται εκείνα του 
τουρκικού καθεστώτος, το οποίο, ωστόσο, 
αποφεύγουν να «προκαλούν». Αν, βέβαια, 
ο Ερντογάν επιλέξει να πραγματοποιήσει 
την απειλή σύγκρουσης με τις αμερικανι¬ 
κές στρατιωτικές δυνάμεις στο Μανμπίτζ, 
θα μιλάμε για μια νέα πραγματικότητα στις 
σχέσεις των δύο χωρών. 

Μέσα σε αυτό το σκηνικό των κυνικών 
σχεδιασμών και χειρισμών των ιμπεριαλι¬ 
στικών και περιφερειακών δυνάμεων, της 
εξολόθρευσης ενός λαού, που παρακο¬ 
λουθεί παγωμένη η κοινή γνώμη, και των 
ηρωικών προσπαθειών του κουρδικού λαού 
να επιβιώσει αλλά και να συνυπάρξει αρμο¬ 
νικά, εφαρμόζοντας το όραμά του για μια 
ομόσπονδη δημοκρατία αυτοδιαχείρισης 
και λαϊκού ελέγχου, κανένας δεν μπορεί 
πραγματικά να προβλέψει τις εξελίξεις στο 
Αφρίν, τη γειτονική μας Τουρκία, τη Συρία, 
αλλά και τις επιπτώσεις στην ίδια μας τη 
χώρα. 


Εκδήλωση μνήμης για την 
αποκατάσταση της πμοτομής 
τον Παντελή Ποαλιόποολοα 



Τ ην Κυριακή 25 Φεβρουάριου 
2018 πραγματοποιήθηκε στη 
Θήβα η εκδήλωση - φόρος τι¬ 
μής στον μεγάλο επαναστάτη μαρξιστή 
Παντελή Πουλιόπουλο, την κορυφαία 
ηγετική φυσιογνωμία του εργατικού 
και κομμουνιστικού κινήματος στη 
χώρα μας και μια από τις κορυφαίες 
παγκόσμια. Ο Δήμος Θηβαίων, με την 
αμέριστη συμπαράσταση των κατοίκων 
της πόλης και της ευρύτερης περιοχής, 
τοποθετήσει το 2006 (επί δημαρχίας 
Θανάση Σκούμα) προτομή του Παντε¬ 
λή Πουλιόπουλου στη συμβολή των 
οδών Μπέλλου και Θρεψιάδου. Πριν 
από περίπου ένα χρόνο, η προτομή 
αφαιρέθηκε (πιθανόν κλάπηκε) από τη 
θέση της. 

Η επιτροπή που δημιουργήθηκε με 
πρωτοβουλία της ΟΚΔΕ για την απο¬ 
κατάσταση του μνημείου διοργάνωσε 
την εκδήλωση, στην οποία συμμετείχαν 
το Εργατικό Κέντρο Θήβας, το Εργατι¬ 
κό Κέντρο Λειβαδιάς, καθώς και πολ¬ 


λοί κοινωνικοί και πολιτικοί φορείς 
(παρευρέθηκε σχεδόν το σύνολο των 
οργανώσεων της Άκρας Αριστερός). 
Στη γεμάτη αίθουσα του Εκθεσιακού 
Κέντρου Θήβας, σύντομες ομιλίες 
πραγματοποίησαν ο δήμαρχος Θήβας 
Σπύρος Νικόλαου, ο πρώην δήμαρχος 
Θανάσης Σκούμας, ο ανιψιός του Πα¬ 
ντελή Πουλιόπουλου, Θοδωρής Που- 
λιόπουλος, ο Βασίλης Κουτουλούλης 
(ΕΚ Θήβας) και ο Σωτήρης Παπαδη- 
μητρίου (ΕΚ Λιβαδειάς). Ακόμη παρε- 
νέβησαν η πρόεδρος του δικηγορικού 
συλλόγου Θήβας, ο πρόεδρος του πο¬ 
λιτιστικού συλλόγου Θήβας «Λάιος» 
και εκπρόσωπος από το αυτοδιαχειρι- 
ζόμενο στέκι «Σφήνα». Από την ΟΚΔΕ 
ομιλητής ήταν ο Βαγγέλης Κιτσώνης, 
ενώ τον λόγο έλαβαν εκπρόσωποι των 
οργανώσεων ΛΑΕ, ΑΝΤΑΡΣΥΑ, ΝΑΡ, 
ΕΕΚ, Ξεκίνημα, ΔΕΑ, ΟΚΔΕ-Σπάρτα- 
κος, Κομμουνιστική Ανασύνταξη, ενώ 
διαβάστηκε κείμενο που είχε αποστεί- 
λει το ΣΕΚ. Τέλος, το λόγο έλαβε δη¬ 


μοσιογράφος από την Εφημερίδα των 
Συντακτών καθώς και ο Πρόεδρος των 
συνταξιούχων του δικηγορικού συλλό¬ 
γου Θήβας. Η μεγάλη επιτυχία της εκ¬ 
δήλωσης ανάγκασε και εκπρόσωπο του 
ΚΚΕ να λάβει το λόγο προς το τέλος 
της εκδήλωσης. 

Η μεγάλη πλειοψηφία των ομιλη¬ 
τών προσπάθησε να αναδείξει τις δι¬ 
άφορες πλευρές της προσφοράς του 
Παντελή Πουλιόπουλου στο εργατικό 
και κομμουνιστικό κίνημα και να τιμή¬ 
σει τον μεγάλο μαρξιστή επαναστάτη. 
Έπειτα από την εκδήλωση ακολούθησε 
συνεστίαση σε ταβέρνα της πόλης. 


Στόχος της επιτροπής, πέρα από την 
αποκατάσταση της προτομής (η οποία 
έχει δρομολογηθεί) είναι να βοηθήσει 
να μετατραπεί η οικία του Παντελή 
Πουλιόπουλου στη Θήβα σε μουσείο, 
έτσι ώστε το έργο και η ζωή του να μπο¬ 
ρέσουν να εμπνεύσουν και να διδάξουν 
τις νέες γενιές αγωνιστών ακόμη περισ¬ 
σότερο. 

Σημείωση της «Ε.Π»: Στο προηγού¬ 
μενο φύλλο εσφαλμένα τυπώθηκε ως 
ημερομηνία διεξαγωγής της εκδήλωσης 
η 25/2. 

8 Μάρτη Ημέρα της Γυναίκας 

Οι αγώνες μας απάντηση στον Μεσαίωνα τους 


Α πολύσεις εγκύων! Αυτό είναι 
το «δώρο» του Ευρωπαϊκού 
Δικαστηρίου στις γυναίκες 
λίγο πριν τον γιορτασμό της 
Παγκόσμιας Ημέρας της Γυναίκας. Σύμ¬ 
φωνα με σχετική απόφαση, επιτρέπονται 
οι απολύσεις εγκύων μέσα στα πλαίσια 
των ομαδικών απολύσεων, αρκεί ο λόγος 
της απόλυσης να μην είναι η ίδια η εγκυ¬ 
μοσύνη! Στις 8 Μάρτη, βέβαια, θα περισ¬ 
σέψουν η ευαισθησία, ο σεβασμός και τα 
ωραία λόγια για τις γυναίκες... 

Η Ημέρα της Γυναίκας όμως ήταν 
ανέκαθεν δεμένη με τους εργατικούς - 
ταξικούς αγώνες των γυναικών και καθο¬ 
ρίστηκε ως τέτοια από γυναίκες σοσιαλί- 
στριες, τόσο ως φόρος τιμής στους αγώνες 
των εργαζόμενων γυναικών, όσο και ως 
συνέχιση των αγώνων αυτών με παγκό¬ 
σμιο συγχρονισμό. 

Το 1909, βορειοαμερικανίδες σοσια- 
λίστριες οργάνωσαν για πρώτη φορά σε 
εθνικό επίπεδο μια ημέρα αγώνων για τις 
γυναίκες. Όπως έγραφαν «...την τελευ¬ 
ταία Κυριακή του Φλεβάρη πρόκειται να 
οργανωθούν μεγάλες εκδηλώσεις για την 
προπαγάνδιση του δικαιώματος ψήφου 
των γυναικών και των σοσιαλιστικών ιδε¬ 
ών». 

Το 1910, στη 2η Διεθνή Συνδιάσκεψη 
Σοσιαλιστριών Γυναικών, στην Κοπεγχά¬ 
γη, η Κλάρα Τσέτκιν, γερμανίδα σοσια- 


λίστρια, προτείνει να οριστεί Παγκόσμια 
Ημέρα της Γυναίκας. Αυτή την ημέρα θα 
την αφιέρωναν οι γυναίκες σε όλο τον κό¬ 
σμο σε αγώνες για την ισότητα, το δικαίω¬ 
μα ψήφου αλλά και ενάντια στην εκμετάλ¬ 
λευση, την καταπίεση και τον πόλεμο των 
ιμπεριαλιστών, όπως αποφάσισαν οι 100 
γυναίκες που συμμετείχαν από 17 χώρες. 

Εκατομμύρια γυναίκες έλαβαν μέρος 
σε συγκεντρώσεις και διαδηλώσεις που 
πραγματοποιήθηκαν για την πρώτη Ημέ¬ 
ρα της Γυναίκας στις 11 Μαρτίου 1911 
στη Δανία, τη Γερμανία, την Αυστρία, την 
Ελβετία και τις ΗΠΑ. Διεκδικούσαν το 
δικαίωμα να εκλέγονται και να ψηφίζουν, 
νόμους για την προστασία της εργασίας, 
οκτάωρο, κατώτατο μισθό, επαρκή κοι¬ 
νωνική προστασία για τις μητέρες και τα 
παιδιά, ίσο μισθό με τους άντρες για ίση 
δουλειά. Επίσης διαδήλωναν ενάντια στον 
ιμπεριαλιστικό πόλεμο. 

Φαίνεται ότι θέλουν να μας γυρίσουν 
σε αυτή την εποχή. Τότε που οι συνθήκες 
εργασίας ήταν απάνθρωπες για όσους ερ¬ 
γάζονταν στα εργοστάσια: εξαντλητικά 
ωράρια (οι εργάτριες δούλευαν περίπου 16 
ώρες τη μέρα), ανύπαρκτες άδειες, άθλιες 
συνθήκες εργασίας, καμιά μέριμνα για τις 
εγκύους, τους αρρώστους, κλπ., μισθοί 
πείνας... Στους συχνούς αγώνες που γίνο¬ 
νταν από την εργατική τάξη για καλυτέ¬ 
ρευση της ζωής της, οι γυναίκες ήταν στην 


πρώτη γραμμή. 

Η μέρα αυτή επιλέχθηκε επειδή στις 
8 Μάρτη του 1857 έγινε μια σημαντική 
απεργία, η οποία κατέληξε σε αιματηρές 
συγκρούσεις με την αστυνομία και με τους 
μπράβους των εργοδοτών. Οι εργάτριες 
στα υφαντουργεία και στα ραφτάδικα στη 
Νέα Υόρκη κατέβηκαν σε απεργία διεκδι- 
κώντας δέκα ώρες εργασίας, καλύτερες 
συνθήκες και υψηλότερους μισθούς. 

Ωστόσο, η απεργία αυτή ήταν ένας 
σημαντικός σταθμός μιας σειράς αγώνων 
που είχαν προηγηθεί. 

Η πρώτη γυναικεία απεργία καταγρά¬ 
φηκε στο Ουόρτσεστερ της Αγγλίας το 
1804 από τις εργάτριες που κατασκεύαζαν 
γάντια. Στις ΗΠΑ, η πρώτη αποκλειστικά 
γυναικεία απεργία έγινε το 1820 στις βι¬ 
οτεχνίες ενδυμάτων του Νιού Ινγκλαντ, 
ενώ το 1828 απήργησαν οι υφάντριες στο 
Ντόβερ, με καθολική συμμετοχή. Το 1831 
ακολούθησαν οι γαλλίδες καπελούδες. Το 
1834 και το 1836 έγιναν δύο ακόμη μεγά¬ 
λες απεργίες από τις βαμβακεργάτριες της 
βιομηχανίας Λόουελ στη Μασαχουσέτη, 
επίσης με μεγάλη επιτυχία. Το 1844, οι 
εργάτριες της συγκεκριμένης βαμβακο- 
βιομηχανίας ίδρυσαν το πρώτο γυναικείο 
εργατικό σωματείο. Η έντονη δραστηρι- 
ότητά του είχε ως αποτέλεσμα τις πρώτες 
μεταρρυθμίσεις στις συνθήκες εργασίας 
στην κλωστοϋφαντουργία. 


Σε όλη την επόμενη δεκαετία οι εργά¬ 
τριες συνέχισαν τους αγώνες τους. Όπως 
στις ΗΠΑ, όπου ζητούσαν «ψωμί και τρι¬ 
αντάφυλλα», δηλαδή μεγαλύτερους μι¬ 
σθούς και καλύτερες συνθήκες δουλειάς, 
αλλά και στη Γερμανία, όπου διεκδικού- 
σαν δικαίωμα ψήφου. 

Από τις πιο σημαντικές γυναικείες 
απεργίες, είναι βέβαια η απεργία των ερ¬ 
γατριών κλωστοϋφαντουργίας στην Πε¬ 
τρούπολη για ψωμί, ειρήνη και πτώση της 
απολυταρχίας στις 23 Φλεβάρη (8 Μάρτη 
με το νέο ημερολόγιο). Ήταν η αρχή της 
επανάστασης του Φλεβάρη στη Ρωσία, 
που έριξε την απολυταρχία του τσάρου κι 
έστρωσε τον δρόμο για την Οκτωβριανή 
Επανάσταση. 

Στην Ελλάδα, η πρώτη γυναικεία 
απεργία που έχει καταγραφεί είναι όταν 
απήργησαν οι υφάντρες στο εργοστάσιο 
των αδελφών Ρετσίνα στον Πειραιά στις 
13 Απρίλη το 1892, επειδή η εργοδοσία 
ήθελε να μειώσει τις αποδοχές τους. Και 
τα επόμενα χρόνια όμως οι γυναίκες εργα¬ 
ζόμενες και στην Ελλάδα συμμετείχαν σε 
όλους τους αγώνες που έδωσε το εργατικό 
κίνημα, κάποιες φορές θυσιάζοντας και τη 
ζωή τους. 

Σήμερα, που η φτώχεια, η πείνα, η 
ανεργία και οι ελαστικές σχέσεις εργασίας, 
η βία, η προσφυγιά, που επιβάλλουν οι κα¬ 
πιταλιστές είναι κυρίως γένους θηλυκού, 
σήμερα που επιδιώκουν να μας γυρίσουν 
σε συνθήκες διαβίωσης του Μεσαίωνα, ο 
αγώνας των γυναικών είναι αναγκαία συν¬ 
θήκη για την επιβίωσή μας. 


Η Κομμούνα του Παρισιού: Δίδαγμα για την εργατική τάξη 



Στα οδοφράγματα, 18 Μαρτίου 1871 


Η εξέγερση των εργατών του 
Παρισιού το 1871 είναι η 
πρώτη προλεταριακή επα¬ 
νάσταση και η Κομμούνα 
η πρώτη εργατική εξουσία, που, παρά τις 
μόλις 72 μέρες ζωής της, πρόσφερε πολλά 
στο εργατικό και επαναστατικό κίνημα με 
πολύ σημαντικά διδάγματα, πολλά από 
τα οποία εφαρμόστηκαν επιτυχώς στην 
Οκτωβριανή Επανάσταση του 1917. 

Σήμερα, 147 χρόνια μετά την πρώτη 
εργατική επανάσταση, η ανάγκη να μελε¬ 
τήσουμε την ιστορία και τα διδάγματα της 
Παρισινής Κομμούνας παραμένει επίκαι¬ 
ρη. Ο Λένιν αναφέρθηκε συνοπτικά στις 
άμεσες αιτίες που οδήγησαν στην επανά¬ 
σταση: η ήττα της Γαλλίας στον γαλλο- 
πρωσικό πόλεμο, ο εξοπλισμός της εργατι¬ 
κής τάξης από τη γαλλική κυβέρνηση για 
τη συμμετοχή στον πόλεμο, η ανεργία στις 
γραμμές του προλεταριάτου και η κατα¬ 
στροφή της μικροαστικής τάξης, η αγανά¬ 
κτηση των μαζών ενάντια στις ανώτερες 
τάξεις και ενάντια στις αρχές που είχαν 
δείξει πλήρη ανικανότητα, ο υπόκωφος 
αναβρασμός στους κόλπους της εργατι¬ 
κής τάξης, που ήταν δυσάρεστημένη με 
την κατάστασή της και επεδίωκε ένα άλλο 
κοινωνικό σύστημα. 

Μετά την ήττα της Γαλλίας στον πό¬ 
λεμο και τη μεταφορά της γαλλικής κυ¬ 
βέρνησης από το Παρίσι στις Βερσαλλίες, 
το Παρίσι έμεινε ακυβέρνητο και καταλή¬ 
φθηκε από το οπλισμένο προλεταριάτο 
στις 18 Μαρτίου 1871. Οχτώ μέρες αρ¬ 
γότερα, ιδρύθηκε η Παρισινή Κομμούνα, 
ένα εκλεγμένο συμβούλιο εργατικών και 
μικροαστικών μαζών. 

Αρχικά, στο κίνημα επικρατούσε 
σύγχυση. Πρωταγωνιστές καθ’ όλη τη 
διάρκειά του ήταν οι εργάτες (και πιο συ¬ 
γκεκριμένα οι παρισινοί τεχνίτες), στους 


οποίους είχε γίνει δραστήρια σοσιαλιστική 
προπαγάνδα το προηγούμενο διάστημα, 
ενώ κάποιοι από αυτούς ανήκαν και στη 
Διεθνή. Συμμετείχαν αρχικά και μικροα¬ 
στοί, αστοί δημοκράτες και πατριώτες που 
ήλπιζαν σε μια νίκη στον γαλλοπρωσικό 
πόλεμο, μαζί με την Κομμούνα. Σύντομα 
όμως οι περισσότεροι αποχώρησαν και οι 
προλετάριοι ήταν οι μόνοι που ήταν διατε¬ 
θειμένοι να μείνουν μέχρι τέλους ή ακόμη 
και να πεθάνουν για ένα καλύτερο μέλλον 
όλων των εργαζομένων. 

Η κομμούνα στη συνέχεια θεσμοθέ¬ 
τησε μέτρα που δεν είχαν παρθεί ποτέ στο 
παρελθόν: κοινωνικοποίηση εγκατελειμ- 
μένων εργοστασίων, δήμευση εκκλησι¬ 
αστικής περιουσίας, αντικατάσταση του 
μόνιμου στρατού από εργατικές - λαϊκές 
πολιτοφυλακές, εργατικός - λαϊκός έλεγ¬ 
χος, κατάργηση προστίμων και εξώσεων, 
εξίσωση μισθών των κρατικών λειτουρ¬ 
γών μ’ αυτούς των εργατών, χωρισμός της 
Εκκλησίας από το κράτος, κατάργηση της 
νυχτερινής εργασίας των αρτοποιών... Επί¬ 
σης, στην εργατική εξουσία μπορούσαν 
να εκλέγονται και ξένοι υπήκοοι, δείγμα 
του ξεκάθαρου διεθνιστικού χαρακτήρα 
της επανάστασης. Την ίδια ώρα, στις συλ¬ 
λήψεις εργατών από την κυβέρνηση των 
Βερσαλλιών απαντούσαν με τη δημόσια 
καταστροφή της λαιμητόμου. Τέλος, κα¬ 
θιέρωσαν τις δημόσιες συνεδριάσεις της 
Κομμούνας. 

Τα αίτια της ήττας της Κομμούνας θα 
μπορούσαν να συμπυκνωθούν στην ανε¬ 
παρκή τότε όξυνση των αντιφάσεων του 
γαλλικού καπιταλισμού, από τη μία, και 
στην ελλιπή προετοιμασία του γαλλικού 
προλεταριάτου, κάτω από μια επαναστατι¬ 
κή ηγεσία, από την άλλη. Δεν υπήρχε μια 
συνειδητή επαναστατική δύναμη/κόμμα, 
που να επεξεργάζεται τις ιστορικές εμπει¬ 


ρίες και τις πι¬ 
θανές εξελίξεις 
των γεγονότων 
και βάσει αυτών 
να οργανώνει 
κατάλληλα τη 
δράση του προ¬ 
λεταριάτου, να 
το απεγκλωβί¬ 
ζει από αμφιτα¬ 
λαντεύσεις και 
λάθη. 

Όπως πα¬ 
ρατηρούσε ο 
Τρότσκι, αυτή η 
έλλειψη οργάνω¬ 
σης είχε ως συνέπεια μία σειρά λαθών, τα 
οποία έκριναν σε μεγάλο βαθμό και την 
έκβαση της επανάστασης, κυρίως λόγω 
της αδράνειας που έδειξαν οι μάζες μετά 
τις πρώτες επιτυχίες. Συνοπτικά αυτά 
μπορούμε να πούμε ότι ήταν: α) η καθυ¬ 
στέρηση της επανάστασης κατά έξι μήνες. 
Τον Σεπτέμβριο του 1870, όταν η γαλλική 
αστική τάξη βρισκόταν σε πόλεμο με την 
Πρωσία, οι πιθανότητες επιτυχίας ενός 
παρόμοιου εγχειρήματος θα ήταν αυξημέ¬ 
νες. β) Η μη φυλάκιση του Θιέρσου, επικε¬ 
φαλής της αστικής γαλλικής δημοκρατίας, 
καθώς και των υπουργών του, γεγονός 
που έδωσε την ευκαιρία στους αστούς να 
ανασυνταχθούν και να καταστείλουν τε¬ 
λικά την επανάσταση, γ) Το γεγονός ότι 
οι εργάτες δεν διέγειραν την δυσαρέσκεια 
των στρατιωτών ενάντια στους αξιωματι¬ 
κούς σε μεγαλύτερο βαθμό, ούτως ώστε 
να τους αποσπάσουν και να ενώσουν το 
στρατό με το λαό. Όλα αυτά είναι προτά¬ 
σεις που τη δεδομένη στιγμή, με την έλ¬ 
λειψη προηγούμενων εμπειριών, μόνο ένα 
επαναστατικό κόμμα θα μπορούσε να δια¬ 
τυπώσει και να εφαρμόσει. 


Από την άλλη, όλη η αστική τάξη της 
Γαλλίας (γαιοκτήμονες, χρηματιστές, ερ¬ 
γοστασιάρχες), υποστηρίχθηκε από τον 
μέχρι τότε πρώσο αντίπαλό της, τον Βί- 
σμαρκ, ο οποίος, προκειμένου να μη διαδο¬ 
θεί η επανάσταση, απελευθέρωσε 100.000 
γάλλους φαντάρους για να συμμετάσχουν 
στην καταστολή της Κομμούνας. Έτσι, 
στις 21 Μάη, τα στρατεύματα της κυβέρ¬ 
νησης των Βερσαλλιών αρχίζουν γενική 
επίθεση ενάντια στο Παρίσι. Η εβδομάδα 
που ακολούθησε έμεινε γνωστή ως «Μα¬ 
τωμένη Εβδομάδα», κατά την οποία περί¬ 
που 100.000 εργάτες σφαγιάστηκαν, φυλα¬ 
κίστηκαν ή εξορίστηκαν. 

Μαζί με όλα τα άλλα, η Κομμούνα δι¬ 
δάσκει ότι η αστική τάξη δεν είναι «εθνι¬ 
κή», και πως, όταν απειλείται από το προ¬ 
λεταριάτο, καταφεύγει στην πιο ανοιχτή 
συνεργασία ακόμα και με τους πιο άσπον¬ 
δους εχθρούς της. Τα βασικά συμπερά¬ 
σματα από την εμπειρία της Κομμούνας 
δείχνουν το δρόμο προς την επανάσταση, 
όπως το έκαναν και το 1917. 

Μ Λ. Π. 

Συρία 

Η νοτιοανατολική Μεσόγειος φλέγεται 

■ Κώστας Δίκαιος 


Η κατάσταση στη Συρία 
έχει εισέλθει σε μια 
νέα και πολύ κρίσι¬ 
μη φάση, με κινδύ¬ 
νους γενικευμένης σύγκρουσης. 
Στο περίπλοκο παζλ των σφαιρών 
επιρροής στη Μέση Ανατολή έχει 
προστεθεί και η εκμετάλλευση των 
κοιτασμάτων φυσικού αερίου στη 
λεκάνη της νοτιοανατολικής Με¬ 
σογείου ανάμεσα σε Κύπρο, Ισρα¬ 
ήλ, Λίβανο και Αίγυπτο. Η εισβολή 
της Τουρκίας στο Αφρίν 1 προκαλεί 
ραγδαίες εξελίξεις. Η εισβολή ήταν 
επιβεβλημένη για τον τουρκικό κα¬ 
πιταλισμό, μιας και η προσπάθειά 
του να αποτρέψει την δημιουργία 
ενός ακόμα ομόσπονδου κουρδι¬ 
κού κράτους στην Συρία (μετά το 
αντίστοιχο στο βόρειο Ιράκ) ή ακό¬ 
μα και ενός ανεξάρτητου κράτους, 
αποτελεί στρατηγικό στόχο της 
τουρκικής πολιτικής στην περιοχή. 
Ιδιαίτερα οι Κούρδοι της Συρίας, 
που έχουν σχέσεις με το ΡΚΚ στο 
εσωτερικό της Τουρκίας απειλούν 
να εγείρουν θέμα απόσχισης της 
νοτιοανατολικής Τουρκίας και απο¬ 
τελούν πραγματικό εφιάλτη για τον 
τουρκικό καπιταλισμό. Ωστόσο οι 
Κούρδοι των Μονάδων Προστασί¬ 
ας του Λαού (ΥΡΟ), κύρια συνιστώ¬ 
σα των Συριακών Δημοκρατικών 
Δυνάμεων (δϋΕ), αποτελούν αυτή 
την στιγμή τον μοναδικό σύμμαχο 
των ΗΠΑ στο πεδίο της μάχης. 

Η ανακοίνωση των ΗΠΑ για 
δημιουργία συνοριακής πολιτοφυ¬ 
λακής 30.000 ανδρών από τις ΥΡΟ 
ουσιαστικά προεξοφλούσε τη δι¬ 
ατήρηση του αυτόνομου κράτους 
της Ροζάβα, την ισχυροποίησή του 
με την επέκταση του στις πετρελαι¬ 
οφόρες περιοχές της Ντέιρ-αλ-Ζορ 
και την παραμονή και εδραίωση 
στρατιωτικών δυνάμεων των ΗΠΑ 
στην Συρία. Ασφαλώς κάτι τέτοιο 
δεν ήταν δυνατόν να γίνει αποδε¬ 
κτό από την Τουρκία, η οποία ει¬ 
σέβαλε στο Αφρίν και απειλεί να 
επιτεθεί και στην Μανμπίτζ, στην 
οποία σταθμεύουν και αμερικανικά 
στρατεύματα. Ωστόσο η κατάσταση 
στη Συρία και η ισχυροποίηση των 
Κούρδων ανάγκασε την Τουρκία 
αρχικά να στηρίξει τον Νταές ενά¬ 
ντια στους Κούρδους, στη συνέχεια 
να φέρει σε σύγκρουση το ΝΑΤΟ 
με την Ρωσία (κατάρριψη ρωσικού 


μαχητικού το 2015) και τελικά να 
προσεταιριστεί τόσο τον ρωσικό 
ιμπεριαλισμό όσο και τις δυνάμεις 
του Ιράν (Χεζμπολάχ του Λιβά¬ 
νου) που θριάμβευαν στο πεδίο της 
μάχης σε βάρος των ανταρτών. Η 
Τουρκία υποστηρίζει τις δυνάμεις 
του Ελεύθερου Συριακού Στρατού 
(Γ5Α) και συμφώνησε στην δημι¬ 
ουργία «ζωνών αποκλιμάκωσης» 
που περιλαμβάνουν την περιοχή 
της Ιντλίμπ και την Ανατολική Τού¬ 
τα, αν και στις περιοχές αυτές κυ¬ 
ριαρχούν διαφορές τζιχαντιστικές 
ομάδες. 

Η επέμβαση στο Αφριν ασφα¬ 
λώς είχε την ανοχή της Ρωσίας, 
ενώ υπήρξε ενημέρωση των ΗΠΑ, 
οι οποίες προσπαθούν να ισορρο¬ 
πήσουν ανάμεσα στη «σύμμαχο» 
Τουρκία και τους Κούρδους, μάλ¬ 
λον κρατώντας «επαμφοτερίζουσα» 
στάση για το Αφρίν, διαπραγματευ- 
όμενες το ποιος θα ελέγχει τη Μαν¬ 
μπίτζ αλλά διατηρώντας ακέραιες 
τις διεκδικήσεις τους στα ανατολικά 
του Ευφράτη, των πετρελαιοπηγών 
συμπεριλαμβανομένων. Η Τουρκία 
επιχείρησε να καταλάβει το Αφρίν 
και να ελέγξει ένα μεγάλο κομμάτι 
της Συρίας, αλλά βρέθηκε αντιμέ¬ 
τωπη με την αντίσταση των Κούρ¬ 
δων και με τις διεκδικήσεις του 
Άσαντ και των Ρώσων, δεν θέλουν 
ούτε μεν τους σχεδιασμούς των 
Κούρδων αλλά δεν επιθυμούν και 
τις επεκτατικές βλέψεις της Τουρκί¬ 
ας. Έτσι στο Αφριν η κατάσταση πε- 
ριπλέχθηκε όταν οι Κούρδοι, βλέ¬ 
ποντας την υποχωρητικότητα των 
ΗΠΑ, στράφηκαν προς τον Άσαντ 
και τους Ρώσους στους οποίους 
επέτρεψαν να στείλουν δυνάμεις 
για να ενισχύσουν την άμυνα απέ¬ 
ναντι στον τουρκικό στρατό. Έτσι ο 
ρωσικός ιμπεριαλισμός έστειλε ένα 
μήνυμα τόσο στους Κούρδους όσο 
και στην Τουρκία ότι τίποτα δεν 
μπορεί να γίνει στην Συρία χωρίς 
την δική του διαμεσολάβηση! 

Ταυτόχρονα, το καθεστώς 
Άσαντ μαζί με τις φιλοιρανικές δυ¬ 
νάμεις επιχείρησαν επίθεση στην 
περιοχή των κοιτασμάτων πετρε¬ 
λαίου στην Ντέιρ-αλ-Ζορ και τα 
διυλιστήρια στη Χουσάμ ανατολικά 
του Ευφράτη, ανοίγοντας ακόμα 
ένα μέτωπο. Η επίθεση απέτυχε, με 
βαριές απώλειες για τις δυνάμεις 



του Άσαντ, πράγμα που καταδει¬ 
κνύει την αποφασιστικότητα των 
ΗΠΑ σε αυτή την ζώνη μαζί με τις 
αδιαμφισβήτητες δυνατότητες των 
ΥΡΟ. Εκείνο όμως που πραγματικά 
αλλάζει την υπάρχουσα κατάστα¬ 
ση στην Συρία είναι η αεροπορική 
επίθεση του Ισραήλ σε μια βάση 
φιλοιρανικων δυνάμεων στην κε¬ 
ντρική Συρία. Κατά την επέμβαση 
καταρρίφτηκε ένα ισραηλινό Ε-16 
(πρώτη απώλεια του Ισραήλ από το 
1982) που καταδεικνύει τον βαθμό 
εξοπλισμού και στελέχωσης των 
φιλοιρανικών δυνάμεων στη Συρία, 
πράγμα που ανησύχησε ιδιαίτερα 
το Ισραήλ. Ακολούθησε επίθεση 
ενάντια στην αεράμυνα και στρα¬ 
τιωτικές βάσεις της Συρίας και για 
πρώτη φορά ανακοινώθηκε επίση¬ 
μα από το Ισραήλ ότι επιτέθηκε σε 
Συριακούς στόχους! Είναι φανερό 
ότι είναι πιθανή μια μεγαλύτερη 
εμπλοκή του Ισραήλ στην Συρία 
πράγμα που για τις ΗΠΑ αποτελεί 
σημαντική ενίσχυση. Η αναγνώ¬ 
ριση της Ιερουσαλήμ ως πρωτεύ¬ 
ουσας του Ισραήλ σίγουρα έχει να 
κάνει με πιθανά ανταλλάγματα των 
ΗΠΑ ώστε να βγει το Ισραήλ στο 
πόλεμο στην Συρία, αφήνοντας την 
«ουδέτερη» στάση που υιοθετούσε 
μέχρι τώρα. 

Το παζλ της νέας φάσης στην 
οποία οδεύει το Συριακό ολοκλη¬ 
ρώνει η επίθεση του Άσαντ στον 
θύλακα της ανατολικής Τούτα. Ο 
αποκλεισμός της περιοχής από κάθε 
ανθρωπιστική βοήθεια, οι σφοδροί 
βομβαρδισμοί, οι σφαγές αμάχων, 
οι βομβαρδισμοί οδών διαφυγής 
του πληθυσμού από τους ίδιους 
τους αντάρτες, ο υποσιτισμός και 
οι ασθένειες, καθιστούν την προ¬ 
σπάθεια του Άσαντ να εξαλείψει 
τον θύλακα έναν εφιάλτη παρόμοιο 
με το Χαλέπι. Ωστόσο είναι φανε¬ 
ρό ότι υπάρχει μια γενική αποστα¬ 
θεροποίηση και πάλι στο συριακό 
μέτωπο (σε σχέση με τη συμφωνία 
της Αστάνα μεταξύ Ιράν, Ρωσίας, 
Τουρκίας) η οποία προκλήθηκε 
κύρια από τις ΗΠΑ και την Τουρ¬ 
κία, επέφερε την επέμβαση του Ισ¬ 
ραήλ και έδωσε άλλοθι σε όλους 
τους «παίκτες» να διεκδικήσουν 
καλύτερες θέσεις. Το παιχνίδι πε¬ 
ριπλέκεται περισσότερο, επειδή το 
συριακό επεκτείνεται σε ολόκληρη 
την νοτιοανατολική μεσόγειο, και 
σχετίζεται με τα κοιτάσματα φυσι¬ 
κού αερίου και την εκμετάλλευσή 
τους. Η επέμβαση του Ισραήλ στη 
Συρία σχετίζεται και με την διαμάχη 
του με το Λίβανο σε σχέση με τον 
καθορισμό των ΑΟΖ στην περιοχή, 
η οποία περιέχει σημαντικά αποθέ¬ 
ματα φυσικού αερίου. Επομένως η 
σύγκρουσή του με την Χεζμπολάχ 
δεν αφορά μόνο την διείσδυση του 
Ιράν στην περιοχή ή τον «δρόμο 
του Μεταξιού» της Κίνας, αλλά και 
την στρατιωτική επιβολή στο Λί¬ 
βανο των βλέψεων του Ισραήλ με 
πρόσχημα την Χεζμπολάχ. 


Το ίδιο ισχύει και για την 
Τουρκία, η οποία έχει έρθει σε σύ¬ 
γκρουση με τις εταιρείες εξόρυξης 
φυσικού αερίου των δυτικών ιμπε¬ 
ριαλιστών στην ΑΟΖ της Κύπρου, 
σε σημείο να απειλήσει με εμβο¬ 
λισμό το πλωτό γεωτρύπανο της 
ιταλικής ΕΝΙ, την ίδια στιγμή που 
αναμένονται στην περιοχή γεωτρύ¬ 
πανα της αμερικανικής ΕΧΧΟΝ και 
της γαλλικής ΤΟΤΑΕ! Η επέμβαση 
της Τουρκίας στη Συρία, όπως και 
τα θερμά επεισόδια στο Αιγαίο συν¬ 
δέονται με την προσπάθεια των δυ¬ 
τικών ιμπεριαλιστών να υποτάξουν 
ή να ψαλιδίσουν τον τουρκικό κα¬ 
πιταλισμό και τις διεκδικήσεις του, 
αξιοποιώντας τον άξονα Ελλάδας 
- Κύπρου - Ισραήλ - Αιγύπτου, ο 
οποίος αφήνει έξω από τη λεία τόσο 
τους Ρώσους όσο και τους Τούρ¬ 
κους. Αυτό δεν σημαίνει ότι δεν εί¬ 
ναι πιθανή η παραχώρηση κάποιων 
ανταλλαγμάτων στην Τουρκία 
ώστε να αποκοπεί από τον άξονα 
Ρωσίας-Ιράν-Κίνας. Η πρόσφατη 
προσπάθεια της ΕΕ στα Βαλκάνια 
για προσεταιρισμό των χωρών της 
περιοχής (ονοματολογία Μακεδο¬ 
νίας, ένταξη στο ΝΑΤΟ και την ΕΕ) 
αποσκοπεί στο να αποσπαστούν οι 
χώρες αυτές από τον εναγκαλισμό 
Ρωσίας και Τουρκίας. Συνεπώς, το 
Συριακό δεν αφορά μια μακρινή 
σύγκρουση αλλά αγκαλιάζει την 
ευρύτερη περιοχή της νοτιοανατο¬ 
λικής Μεσογείου, επεκτείνεται στα 
Βαλκάνια και απειλεί άμεσα τους 
λαούς της περιοχής με νέα πολεμι¬ 
κά σφαγεία. 

Είναι χαρακτηριστικό ότι ο 
ΟΗΕ αποφάσισε ομόφωνα μια κα¬ 
τάπαυση του πυρός για 30 ημέρες 
στην Συρία, υποτίθεται για ανθρω¬ 
πιστικούς λόγους, αλλά μάλλον για 
να υπάρξει μια σχετική συνεννόηση 
προτού η κατάσταση ξεφύγει τελεί¬ 
ως από κάθε έλεγχο... Μέχρι στιγ¬ 
μής όλοι θεωρούν ότι η απόφαση 
δεν αφορά τους ίδιους αλλά τους 
άλλους «παίκτες» και την αγνο¬ 
ούν με την δικαιολογία ότι οι ίδιοι 
απέναντι τους έχουν τρομοκράτες 
οι οποίοι δεν συμπεριλαμβάνονται 
στην απόφαση του ΟΗΕ! 

Υποσημείωση 

1. Το Αφρίν είναι ένα από τα τρία κα¬ 
ντόνια που συνιστούν την ντε φάκτο 
αυτόνομη κουρδική περιοχή στην Συ¬ 
ρία, η οποία εκτείνεται ανατολικά του 
Ευφράτη. Τα άλλα δύο είναι περιοχές 
στη Ράκα και την Ντέιρ-Αλ-Ζορ, τις 
οποίες έχουν «ελευθερώσει» οι Συρια- 
κές Δημοκρατικές Δυνάμεις (8ΌΡ) από 
τον Νταές (Ισλαμικό Κράτος) με την 
βοήθεια και τον εξοπλισμό των Δυτι¬ 
κών ιμπεριαλιστών και ιδιαίτερα των 
ΗΠΑ. Ωστόσο το Αφρίν, βρισκόμενο, 
μαζί με την περιοχή της Μανμπίτζ, δυ¬ 
τικά του Ευφράτη, αποτελεί αιχμή που 
απειλεί να αποκλείσει τα σύνορα της 
Τουρκίας με την Συρία και να τα θέ¬ 
σει ολοκληρωτικά υπό τον έλεγχο των 
Κούρδων. 






























